ബിജെപിയില് റിബല് ഭീഷണി മുഴക്കി പി.പി മുകുന്ദന്\nSun Jan 21 2018 02:09:55 GMT+0530 (IST)\nNarada Desk| Updated On: 2016-03-08 02:56:41.0 | Location :\nതിരുവനന്തപുരം: ബി.ജെ.പിക്കു വിജയസാധ്യതയുള്ള നേമത്തോ വട്ടിയൂര്‍ക്കാവിലോ റിബല് സ്‌ഥാനാര്‍ഥിയാകുമെന്നു മുന് നേതാവ് പി.പി. മുകുന്ദന്റെ വെല്ലുവിളി. സ...\nതിരുവനന്തപുരം: ബി.ജെ.പിക്കു വിജയസാധ്യതയുള്ള നേമത്തോ വട്ടിയൂര്‍ക്കാവിലോ റിബല് സ്‌ഥാനാര്‍ഥിയാകുമെന്നു മുന് നേതാവ് പി.പി. മുകുന്ദന്റെ വെല്ലുവിളി. സമ്മര്‍ദമുണ്ടാക്കി തിരികെ വരാനുള്ള തന്ത്രമായാണ് ബി.ജെ.പി. നേതൃത്വം മുകുന്ദന്‍റെ ഈ വെല്ലുവിളിയെ കാണുന്നത്.\nകുമ്മനം രാജശേഖരന് അധ്യക്ഷനായി സ്‌ഥാനമേറ്റെടുത്തതു മുതല് മുന് ഓര്‍ഗനൈസിങ് സെക്രട്ടറി പി.പി. മുകുന്ദന്റെയും മുന് സംസ്‌ഥാന അധ്യക്ഷന് കെ. രാമന്‍പിള്ളയുടെയും പാര്‍ട്ടി പ്രവേശനം സംബന്ധിച്ച് വാര്‍ത്തകള് വന്നിരുന്നു. എന്നാല് ഇതു സംബന്ധിച്ച് കൂടുതല് ചര്‍ച്ച നടക്കാത്തതാണു മുകുന്ദനെ ചൊടിപ്പിച്ചിരിക്കുന്നത്.\nനിയമസഭാ തെരഞ്ഞെടുപ്പുമായി ബന്ധപ്പെട്ട ചര്‍ച്ചകള് കടന്നുവന്നതോടെയാണ് ഇരുവരുടെയും പാര്‍ട്ടി പ്രവേശനം സംബന്ധിച്ച ചര്‍ച്ചകള് തല്‍ക്കാലം നിലച്ചത്. ഇതു മനസിലാക്കാതെയുള്ള മുകുന്ദന്റെ പ്രതികരണം പ്രതിഷേധത്തിനു കാരണമായിട്ടുണ്ട്. മുന് സംസ്‌ഥാന പ്രസിഡന്റ് വി. മുരളീധരന് അടക്കമുള്ളവര്‍ക്ക് താന് പാര്‍ട്ടിയില് വരുന്നതിനോട് എതിര്‍പ്പുണ്ടെന്നു മുകുന്ദന് നേരത്തേ ആരോപിച്ചിരുന്നു. പാര്‍ട്ടിയില് നിന്നു വിട്ടുപോയ മുതിര്‍ന്ന നേതാക്കള് മിസ്‌ഡ് കോള് അടിച്ച് മെമ്പര്‍ഷിപ് എടുത്തോട്ടേയെന്ന മുരളീധരന്റെ പ്രസ്‌താവന ഏറെ വിവാദമുണ്ടാക്കിയിരുന്നു.


വളര്‍ത്തുമൃഗങ്ങൾ വീടിനകത്ത്; പരിപാലനത്തിൽ ഈ കാര്യങ്ങൾ ശ്രദ്ധിക്കുക | Pets in House| Veedu| Veed |Homestyle |Manoramaonline| Manoramanews\nവളർത്തുമൃഗങ്ങൾ വീട്ടിലുണ്ടോ? വേണം ഈ മുൻകരുതലുകൾ\nമനോരമ ലേഖകൻ January 21, 2020 09:24 AM IST\nവളര്‍ത്തുമൃഗങ്ങളെ നമുക്കെല്ലാം ഇഷ്ടമാണ്. അവ വീട്ടിലുണ്ടാവുക വളരെ രസകരവുമാണ്. എന്നാല് വളര്‍ത്തുമൃഗങ്ങള് ഉണ്ടെങ്കില് വീട് വൃത്തിയാക്കുന്ന കാര്യം അത്ര എളുപ്പം അല്ല. ഇതിനായി, ചില മുന് കരുതലുകള് നിങ്ങള് എടുക്കേണ്ടതുണ്ട്.\nരോമം- വളര്‍ത്തുമൃഗങ്ങള് ഉണ്ടെങ്കില് ഏറ്റവും ശ്രദ്ധിക്കേണ്ടത് അവയുടെ രോമത്തെ ആണ്. പട്ടികള് ആയാലും പൂച്ചകള് ആയാലും രോമം കൊഴിയുക എന്നത് സ്വാഭാവികം. അതുകൊണ്ട് മൃഗങ്ങളെ എപ്പോഴും വൃത്തിയോടെ സൂക്ഷിക്കണം. അവയുടെ രോമം മുറിക്കുന്നതും ചീകി ഒതുക്കുന്നതും അവ കൊഴിയുന്നത് കുറയ്‌ക്കാന് സഹായിക്കും. ദിനവും ഇവയെ കുളിപ്പിച്ച് ദേഹം ഉണക്കിയ ശേഷം ദേഹത്തെ കൊഴിഞ്ഞ രോമങ്ങള് നീക്കം ചെയ്യാന് ശ്രദ്ധിക്കുക. വളര്‍ത്തുമൃഗങ്ങളുടെ ശരീരത്തില് നിന്നുള്ള ഗന്ധം ഒഴിവാക്കുന്നതിനും ഇത് സഹായിക്കും.\nകാര്‍പറ്റ് - ആഴ്ചയില് ഒരിക്കല് കാര്‍പറ്റ് വൃത്തിയാക്കാന് ശ്രദ്ധിക്കണം. വാക്വം ക്ലീനര് വീട്ടില് ഉണ്ടെങ്കില് അത് കൊണ്ട് കാര്‍പറ്റ് വൃത്തിയാക്കുന്നതാണ് ഏറ്റവും നല്ലത്. സോഫ, കട്ടില്, കിടക്ക എന്നിവയില് കയറിക്കിടന്നു വളര്‍ത്തുമൃഗങ്ങള് ഉറങ്ങുന്ന അവസ്ഥ ഒഴിവാക്കുക. രോമം കൊഴിയുന്ന തരത്തിലുള്ള വളര്‍ത്തുമൃഗങ്ങള് ഉള്ളവര് സ്ഥിരമായി വാക്വം ക്‌ളീനര് ഉപയോഗിക്കുന്നത് നല്ലതാണ്.\nടോയ്‌ലറ്റ് പരിശീലനം - മൃഗങ്ങളെ വളര്‍ത്തുമ്പോള് അവയ്‌ക്ക് ടോയ്‌ലറ്റ് പരിശീലനം നല്കണം. ഇല്ലെങ്കില് ഇവയുടെ വിസര്‍ജ്യം വീണു വീടിനകവും പുറവും വൃത്തികേടാകും. അതുപോലെതന്നെ വെള്ളം കുടിക്കുന്നതിനും ഭക്ഷണം കഴിക്കുന്നതിനും സ്ഥിരമായി ഒരു ഓപ്പണ് സ്പേസ് നല്‍കുക.\nകറ- ഓടുകയും ചാടുകയും ചെയ്യുമ്പോള് നിലത്തും സോഫയിലും ഫർണിച്ചറിലും ഉണ്ടാകുന്ന കറകളും പാടുകളും ഉടനെ നീക്കം ചെയ്യണം. ഇല്ലെങ്കില് അത് പിന്നീട് വൃത്തിയാക്കാൻ പ്രയാസമാകും.\nഫ്ലോര് - വളര്‍ത്തു മൃഗങ്ങളുടെ നഖവും മുടിയും വെട്ടി ഒതുക്കുന്നത് നല്ലതാണ്. വാതിലുകളിലും തറകളിലും വരകള് വീഴുന്നത് കുറയ്‌ക്കാന് ഇത് സഹായിക്കും. വാതിലുകള്‍ക്ക് നാശം ഉണ്ടാവാതിരിക്കാന് പ്ലെക്‌സിഗ്ലാസ് ഷീറ്റുകള് ഉപയോഗിക്കാം. കഴിവതും അടുക്കളയിലേക്കും ഡൈനിംഗ് റൂമിലേക്കും മൃഗങ്ങള്‍ക്ക് പ്രവേശനം നല്‍കാതിരിക്കുക.\nEnglish Summary- Pet Care and Home Care; Tips


ധനപ്രതിസന്ധിക്ക് കടിഞ്ഞാണ് | Madhyamam\ndate_range 1 July 2016 9:05 AM GMT\nകഴിഞ്ഞ യു.ഡി.എഫ് സര്‍ക്കാറിന്‍െറ കാലത്ത് 12.4 ശതമാനമാണ് റവന്യൂവരുമാനത്തിന്‍െറ ശരാശരി വളര്‍ച്ചയെന്നാണ് ധവളപത്രം വ്യക്തമാക്കുന്നത്. യു.ഡി.എഫ് സര്‍ക്കാറിന്‍െറ കാലത്ത് റവന്യൂ വരുമാനം ഇടിഞ്ഞുപോയി എന്നും ധവളപത്രം ചൂണ്ടിക്കാട്ടുന്നുണ്ട്. നികുതി പിരിവിലുണ്ടായ പിഴവും കെടുകാര്യസ്ഥതയും അനാവശ്യമായ സ്റ്റേ ഓര്‍ഡറുകളും നികുതിവരുമാനത്തിലെ ചോര്‍ച്ചക്ക് കാരണമാക്കിയതെന്ന മന്ത്രി തോമസ് ഐസക്കിന്‍െറ വിലയിരുത്തലില് വസ്തുതയുണ്ട്. സി.എ.ജി റിപ്പോര്‍ട്ടനുസരിച്ച് 12608 കോടി രൂപയാണ് നികുതി കുടിശ്ശിക ഇനത്തില് പിരിച്ചെടുക്കാനുള്ളത്. ഇതില് നല്ളൊരു പങ്ക് സ്റ്റേയില് കുടുങ്ങിക്കിടക്കുകയാണ്. സ്റ്റേ ഓര്‍ഡര് മാറിയാല്‍മാത്രമേ ഇവ പിരിച്ചെടുക്കാന് കഴിയൂ. നികുതി കുടിശ്ശിക സാധ്യമായ വേഗത്തില് പിരിച്ചെടുക്കുമെന്നാണ് ധവളപത്രം അടിവരയിടുന്നത്. ഇത് സംസ്ഥാനത്തിന്‍െറ ധനസ്ഥിതിയെ സഹായിക്കും.\nധവളപത്രത്തില് പറഞ്ഞിട്ടുള്ള ഒട്ടുമിക്ക കണക്കുകളും ശരിയാണ്. ഒന്നു രണ്ട് വൈരുധ്യങ്ങളുണ്ട് എന്നതും പറയേണ്ടതുണ്ട്. അതേസമയം മനസ്സിലാക്കേണ്ട മറ്റൊരു കാര്യം 2001ല് ആന്‍റണി സര്‍ക്കാറിന്‍െറ കാലത്ത് സമാനസ്വഭാവത്തില് ഒരു ധവളപത്രം എല്.ഡി.എഫ് സര്‍ക്കാറിനെതിരെ കൊണ്ടുവന്നിരുന്നു എന്നതാണ്. ഓരോ കാലഘട്ടത്തിലും ഇത്തരത്തില് ധവളപത്രങ്ങളുണ്ടാകാറുണ്ട്. കേരളത്തിന്‍െറ പ്രത്യേക പരിതസ്ഥിതിയില് ഏത് സര്‍ക്കാര് ഭരിച്ചാലും ഇറങ്ങിപ്പോകുമ്പോഴേക്കും ട്രഷറി മിക്കവാറും ശൂന്യമായിരിക്കും എന്നതാണ് കാരണം. അഥവാ ട്രഷറിയില് മിച്ചം ഉണ്ടെങ്കില്‍തന്നെ, അതിനെക്കാള് വലിയ ചെലവുകള് ക്യൂവിലുണ്ടാകും. 1600ഓളം കോടി രൂപ ട്രഷറിയിലുണ്ടെന്ന് കഴിഞ്ഞ മുഖ്യമന്ത്രി പറഞ്ഞെന്നാണ് തോമസ് ഐസക് ധവളപത്രത്തില് വ്യക്തമാക്കിയത്.\nഎന്നാല്, ട്രഷറിയില് ക്യൂവിലുണ്ടായിരുന്ന ചെക്കുകളും ബില്ലുകളും പരിശോധിച്ചപ്പോള് 1600ഓളം കോടി പൂര്‍ണമായും വിനിയോഗിച്ചാലും 173 കോടി നെഗറ്റീവ് ബാലന്‍സാണ് കാണാനായതെന്നും ഇതിലൂടെ സംസ്ഥാനം കനത്ത ധനപ്രതിസന്ധിയിലാണെന്നുമാണ് തോമസ് ഐസക് സമര്‍ഥിക്കുന്നത്. നെഗറ്റീവ് ബാലന്‍സ് ഉണ്ടെന്നത് കടുത്ത ധനപ്രതിസന്ധി തന്നെയാണ്. എങ്കിലും സംസ്ഥാനം കടുത്ത കടക്കെണിയിലാണെന്ന് പറയാനാവില്ല. ഒരു സംസ്ഥാനം കടക്കെണിയിലായെന്ന് പറയുന്നത് ആഭ്യന്തര ഉല്‍പാദനത്തിന്‍െറ 29.50 ശതമാനത്തില് കൂടുതല് കടം കുമിഞ്ഞുകൂടുമ്പോഴാണ്. എന്നാല്, യു.ഡി.എഫ് സര്‍ക്കാറിലെ ഒടുവിലെ ഇടക്കാല ബജറ്റിലും ആഭ്യന്തര ഉല്‍പാദനത്തിന്‍െറ 26.31 ശതമാനമാണ് കടം എന്നാണ് വ്യക്തമാക്കിയിട്ടുള്ളത്. നികുതിപിരിവിലെ അപാകതകള് ഉദാഹരണസഹിതം ധവളപത്രത്തില് വ്യക്തമാക്കിയിട്ടുണ്ട്. ഭാഗപത്രങ്ങള് ദാനംചെയ്യുമ്പോള് ഏറ്റവും കൂടിയ മൂല്യമുള്ളതിനും കുറഞ്ഞ മൂല്യമുള്ളതിനും ഒരേ മുദ്രപത്ര നിരക്ക് നിശ്ചയിച്ചത് ഉദാഹരണം. 10 കോടി സ്വന്തം മക്കള്‍ക്ക് എഴുതിക്കൊടുക്കുന്ന പിതാവും ഒരു ലക്ഷം രൂപ മക്കള്‍ക്ക് എഴുതിനല്‍കുന്ന രക്ഷിതാവും ആയിരം രൂപ മുദ്രപത്ര ചാര്‍ജ് നല്‍കിയാല് മതിയെന്നതാണ് ഇതിലെ അപാകതയും അനീതിയും. സംസ്ഥാനത്തിന് കിട്ടേണ്ട വരുമാനമാണ് ഇതിലൂടെ നഷ്ടമാകുന്നത്.\nഅനാവശ്യ ചെലവുകള് നിര്‍ത്തലാക്കുമെന്നാണ് തോമസ് ഐസക് വ്യക്തമാക്കിയിട്ടുള്ളത്. സുപ്രധാന കാര്യമാണിത്. ബജറ്റിന് പുറത്തുള്ള സാമ്പത്തിക ആവശ്യങ്ങളായ സപ്ളിമെന്‍ററി ഡിമാന്‍ഡ് ഫോര് ഗ്രാന്‍ഡ്സ് (എസ്.ഡി.ജി) നിയന്ത്രിക്കാനാണ് തീരുമാനം. കഴിഞ്ഞ സര്‍ക്കാറിന്‍െറ കാലത്ത് കോടികളാണ് ഇത്തരത്തില് ചെലവഴിക്കപ്പെട്ടിട്ടുള്ളതെന്നും ഇത് ബാധ്യതവരുത്തിയെന്നും മന്ത്രി ചൂണ്ടിക്കാട്ടിയിട്ടുണ്ട്. ബജറ്റ് പാസാക്കിയതിനുശേഷം അധികം ശ്രദ്ധിക്കപ്പെടാത്ത നിലയിലാവും ഇത്തരം അനാവശ്യ സപ്ളിമെന്‍ററി ഡിമാന്‍ഡ് ഫോര് ഗ്രാന്‍ഡ്സ് പാസാക്കുക. അത് തെരഞ്ഞെടുക്കപ്പെട്ട പ്രതിനിധികളുടെ ശ്രദ്ധക്കോ ചര്‍ച്ചക്കോ വിഷയമാകാതെ പാസായി പോവുകയും ചെയ്യും.\nആ വര്‍ഷത്തെ സര്‍ക്കാറിന്‍െറ ധനാഗമമാര്‍ഗങ്ങള്, എന്തുമാത്രം കടം കൊള്ളേണ്ടിവരും, എന്തുമാത്രം ചെലവുകളാണ് നിര്‍വഹിക്കാന് പോകുന്നത്, ഈ കാര്യങ്ങള് പൊതുജനങ്ങളുടെ പ്രതിനിധികളായ ജനപ്രതിനിധികളുടെ മുന്നില് അവതരിപ്പിച്ച് നടപടികള്‍ക്കുള്ള അനുമതി വാങ്ങലാണ് ബജറ്റിലൂടെ നടക്കുന്നത്. ഈ അനുമതി വാങ്ങിയ കാര്യങ്ങള് 100 ശതമാനവും നടപ്പാക്കാന് സര്‍ക്കാറിന് ബാധ്യതയുണ്ട്. പക്ഷേ, ഇത്തരത്തിലെ ബജറ്റിന്‍െറ പ്രാധാന്യത്തെപ്പോലും ഇല്ലാതാക്കത്തക്കനിലയിലാണ് സപ്ളിമെന്‍ററി ഡിമാന്‍ഡ് ഫോര് ഗ്രാന്‍ഡ്സ് നിയമസഭയില് വരുന്നത്. ഈ ധൂര്‍ത്ത് അവസാനിപ്പിക്കണമെന്ന് പബ്ളിക് എക്സ്പെന്‍ഡിച്ചര് കമ്മിറ്റി റിപ്പോര്‍ട്ട് പലവട്ടം ആവശ്യപ്പെട്ടിട്ടുണ്ട്. യു.ഡി.എഫ് സര്‍ക്കാറിന്‍െറ കാലത്ത് റവന്യൂ വരുമാനം 13.1 ശതമാനവും (12.4 എന്ന് ധവളപത്രത്തില്) റവന്യൂ ചെലവ് 19 ശതമാനവുമായിരുന്നു. റവന്യൂ ചെലവിന് വേണ്ടി വലിയതോതില് കടം വാണ്ടേണ്ടി വന്നിരുന്നു എന്നതാണ് ഇത് നല്‍കുന്ന പാഠം. ഇത്തരത്തിലുള്ള കടം വാങ്ങല് ഒരു സര്‍ക്കാറിനും നല്ലതല്ല. ഗവണ്‍മെന്‍റ് ചെലവുകളുടെ കാര്യക്ഷമമായ നിര്‍വഹണമാണ് ധവളപത്രത്തിലൂടെ സര്‍ക്കാര് ലക്ഷ്യമിടുന്നത്. ശമ്പളം, സേവനപെന്‍ഷന്, സാമൂഹികക്ഷേമ പെന്‍ഷനുകള്, മൂലധന ചെലവുകള് തുടങ്ങിയവക്ക് പുറത്തുള്ള ചെലവുകളിലാണ് നിയന്ത്രണം ഏര്‍പ്പെടുത്തുക. പാവങ്ങള്‍ക്കുള്ള ആനുകൂല്യങ്ങളിലൊന്നും കുറവുവരുത്താതെ അനാവശ്യ റവന്യൂ ചെലവുകള് നിയന്ത്രിക്കുമെന്നാണ് ധവളപത്രത്തിലെ പ്രഖ്യാപനം. സാധാരണക്കാരനെ പരിഗണിച്ചുവെന്നാണ് ഇതില്‍നിന്ന് മനസ്സിലാക്കുന്നത്.\nനിലവിലെ ശരാശരി ശതമാനമുള്ള നികുതി-നികുതിയേതര വരുമാന വളര്‍ച്ച 20-25 ശതമാനമായി വര്‍ധിപ്പിക്കുമെന്നാണ് ധവളപത്രത്തിലെ രണ്ടാമത്തെ പ്രഖ്യാപനം. യു.ഡി.എഫ് ഗവണ്‍മെന്‍റ് നേടിയതിന്‍െറ ഇരട്ടിയാണ് നികുതി-നികുതിയേതര വരുമാന ഇനത്തില് പ്രതീക്ഷിക്കുന്നത്. ചെക്പോസ്റ്റുകളിലെ അഴിമതി ഇല്ലാതാക്കിയും അനാവശ്യമായ സ്റ്റേ ഓര്‍ഡറുകള് ഒഴിവാക്കിയും നികുതി ചുമത്തുന്നതിലെയും പിരിക്കുന്നതിലെയും കെടുകാര്യസ്ഥത ഇല്ലാതാക്കിയും ഈ വരുമാനവര്‍ധന യാഥാര്‍ഥ്യമാക്കുമെന്നാണ് വാഗ്ദാനം. കോടതികളുടെ സ്റ്റേ ഓര്‍ഡറുകള് സമയബന്ധിതമായി തീര്‍പ്പാക്കുന്നതിന് നിയമപരമായി ഇടപെടുമെന്നും സൂചനയുണ്ട്. ഇക്കാര്യങ്ങളെല്ലാം ഇച്ഛാശക്തിയും നിശ്ചയദാര്‍ഢ്യവുമുള്ള ഏത് സര്‍ക്കാറിനും പ്രാവര്‍ത്തികമാക്കാവുന്നതേയുള്ളൂ. അതുകൊണ്ടുതന്നെ എല്.ഡി.എഫ് സര്‍ക്കാര് ഇവ പ്രാവര്‍ത്തികമാക്കുമെന്നുതന്നെ പ്രതീക്ഷിക്കാം.\nറവന്യൂ ചെലവ് കഴിഞ്ഞ് മിച്ചം വെക്കാന് കഴിയുന്ന പണം മൂലധനം ശക്തിപ്പെടുത്താന് ഉപയോഗിക്കുമെന്നാണ് മൂന്നാമത്തെ പ്രഖ്യാപനം. റവന്യൂ മിച്ചം വര്‍ധിക്കുന്നതോടെ സര്‍ക്കാറിന്‍െറ വിശ്വാസ്യത വര്‍ധിക്കുകയും കടമെടുക്കുന്നതിന് ഇത് സഹായകമായ സാഹചര്യം സൃഷ്ടിക്കുകയും ചെയ്യുമെന്നാണ് വിലയിരുത്തല്. മൂന്നാമത്തേത് എത്രത്തോളം പ്രയോഗികമാവുമെന്ന് ഇനിയും വ്യക്തമാകേണ്ടിയിരിക്കുന്നു. റവന്യൂ കമ്മിയും വരുമാനവും തമ്മില് വലിയ അന്തരമുണ്ട്. ഇത് പരിഹരിച്ച് മിച്ചമുണ്ടാക്കിവേണം മൂലധനം ശക്തിപ്പെടുത്താന്. ഇത് വലിയ പരിശ്രമത്തിന് ശേഷമേയുണ്ടാകൂ.


അരങ്ങ് 2021 – സർക്കാർ ജീവനക്കാരുടെ അഖിലകേരള ഏകാങ്ക നാടക മത്സരം – Kerala NGO Union\nഅരങ്ങ് 2021 – സർക്കാർ ജീവനക്കാരുടെ അഖിലകേരള ഏകാങ്ക നാടക മത്സരം\nഅടച്ചിടലിന്റെ വീർപ്പുമുട്ടലുകൾക്കിടയിലെ ആസ്വാദനത്തിന്റെ ആശ്വാസകിരണമായി രണ്ടുദിവസത്തെ ദൃശ്യവിരുന്നിന് തിരശ്ശീല വീണു. സാംസ്കാരിക തലസ്ഥാനത്ത് കേരള സംഗീത നാടക അക്കാദമിയിലെ കെ ടി മുഹമ്മദ് സ്മാരക ഹാളിൽ ഒക്ടോബർ 31, നവംബർ 1 തീയതികളിൽ നടന്ന സർക്കാർ ജീവനക്കാരുടെ അഖിലകേരള ഏകാങ്ക നാടക മത്സരം “അരങ്ങ് -2021” അക്ഷരാർത്ഥത്തിൽ എല്ലാവർക്കും എന്തൊരു അരങ്ങായിരുന്നു….. രണ്ടുദിവസ മൽസരത്തിൽ 15 നാടകങ്ങൾ അരങ്ങിലെത്തി. എല്ലാം സമകാലീന രാഷ്ട്രീയ സാമൂഹിക വിഷയങ്ങളോട് ക്രിയാത്മകമായി പ്രതികരിക്കുകയും പ്രതിഷേധിക്കുകയും ചെയ്യുന്നവ. തലങ്ങൾ പലതാണെങ്കിലും ജീവിത പ്രശ്നങ്ങൾ ഒന്നാണെന്ന തിരിച്ചറിവാണ് അരങ്ങ് സന്നിവേശിപ്പിച്ച സന്ദേശം. കോവിഡ് മാനദണ്ഡങ്ങൾ മൂലമുള്ള പരിമിതികൾക്കകത്തു നിന്ന് സാധ്യതകളെ പരതിയെടുത്ത് ചിട്ടപ്പെടുത്തിയപ്പോൾ തീയറ്ററിലെത്തിയ ആർക്കും നിരാശപ്പെടേണ്ടി വന്നില്ല….\nപട്ടികജാതി-പട്ടിക വർഗ്ഗ പിന്നോക്ക ക്ഷേമ വകുപ്പ് മന്ത്രി കെ രാധാകൃഷ്ണൻ ഉദ്ഘാടനം ചെയ്തു.\nചടങ്ങിൽ അരങ്ങ് 2019 ലെ വിജയികളെ അനുമോദിക്കുകയുണ്ടായി. നാടക-ചലച്ചിത്ര സംവിധായകൻ പ്രിയനന്ദനനായിരുന്നു പ്രിയ അതിഥി.കവിയും സാംസ്കാരിക പ്രവർത്തകനുമായ ഡോ. സി രാവുണ്ണി ചെയർമാനും കെ വി പ്രഫുൽ ജനറൽ കൺവീനറുമായ സംഘാടകസമിതി മികച്ച സംഘാടനം നടത്തി. തൃശ്ശൂർ ജില്ലയിലെ എൻ ജി ഒ യൂണിയൻ പ്രവർത്തകരും വർഗ്ഗ ബഹുജന സംഘടനാ പ്രവർത്തകരും സംഘാടന മികവിന് മാറ്റുകൂട്ടി. നാടക രംഗത്ത് കഴിവു തെളിയിച്ച മൂന്നു പ്രഗത്‌ഭ വ്യക്തികൾ നാടകങ്ങളെ തലനാരിഴ കീറി വിലയിരുത്തി.\nമലപ്പുറം ജ്വാല അവതരിപ്പിച്ച “ആറാംദിവസം ” അരങ്ങിലെ മികച്ച നാടകമായി. കണ്ണൂർ സംഘവേദിയുടെ “ആണി” യും കോഴിക്കോട് എൻജിഒ ആർട്സിന്റെ “പെണ്ണകലം” മികച്ച രണ്ടാമത്തെ നാടകത്തിനുള്ള അംഗീകാരം പങ്കിട്ടെടുത്തു. തൃശ്ശൂർ സർഗ്ഗവേദിയുടെ “കവചിതം” ത്തിനാണ് മൂന്നാംസ്ഥാനം. “ആണി” നാടകത്തിലെ സുരേഷ് പരിയാരം, “ആറാം ദിവസം” നാടകത്തിലെ വിജീഷ് കാവിൽ എന്നിവർ അരങ്ങ് തകർത്ത നല്ല നടന്മാരായും ” മുത്ത ” യിലെ ജെറിൻ “പെണ്ണകലം ” ത്തിലെ ശോഭ എന്നിവർ മികച്ച നടിമാരായും തിരഞ്ഞെടുക്കപ്പെട്ടു.\nസഹൃദയരും നാടക പ്രവർത്തകരും സംഘടനാ പ്രവർത്തകരും…… എല്ലാവരും ചേർന്ന് അരങ്ങുതകർത്തു….


ഹജ് അനുമതിപത്രമില്ലാതെ മക്കയിലേക്ക് പ്രവേശിക്കുന്നതിനുള്ള നിരോധനം നിലവില്‍വന്നു -\nഹജ് അനുമതിപത്രമില്ലാതെ മക്കയിലേക്ക് പ്രവേശിക്കുന്നതിനുള്ള നിരോധനം നിലവില്‍വന്നു\nഹജ് അനുമതിപത്രമില്ലാതെ മക്കയിലേക്ക് പ്രവേശിക്കുന്നതിനുള്ള നിരോധനം നിലവില്‍വന്നു. അനുമതി പത്രമില്ലാതെ മക്കയുടെ പ്രവേശന കവാടങ്ങളിലെത്തുന്നവരെ ചെക്ക് പോസ്റ്റുകളില് സുരക്ഷാ അധികൃതര് തടയുന്നു. നിയമ വിരുദ്ധമായി ഹജ് നിര്‍വഹിക്കുന്നത് തടയാനാണ് പ്രവേശന നിയന്ത്രണമേര്‍പ്പെടുത്തിയത്. അനുമതിപത്രമില്ലാതെ മക്കയിലേക്കും പുണ്യ സ്ഥലങ്ങളിലേക്കും കടക്കാന് പാടില്ലെന്നും ഹജ് നിര്‍വഹിക്കാന് ആഗ്രഹിക്കുന്ന സ്വദേശികളും വിദേശികളും ഹജ് അനുമതിപത്രം നേടിയിരിക്കണമെന്നും സുരക്ഷാ വകുപ്പുകള് അറിയിച്ചു.\nപരിശോധന ശക്തമാക്കുന്നതിനായി മക്കയുടെ എല്ലാ പ്രവേശന കവാടങ്ങളിലെയും ചെക്ക് പോസ്റ്റുകളില് കൂടുതല് സുരക്ഷാ ഭടന്മാരെ നിയമിച്ചിട്ടുണ്ട്. പരിശോധന എളുപ്പമാക്കാന് ആവശ്യമായ സാങ്കേതിക സംവിധാനങ്ങളും ഏര്‍പ്പെടുത്തി. ഹജ് അനുമതിപത്രമില്ലാത്തവരെ മക്കയിലേക്ക് കടത്തരുതെന്ന് സുരക്ഷാ വകുപ്പുകള് ഡ്രൈവര്‍മാരോട് നിര്‍ദേശിച്ചു. യാത്രക്കാരുടെ പക്കല് ഹജ് അനുമതിപത്രമുണ്ടെന്ന് ഡ്രൈവര്‍മാര് ഉറപ്പുവരുത്തണം.\nമക്കയില് പദ്ധതികള് നടപ്പാക്കുന്ന കമ്പനികളും സ്ഥാപനങ്ങളും മക്കയില് ജോലിക്ക് നിയമിക്കുന്ന, മക്ക ഇഖാമക്കാരല്ലാത്ത തൊഴിലാളികള്‍ക്ക് ബന്ധപ്പെട്ട വകുപ്പുകളില്‍നിന്ന് പ്രത്യേക അനുമതിപത്രം നേടണം. മക്ക ഇഖാമയുള്ള വിദേശികള്‍ക്കും മക്ക നിവാസികളായ സൗദി സ്വദേശികള്‍ക്കും മക്കയില് പ്രവേശിക്കുന്നതിന് ഹജ് അനുമതിപത്രം ആവശ്യമില്ല. മറ്റുള്ളവര്‍ക്കെല്ലാം ഹജ് അനുമതി പത്രമോ ജോലിയാവശ്യാര്‍ഥം മക്കയില് പ്രവേശിക്കുന്നതിന് ബന്ധപ്പെട്ട വകുപ്പുകള് നല്‍കുന്ന പ്രത്യേക അനുമതിപത്രമോ ആവശ്യമാണ്.\nഹജ് അനുമതിപത്രമില്ലാതെ മക്കയിലേക്ക് വന്നാല് ചെക്ക് പോസ്റ്റുകളില്‍നിന്ന് തിരിച്ചയക്കും. നിയമാനുസൃത ശിക്ഷാ നടപടികള് സ്വീകരിക്കുമെന്നും സുരക്ഷാ വകുപ്പുകള് മുന്നറിയിപ്പ് നല്‍കി. പുണ്യസ്ഥലങ്ങളിലെ തിരക്ക് നിയന്ത്രിക്കുന്നതിനും നിയമാനുസൃതം ഹജ് നിര്‍വഹിക്കുന്നവര്‍ക്ക് മികച്ച സേവനങ്ങള് ഉറപ്പുവരുത്തുന്നതിനും ലക്ഷ്യമിട്ടാണ് ഹജിന് അനുമതിപത്രം നിര്‍ബന്ധമാക്കിയത്. ഹജ് അനുമതിപത്രമില്ലാത്തവര് കൂട്ടത്തോടെ പുണ്യസ്ഥലങ്ങളില് ഒഴുകിയെത്തുന്നത് ഹജ് നിര്‍വഹിക്കുന്നവര്‍ക്കും സുരക്ഷാ, ആരോഗ്യ വകുപ്പുകള്‍ക്കും കടുത്ത പ്രയാസമാണ് സൃഷ്ടിക്കുന്നത്. ശക്തമായ ബോധവല്‍ക്കരണ ശ്രമങ്ങളും ശിക്ഷാ നടപടികളും വഴി നിയമവിരുദ്ധ തീര്‍ഥാടകരുടെ എണ്ണം ഗണ്യമായി കുറക്കാന് മുന് വര്‍ഷങ്ങളില് കഴിഞ്ഞിട്ടുണ്ട്.\nഅനുമതിപത്രമില്ലാതെ ഹജ് നിര്‍വഹിക്കാനെത്തി കുടുങ്ങുന്നവരെ നാടുകടത്തുകയും പുതിയ വീസയില് വീണ്ടും സൗദിയില് പ്രവേശിക്കുന്നതില്‍നിന്ന് വിലക്കേര്‍പ്പെടുത്തുകയും ചെയ്യും. അനധികൃത ഹാജിമാരെ മക്കയിലേക്ക് കടത്തുന്ന സ്വദേശികള്‍ക്കും വിദേശികള്‍ക്കും തടവും പിഴയും വാഹനം കണ്ടുകെട്ടലുമാണ് ശിക്ഷ. ഹജ് അനുമതിപത്രമില്ലാത്തവരെ മക്കയിലേക്ക് കടത്താന് ശ്രമിക്കുന്ന വിദേശികളായ ഡ്രൈവര്‍മാരെ മറ്റു ശിക്ഷാ നടപടികള്‍ക്കു പുറമെ നാടുകടത്തുകയും ചെയ്യും.\nസന്ദര്‍ശന വിസയില് യു.എ.ഇയില് ജോലിക്ക് പോകുന്നവരുടെ ശ്രദ്ധയ്ക്ക്\nയുവനടിയെ ആക്രമിച്ച കേസ് ; നാദിർഷയുടെ സഹോദരൻറെ മൊഴി രേഖപ്പെടുത്തി


ബലാത്സംഗ കേസ് പ്രതികളെ ഷണ്ഡീകരിക്കും; കടുത്ത നിയമവുമായി പാക്കിസ്ഥാൻ\nചൊവ്വാഴ്ച നടന്ന ക്യാബിനറ്റ് യോഗത്തില് നിയമമന്ത്രാലയം അവതരിപ്പിച്ച ആന്റി റേപ് ഓര്‍ഡിനന്‍സിന് പ്രധാനമന്ത്രി ഇമ്രാന് ഖാന് അംഗീകാരം നല്‍കി\nPublished on : 25 Nov, 2020 , 8:44 am\nഇസ്ലാമാബാദ് : ബലാത്സംഗക്കേസുകളിലെ പ്രതികളെ വന്ധ്യംകരണം ചെയ്യാനുള്ള നിയമനിര്‍മ്മാണത്തിന് തത്വത്തിൽ അംഗീകാരം നല്‍കി പാകിസ്താന് പ്രധാനമന്ത്രി ഇമ്രാന് ഖാന്. ലൈംഗികാതിക്രമകേസുകളുടെ വിചാരണ വേഗത്തിലാക്കാനും തീരുമാനമായതായി റിപ്പോര്‍ട്ടുകള് വ്യക്തമാക്കുന്നു.\nചൊവ്വാഴ്ച നടന്ന ക്യാബിനറ്റ് യോഗത്തില് നിയമമന്ത്രാലയം അവതരിപ്പിച്ച ആന്റി റേപ് ഓര്‍ഡിനന്‍സിന് പ്രധാനമന്ത്രി ഇമ്രാന് ഖാന് അംഗീകാരം നല്‍കിയതായാണ് റിപ്പോര്‍ട്ട്. എന്നാല് പുതിയ നിയമം സംബന്ധിച്ച ഔദ്യോഗിക പ്രഖ്യാപനം ഇതുവരെ ഉണ്ടായിട്ടില്ല.\nഗുരുതര വിഷയമായതിനാല് ബലാത്സംഗ കേസുകളില് നടപടികള് വൈകുന്നത് അംഗീകരിക്കാനാവില്ലെന്നും രാജ്യത്തെ പൗരര്‍ക്ക് സുരക്ഷിത സാഹചര്യം ഉറപ്പു വരുത്തേണ്ടത് ആവശ്യമാണെന്നും ഇമ്രാന് ഖാന് പറഞ്ഞു.\nനിയമം വ്യക്തവും സുതാര്യവുമായിരിക്കുമെന്നും കര്‍ശനമായി നടപ്പാക്കുമെന്നും പ്രധാനമന്ത്രി ഉറപ്പു നല്‍കി. ഇരയായവര്‍ക്ക് ധൈര്യപൂര്‍വം പരാതി നല്‍കാമെന്നും അവരെ സംബന്ധിച്ച പൂര്‍ണവിവരം രഹസ്യമായി സൂക്ഷിക്കുമെന്നും ഇമ്രാന്‍ഖാന് കൂട്ടിച്ചേര്‍ത്തു. പാര്‍ലമെന്റില് പുതിയ നിയമം ഉടനെ അവതരിപ്പിച്ച് അംഗീകാരം നല്‍കാനാണ് ഇമ്രാന്‍ഖാന് സര്‍ക്കാരിന്റെ നീക്കം.


വിനയ് കുമാറിന് ആശ്വസിക്കാം,ആ നാണക്കേടിന്റെ റെക്കോർഡ് ഇനി കുൽദീപ് യാദവിന് സ്വന്തം | Crickerala\nവിനയ് കുമാറിന് ആശ്വസിക്കാം,ആ നാണക്കേടിന്റെ റെക്കോർഡ് ഇനി കുൽദീപ് യാദവിന് സ്വന്തം\nനിരാശപ്പെടുത്തുന്ന പ്രകടനമായിരുന്നു ഇംഗ്ലണ്ടിനെതിരായ രണ്ടാം ഏകദിനത്തിൽ ഇന്ത്യൻ ബൗളർ കുൽദീപ് യാദവ് കാഴ്ച്ചവെച്ചത്. ഇന്ത്യ6വിക്കറ്റിന് പരാജയപെട്ട മത്സരത്തിൽ പത്തോവറുകൾ എറിഞ്ഞ കുൽദീപ് യാദവ് 84 റൺസ് വഴങ്ങി. ഇതിനൊപ്പം തന്നെ ഏകദിന ക്രിക്കറ്റിലെ മറ്റൊരു നാണക്കേടിന്റെ റെക്കോർഡും കുൽദീപ് യാദവിന്റെ പേരിലായി.\nകുൽദീപിനൊപ്പം തന്നെ മറ്റു ബൗളർമാർക്കും മത്സരത്തിൽ മികവ് പുലർത്താൻ സാധിച്ചില്ല. ക്രുനാൽ പാണ്ഡ്യ വെറും ആറോവറിൽ 72 റൺസ് വഴങ്ങിയപ്പോൾ ഷാർദുൽ താക്കൂർ 7.3 ഓവറിൽ 54 റൺസ് വഴങ്ങി. പത്തോവറിൽ 58 റൺസ് വഴങ്ങി2വിക്കറ്റ് വീഴ്ത്തിയ പ്രസീദ് കൃഷ്ണ മാത്രമാണ് ഇന്ത്യൻ നിരയിൽ അൽപമെങ്കിലും ഭേദപ്പെട്ട പ്രകടനം കാഴ്ച്ചവെച്ചത്. മത്സരത്തിൽ ഇന്ത്യ ഉയർത്തിയ 337 റൺസിന്റെ വിജയലക്ഷ്യം 43.3 ഓവറിൽ ഇംഗ്ലണ്ട് മറികടന്നു. 55 റൺസ് നേടിയ ജേസൺ റോയ്, 124 റൺസ് നേടിയ ജോണി ബെയർസ്റ്റോ, 99 റൺസ് നേടിയ ബെൻ സ്റ്റോക്സ് എന്നിവരാണ് ഇംഗ്ലണ്ടിന്6വിക്കറ്റിന്റെ അനായാസ വിജയം സമ്മാനിച്ചത്.\nമത്സരത്തിൽ 20 സിക്സ് ഇംഗ്ലണ്ട് ബാറ്റ്‌സ്മാന്മാർ അടിച്ചുകൂട്ടിയിരുന്നു. ഇതിൽ 8 സിക്സും വഴങ്ങിയത് കുൽദീപ് യാദവ് ആയിരുന്നു. ഇതോടെ ഒരു ഏകദിന മത്സരത്തിൽ ഏറ്റവും കൂടുതൽ സിക്സ് വഴങ്ങുന്ന ഇന്ത്യൻ ബൗളറെന്ന നാണക്കേടിന്റെ റെക്കോർഡ് കുൽദീപിന്റെ പേരിലായി.\n2013 ൽ ഓസ്‌ട്രേലിയക്കെതിരായ ബംഗളൂരു ഏകദിനത്തിൽ7സിക്സ് വഴങ്ങിയ വിനയ് കുമാറിന്റെ പേരിലായിരുന്നു ഈ നാണക്കേടിന്റെ റെക്കോർഡ്. ഒരു മത്സരത്തിൽ6വീതം സിക്സ് വഴങ്ങിയ രവിചന്ദ്രൻ അശ്വിൻ, യുവരാജ് സിങ്, രവീന്ദ്ര ജഡേജ എന്നിവരാണ് ഈ നാണക്കേടിന്റെ പട്ടികയിൽ മൂന്നാം സ്ഥാനത്തുള്ളത്. 2011 ൽ വെസ്റ്റിൻഡീസിനെതിരെയാണ് രവിചന്ദ്രൻ അശ്വിൻ6സിക്സ് വഴങ്ങിയത്. യുവരാജ് സിങ് 2007 ൽ ഇംഗ്ലണ്ടിനെതിരെയും രവീന്ദ്ര ജഡേജ 2011 ൽ വെസ്റ്റിൻഡീസിനെതിരായ ചെന്നൈ ഏകദിനത്തിലുമാണ്6സിക്സ് വഴങ്ങിയത്.\nഇത് രണ്ടാം തവണയാണ് ഏകദിനത്തിൽ ഇന്ത്യയ്ക്കെതിരെ ഒരു ടീം 20 സിക്സ് നേടുന്നത്. ഇതിനുമുൻപ് 2015 മുംബൈ ഏകദിനത്തിൽ സൗത്താഫ്രിക്കയും ഇന്ത്യയ്ക്കെതിരെ 20 സിക്സ് നേടിയിരുന്നു.\nIndia v EnglandKuldeep YadavLatest Malayalam Cricket Newsഇന്ത്യ v ഇംഗ്ലണ്ട്കുൽദീപ് യാദവ്


Uploaded at4months ago | Date: 30/12/2021 16:10:06\nയാത്രാ പശ്ചാത്തലം ഇല്ലാത്തവർക്കും ഒമിക്രോൺ; ഡൽഹിയിൽ സമൂഹ വ്യാപനം\nന്യുഡൽഹി: ഒമിക്രോൺ ആശങ്കയിൽ ദേശീയ തലസ്ഥാനം. ഡൽഹിയിൽ സമൂഹവ്യാപനം സ്ഥിരീകരിച്ച് ആരോഗ്യ മന്ത്രി സത്യേന്ദർ ജെയിൻ. കൊവിഡ് സ്ഥിരീകരിച്ചവരിൽ 46% ഒമിക്രോൺ രോഗികളാണെന്നും മന്ത്രി പറഞ്ഞു. 961 പേർക്കാണ് ഒമിക്രോൺ കേസുകൾ റിപ്പോർട്ട് ചെയ്തു.\nഡൽഹിയിൽ ഒമിക്രോൺ സമൂഹ വ്യാപനം കൂടുന്ന പശ്ചാത്തലത്തിൽ നിയന്ത്രണങ്ങൾ കടുപ്പിക്കാനും ‘ യെല്ലോ അലേര്‍ട്ട്’ പ്രകാരമുള്ള നിയന്ത്രണങ്ങള് തുടരാനും ഡല്‍ഹി സര്‍ക്കാര് തീരുമാനിച്ചിരുന്നു. ഏറ്റവും കൂടുതൽ ഒമിക്രോൺ കേസുകൾ റിപ്പോർട്ട് ചെയ്തിരിക്കുന്നതും ഡൽഹിയിൽ തന്നെയാണ്. കേസുകളുടെ പെട്ടെന്നുള്ള വർദ്ധനവോടെ പോസിറ്റിവിറ്റി നിരക്ക് 1.29 ശതമാനമായി ഉയർന്നു. ചൊവ്വാഴ്ച 496 പുതിയ കേസുകൾക്കോപ്പം പോസിറ്റീവ് നിരക്ക് 0.89 ശതമാനമായിരുന്നു.\nവിദേശയാത്ര ചെയ്യാത്ത വ്യക്തിക്ക്  ഡല്‍ഹിയില് ഒമിക്രോണ് സ്ഥിരീകരിച്ചിട്ടുണ്ട്. ഇതിന്‍റെയര്‍ഥം കോവിഡ് ഒമിക്രോണ് വകഭേദം പതുക്കെ സമൂഹത്തിലേക്ക് വ്യാപിക്കുന്നുവെന്നാണെന്ന് ആരോഗ്യമന്ത്രി ചൂണ്ടിക്കാട്ടി. .ഡല്‍ഹിയിലെ കോവിഡ് കേസുകളില് 46 ശതമാനവും ഒമിക്രോണ് വകഭേദമാണെന്നും അദ്ദേഹം കൂട്ടിച്ചേര്‍ത്തു.മുബൈയിൽ ജനുവരി7വരെ നിരോധനാജ്ഞ ഏർപ്പെടുത്തിയിട്ടുണ്ട്. പുതുവത്സര ആഘോഷങ്ങൾക്ക് വിലക്കുണ്ട്.


ബിഎസ്6എഞ്ചിനുമായി മഹീന്ദ്രയുടെ പുത്തന് മോജോ എത്തുന്നു - Live Newage\nപുത്തൻ മോജോയുടെ വരവറിയിച്ച് മഹീന്ദ്ര ആന്‍ഡ് മഹീന്ദ്ര. ബിഎസ്6മലിനീകരണ നിയന്ത്രണ മാനദണ്ഡങ്ങൾ പാലിക്കുന്ന എൻജിനോടെയാണ് പുത്തന് മോജോ എത്തുക എന്നാണ് റിപ്പോര്‍ട്ടുകള്.\nഎഞ്ചിനു പുറമേ മോജോയുടെ കളറുകളിൽ മാറ്റം വരുത്തി കാഴ്ചയിലും പുതുമ വരുത്താൻ മഹിന്ദ്ര ശ്രമിച്ചിട്ടുണ്ട്. ഗാർനറ്റ് ബ്ലാക്ക്, റൂബി റെഡ് എന്നിങ്ങനെ രണ്ട് നിറങ്ങളിലാണ് 2020 മഹീന്ദ്ര മോജോ ബിഎസ്6 മോഡലിന്റെ ചിത്രങ്ങൾ മഹീന്ദ്ര പുറത്ത് വിട്ടിരിക്കുന്നത്. ഗാർനറ്റ് ബ്ലാക്ക് നിറമുള്ള മോഡലിന്റെ ഏറെക്കുറെ എല്ലാ ഘടകങ്ങളും കറുപ്പിലാണ്. അതെ സമയം ഫ്രെയിം, സ്വിങ്ആം എന്നിവയ്ക്ക് ചുവപ്പു നിറമാണ്. ഇതിനു യോജിക്കും വിധം ചുവപ്പു നിറത്തിലുള്ള പിൻ സ്ട്രൈപ്പിംഗും നൽകിയിട്ടുണ്ട്.\nചിത്രങ്ങളിൽ 2020 മഹീന്ദ്ര മോജോ ബിഎസ്6-ൽ അപ് സൈഡ് ഡൗൺ മുൻ ഫോർക്കുകളില്ല. ഇത് ബിഎസ്6 മോജോ മോഡൽ 2018-ൽ പുറത്തിറക്കിയ വിലക്കുറവുള്ള മോഡൽ ആയ UT 300 അടിസ്ഥാനമാക്കി നിർമ്മിച്ചതാണ് എന്ന് വ്യക്തമാക്കുന്നു. അങ്ങനെയെങ്കിൽ പിറെല്ലി ടയറുകളും ഇടത് ഭാഗത്തെ എക്സ്ഹോസ്റ്റും ബിഎസ്6 മോജോയിലുണ്ടാവില്ല. ഭാരം കുറയുന്നതോടൊപ്പം വില പിടിച്ചു നിർത്താനും മഹീന്ദ്രയ്ക്ക് ഇതുവഴി സാധിക്കും.\n295 സിസി, സിംഗിൾ സിലിണ്ടർ, ഫ്യുവൽ ഇൻജെക്ടഡ് ലിക്വിഡ് കൂൾഡ് എൻജിൻ തന്നെ പരിഷ്‌കാരങ്ങളോടെ പുത്തൻ മോജോയിൽ ഇടംപിടിക്കും. ബിഎസ്4 സ്‌പെകിൽ ഈ എൻജിൻ 7,500 അർപിഎമ്മിൽ 26 ബിഎച്പി പവറും 5,500 ആർപിഎമ്മിൽ 28 എൻഎം ടോർക്കും ആണ് ഉത്പാദിപ്പിച്ചിരുന്നത്. 6-സ്പീഡ് ഗിയർബോക്‌സാണ് നിലവില് ട്രാന്‍സ്‍മിഷന്. എന്നാല് പുത്തന് എഞ്ചിന്‍റെ ഔട്ട് പുട്ടിൽ വ്യത്യാസമുണ്ടോ എന്ന് വ്യക്തമല്ല.\nകറുപ്പും ചുവപ്പും നിറങ്ങളുള്ള ഡ്യുവൽ ടോൺ പെട്രോൾ ടാങ്ക് ആണ് പുത്തൻ മോജോയിലെ റൂബി റെഡ് പതിപ്പിന്റെ ആകർഷണം. ഗാർനറ്റ് ബ്ലാക്ക്, റൂബി റെഡ് എന്നീ ഈ രണ്ട് നിറങ്ങൾ കൂടാതെ കൂടുതൽ നിറങ്ങളിൽ 2020 മഹീന്ദ്ര മോജോ ബിഎസ്6 ലഭ്യമാകും എന്നാണ് റിപ്പോര്‍ട്ടുകള്.


വിവാഹ വാഗ്ദാനം വിശ്വാസിച്ചു: സ്ഥലം വിറ്റു കിട്ടിയ പണവുമായി വീട്ടമ്മ കാമുകനൊപ്പം ഇറങ്ങിച്ചെന്നു; തുക - Samakalika Malayalam\nവിവാഹ വാഗ്ദാനം വിശ്വസിച്ചു: സ്ഥലം വിറ്റു കിട്ടിയ പണവുമായി വീട്ടമ്മ കാമുകനൊപ്പം ഇറങ്ങിച്ചെന്നു; തുക തട്ടിയെടുക്കാന് നദിയില് തള്ളിയിട്ട് കൊല്ലാന് ശ്രമം, മൂന്നുപേര് അറസ്റ്റില്\nBy സമകാലികമലയാളം ഡെസ്‌ക് | Published: 02nd January 2019 05:52 AM |\nLast Updated: 02nd January 2019 05:59 AM | A+A A- |\nതിരുവനന്തപുരം: വിവാഹവാഗ്ദാനം നല്‍കി വീട്ടമ്മയില് നിന്ന് പണം തട്ടിയെടുത്തശേഷം നദിയില് തള്ളിയിട്ടു കൊലപ്പെടുത്താന് ശ്രമിച്ച കേസില് മൂന്നുപേര് അറസ്റ്റില്. തിരുവല്ലയ്ക്കടുത്ത് മാന്നാര് സ്വദേശി പ്രവീണ് (36), രണ്ടാം ഭാര്യ മഞ്ജു (32), ആദ്യഭാര്യയിലെ മകന് (17)എന്നിവരെയാണ് കരമന പൊലീസ് അറസ്റ്റ് ചെയ്തത്.\nപുഞ്ചക്കരിയില് വാടകവീട്ടില് താമസിക്കുന്ന പ്രവീണ് കിള്ളിപ്പാലം സ്വദേശിനിയും ഭര്‍ത്താവിനൊപ്പം താമസിക്കുകയും ചെയ്യുന്ന 53 വയസ്സുള്ള വീട്ടമ്മയുമായി അടുപ്പത്തിലായി. തനിക്ക് ഭാര്യയുള്ള വിവരം മറച്ചുവച്ച് വിവാഹവാഗ്ദാനം നല്‍കി ഇയാള് വീട്ടമ്മയുടെ പക്കല്‍നിന്നും ഫണം തട്ടുകയായിരുന്നു. സ്ഥലംവിറ്റുകിട്ടിയ 1.75 ലക്ഷം രൂപയുമായി കഴിഞ്ഞ 29ന് വീട്ടമ്മ പ്രവീണിനൊപ്പം പോയി. മാന്നാറില് വീടുവാടകയ്ക്ക് എടുത്തു താമസിക്കാമെന്നാണ് പറഞ്ഞിരുന്നത്. ട്രെയിനില് ഒപ്പം ഉണ്ടായിരുന്ന രണ്ടാം ഭാര്യയെയും മകനെയും സഹോദരിയും മകനുമെന്ന് പരിചയപ്പെടുത്തി.\nമാവേലിക്കരയില് ഇറങ്ങി നാലുപേരും ഭക്ഷണം കഴിച്ചശേഷം സിനിമയ്ക്കുപോയി. ഇതിനിടെ പണം ചോദിച്ചുവെങ്കിലും വീട്ടമ്മ നല്‍കിയില്ല. രാത്രി 11ന് അച്ചന്‍കോവിലാറിന്റെ മാന്നാര്‍ഭാഗത്തെ പാലത്തില് നാലുപേരും എത്തി. പാലത്തില് ഇരുന്ന വീട്ടമ്മയോട് പ്രവീണ് വീണ്ടും പണം ആവശ്യപ്പെട്ടു. വീട്ടമ്മ വിസമ്മതിച്ചതിനാല് മൂന്നുപേരും ചേര്‍ന്ന് അവരെ 30 അടി താഴ്ചയുള്ള നദിയിലേക്ക് തള്ളിയിടുകയായിരുന്നു. രണ്ടുമണിക്കൂറിനുശേഷം ഒരു യുവാവാണ് ഇവരെ രക്ഷപ്പെടുത്തിയത്. ഇവരെ മാവേലിക്കര ആശുപത്രിയില് പ്രവേശിപ്പിച്ചു. തുടര്‍ന്നാണ് കരമന പൊലീസില് പരാതി നല്‍കിയത്.


അത്താഴശേഷം പഴം കഴിയ്ക്കരുത്, കാരണം | Right Time To Have Certain Foods - Malayalam BoldSky\nഅത്താഴശേഷം പഴം കഴിയ്ക്കരുത്, കാരണം\nആരോഗ്യം തരാനാണ് ഭക്ഷണം കഴിയ്ക്കുന്നത്. എന്നാല് എത്ര നല്ല ഭക്ഷണമെങ്കിലും കഴിയ്ക്കുമ്പോള് പല കാര്യങ്ങളും ശ്രദ്ധിയ്ക്കണം. കഴിയ്ക്കുന്ന സമയവും കഴിയ്ക്കുന്ന രീതിയുമെല്ലാം.\nചില ഭക്ഷണങ്ങള് ചില നേരത്ത് കഴിയ്ക്കുന്നത് ആരോഗ്യത്തേക്കാള് അനാരോഗ്യത്തിന് കാരണമാകും. നാം ആരോഗ്യകരമെന്നു കരുതുന്നവ പോലും ആരോഗ്യപ്രശ്‌നങ്ങള് വരുത്തി വയ്ക്കും.\nഓറല് സെക്‌സ് ക്യാന്‍സര് കാരണമാകുമോ?\nപാല് രാത്രിയിലും രാവിലെയും ഏതു സമയത്തും കുടിയ്ക്കാം. ഇത് രാവിലെ കുടിയ്ക്കുന്നത് ഊര്‍ജം ലഭിയ്ക്കാനും വിശപ്പു കുറയ്ക്കാനും സഹായിക്കുന്നു. രാത്രി കുടിയ്ക്കുന്നത് നല്ല ഉറക്കത്തിന് നല്ലതാണ്.\nപയര് വര്‍ഗങ്ങള് രാത്രി കഴിയ്ക്കുന്നത് നല്ലതാണ്. ഇത് ഉറക്കം നല്‍കും. കൊളസ്‌ട്രോള് കുറയ്ക്കും.\nപഴം രാത്രിയില് കഴിയ്ക്കുന്ന ശീലം പലര്‍ക്കുമുണ്ട്. പ്രത്യേകിച്ചും അത്താഴശേഷം. എന്നാല് ഇത് കോള്‍ഡിനും വയറ്റിലെ അസ്വസ്ഥതകള്‍ക്കും കാരണമാകും. ഉറക്കം പോകുകയും ചെയ്യും. ഉച്ചസമയത്ത് ഇത് കഴിയ്ക്കുന്നത് ദഹനത്തിന് ഏറെ ഗുണകരമാണ്.\nആപ്പിള് ആരോഗ്യത്തിന് അത്യുത്തമം. എന്നാല് രാത്രിയില് ഇത് കഴിയ്ക്കുന്നത് അസിഡിറ്റിയുണ്ടാക്കും. രാവിലെ കഴിച്ചാല് നല്ല ശോധനയ്ക്കു ഗുണകരം.\nഉച്ചസമയത്ത് ചോറ് കഴിയ്ക്കുന്നത് ഊര്‍ജം ലഭിയ്ക്കാന് നല്ലതാണ്. എന്നാല് രാത്രിയില് കഴിച്ചാല് രക്തത്തിലെ പഞ്ചസാരയുടെ തോതു കൂട്ടും, തടി കൂടും, ഉറക്കം കുറയും.\nതൈര് പകല്‍സമയത്തു കഴിയ്ക്കാം. എന്നാല് രാത്രിയില് കഴിയ്ക്കുന്നത് ദഹനപ്രശ്‌നങ്ങളുണ്ടാക്കും, തണുപ്പായതുകൊണ്ടുതന്നെ കോള്‍ഡിന് കാരണമാകും.\nഉച്ചസമയത്തിനു ശേഷം കഴിവതും പഞ്ചസാര ഒഴിവാക്കുക. ഇത് രക്തത്തിലെ പഞ്ചസാരയുടെ തോത് ക്രമാതീതമായി ഉയരാനും താഴാനുമെല്ലാം കാരണമാകും. തടി കൂട്ടും, ദഹനപ്രശ്‌നങ്ങള്‍ക്കു കാരണമാകും.\nവാള്‍നട്ട് രാവിലെയും രാത്രിയും കഴിയ്ക്കരുത്. വൈകിട്ടു കഴിയ്ക്കുന്നത് ബ്രെയിന് ആരോഗ്യത്തിന് അത്യുത്തമം.\nRight Time To Have Certain Foods\nThis Is The Right Time To Have Certain Foods, Read more to know about,


ജൂണ്‍മാസ ഓര്‍മകള് | KasargodVartha: Kasaragod News paper Live, Kannur, Mangalore, Malabar ചുറ്റുവട്ടം കാസർഗോഡ് വാർത്തകൾ\nHome » Article » Kookanam-Rahman » സാംസ്കാരികം » ജൂണ്‍മാസ ഓര്‍മകള്\nWeb Desk Wednesday, October 10, 20180No comments\nനടന്നു വന്ന വഴിയിലൂടെ... (ഭാഗം 72) / കൂക്കാനം റഹ് മാന്\nപ്രൈമറി സ്‌കൂള് പഠനം\n(www.kasargodvartha.com 10.10.2018) ജൂണ്‍മാസം. മഴയുടെ മര്‍മ്മര ശബ്ദം മനസ്സില് കുളിരുപകരുന്നു. അറുപത്തി രണ്ടിലെത്തിയിട്ടും ആറാം വയസ്സിലെ ഒന്നാം ക്ലാസുകാരനായി മാറിയപ്പോള് ചിതലരിച്ച ചിന്തകള് കൂട്ടിവെച്ചു. ഒന്നാം ക്ലാസില് ചിത്രാവലി പാഠപുസ്തകവും പുതിയ സ്ലേറ്റും, സ്ലേറ്റ് പെണ്‍സിലുമായി കടന്നു ചെന്ന ദിവസം. മഴതിമിര്‍ത്തു പെയ്യുന്നു. നീളന് കാലന് ഓലക്കുട, വള്ളി ട്രൗസര്, ഓണക്കുന്നിലെ ശനിയാഴ്ച ചന്തയില് നിന്നും വാങ്ങിത്തന്ന കുപ്പായം. ജനാര്‍ദ്ദനനും, കരുണനും, നാരായണനും, ജാനകിയും കാര്‍ത്ത്യായനിയും ഞാനും ഒരേ ബഞ്ചുകാര്.\nഞങ്ങള് ഏഴാം ക്ലാസുവരെ ഒപ്പമുണ്ടായിരുന്നു. പാലമില്ലാത്ത തോടുകടന്നു വേണം സ്‌കൂളിലെത്താന്. കുമാരന് മാഷിന്റെ കൈമുറുകെ പിടിച്ച് അക്കരെ കടക്കും. തഴച്ചുവളര്‍ന്നു നില്‍ക്കുന്ന നെല്‍പ്പാടത്തിലൂടെയാണ് സ്‌കൂളിലേക്കുളള യാത്ര. വയല് വരമ്പില് നല്ല മഴക്കാലത്ത് മുട്ടോളം വെളളമുണ്ടാകും. ഓരോ ജൂണ് മാസവും ആഹ്ലാദത്തിന്റേതായിരുന്നു. മഴവെള്ളം കാല് കൊണ്ട് തട്ടി തെറിപ്പിച്ചും, പരല്‍മീനിനെ പിടിച്ചും ഓലക്കുടകൊണ്ട് പരസ്പരം അടികൂടിയും ഉള്ള യാത്ര.\nകൂട്ടുകാര്‍ക്കൊക്കെ ഓരോ പ്രത്യേകതയുണ്ട്. ജനാര്‍ദ്ദനന് കേടപ്പല്ലനാണ്. എങ്കിലും ചുരുളമുടിയുളള സുന്ദരനായിരുന്നു. നാരായണന് കുള്ളനാണ്. ജാനകിയെ മുക്കുന്നൊലിച്ചി എന്നാണ് വിളിക്കുക എങ്കിലും ലോലാക്കിട്ട സുന്ദരിയായിരുന്നു ജാനകി. കറുത്തിരുണ്ടവളായിരുന്നു കാര്‍ത്ത്യായനി. കരുണന് ഒന്നാം ക്ലാസിലെത്തിയിട്ടും അമ്മയുടെ മുലകുടിക്കുമായിരുന്നു.\nഇപ്പോഴും ഇവരില് ചിലരെ കണ്ടുമുട്ടാറുണ്ട്. ജനാര്‍ദ്ദനന് കച്ചവടക്കാരാനാണ്. കരുണന് ആത്മഹത്യ ചെയ്തു എന്നാണറിഞ്ഞത്, നാരായണന് സഹകരണ ബാങ്ക് ഉദ്യോഗസ്ഥനായി പിരിഞ്ഞു. ജാനകിയും കാര്‍ത്ത്യായനിയും അമ്മുമ്മമാരായി.\nഒന്നാം ക്ലാസില് പഠിപ്പിച്ച കേപ്പു ഉണിത്തിരി മാഷ് മരിച്ചു. രണ്ടാം ക്ലാസില് പഠിപ്പിച്ച ഭട്ടതിരിമാഷ് ആരോഗ്യവാനായി ഇന്നും നടക്കുന്നു. മൂന്നാം ക്ലാസില് പഠിപ്പിച്ച മാരാര് മാഷും മരിച്ചു. പ്രൈമറിക്ലാസില് പഠിപ്പിച്ചിരുന്ന കെ കുമാരന് മാഷും, ആലക്കാടന് നാരായണന് മാഷും ജീവിച്ചിരിപ്പുണ്ട്. ഓരോ ജൂണ് മാസവും ഇവരെയൊക്കെ ഓര്‍ക്കും. മഴയും, വെളളവും അതൊക്കെ ഓര്‍ക്കാനുളള അവസരം ഒരുക്കുന്നു.\nഞങ്ങളുടെ പ്രൈമറി സ്‌കൂള് പഠനകാലം ദാരിദ്ര്യ അവസ്ഥയായിരുന്നു. അത് ജീവിത ചര്യയിലും, ഭക്ഷണ കാര്യത്തിലും വസ്ത്രത്തിലും ഒക്കെ പ്രതിഫലിച്ചു കാണും. ജൂണ്‍മാസം പുതിയ പുസ്തകങ്ങല് നോട്ടു ബുക്കുകള് മാത്രമായിരുന്നു. അതില് ഒരു പ്രധാന നോട്ടുബുക്കുണ്ട്. അതിനെ കണക്ക് ബൗണ്ട് എന്നാണ് പറയുക. അത് വരയിടാത്ത 300 പേജായിരിക്കും അക്കാലത്തേ കണക്ക് വിഷയം പ്രാധാന്യമേറിയതും, പ്രയാസമുളളതുമായിരുന്നു. പിന്നെ ഒരു അച്ചടി പുസ്ത്കം ഗുണകോഷ്ഠം എന്നും എഞ്ചുവടി എന്നും അറിയപ്പെടുന്ന വിസതൃതമാനപാഠം ആയിരുന്നും. പതിനാറ് വരെ നിര്‍ബ്ബന്ധമായും മനപ്പാഠമാക്കിയിരിക്കണം.\nപാഠപുസ്തകങ്ങള് ക്ലാസ് കയറ്റം കിട്ടുന്നതിന് മുമ്പ് ആ ക്ലാസ്‌കരോട് ബുക്കുചെയ്തു വെക്കും. അതിന് പകുതി പൈസ കൊടുത്താല് മതി. ഈ പുസ്തകങ്ങളും സ്ലേറ്റും ഒരു കറുത്ത റബ്ബര് കൊണ്ട് കെട്ടും. ഇന്നത്തെപോലെ ബാഗ് ഒന്നുമില്ല. കൂടിപോയാല് ചാക്ക് നൂല് ഉപയോഗിച്ചുണ്ടാക്കുന്ന സഞ്ചി കിട്ടിയാലായി.\nഉച്ചയ്ക്ക് വിശപ്പടക്കാന് അമേരിക്ക ക്കാരന്റെ കാരുണ്യം കൊണ്ടുകിട്ടിയ പാല്‍പ്പൊടി കൊണ്ട് ഉണ്ടാക്കിയ പാല്‍കിട്ടും. അതും കുടിച്ച് ഉച്ചനേരത്തെ തിമിര്‍പ്പായിരിക്കും പിന്നീട്. ഓട്ടവും ചാട്ടവും മരം കയറി മറിയലും, തമ്മില് തല്ലും എല്ലാം നടക്കും.\nമാഷന്മാരും ഉച്ചനേരത്തെ ഭക്ഷണം ചായയും പരിപ്പുവടയും കഴിച്ച് തൃപ്തി അടയും. കുടവയറന് നാരായണന് മണിയാണിശ്ശന്റെ കടയിലെ മരബെഞ്ചിലിരുന്ന് മാഷന്‍മാര് ഭക്ഷിക്കുന്ന കാഴ്ച ഓര്‍മ്മയുണ്ട്. അതും കഴിഞ്ഞ് സാധു ബീഡിയും വലിച്ചാണ് അവര് സ്‌കൂളിലേക്ക് തിരിച്ചെത്തുക.\nസ്‌കൂള് വീട്ടാല് വൈകീട്ട് ഒരോട്ടമാണ്. വീട്ടിലെത്തിയാലെ നില്‍ക്കൂ. വന്ന ഉടനെ ഉച്ചയ്ക്ക് തയ്യാറാക്കിയ കഞ്ഞികിട്ടും. മങ്കണത്തില് വിളമ്പി വെച്ച കഞ്ഞിയും, കുഞ്ഞങ്ങണത്തിലെ കറിയും വാരിവലിച്ചുതിന്നും. പിന്നീട് സന്ധ്യവരെ കളിയും.\nസുഖമുളെളാരു മഴയോര്‍മ്മയും, സ്‌കൂള് തുറക്കുന്ന ജൂണ്‍മാസ ഓര്‍മ്മയും ഒളിമാങ്ങാതെ മനസ്സില് അള്ളിപിടിച്ചു നില്‍ക്കുന്നു......\nഹൈസ്‌കൂളിന്റെ വാതില് പടികാണുക എന്നത് അക്കാലത്ത് മഹാഭഗ്യമായിരുന്നു. ഏഴാം ക്ലാസിനു മുമ്പോപിമ്പോ ആയി മിക്കവരും ബീഡിതെറുപ്പോ, കന്നുകാലിവളര്‍ത്തലോ, കൃഷിപണിയോ ആയി വഴിമാറി യാത്ര ചെയ്തു കാണും.\nമീശകിളുര്‍ക്കാന് തുടങ്ങിയകാലമാണ്. ഓലക്കുടയില് നിന്ന് ശീലക്കുടയിലേക്കും, വളളി ട്രൗസറില് നിന്ന് മുണ്ടിലേക്കും മാറിയ കാലം. കുട്ടിക്കളിയൊക്കെ മാറി അല്പം ഗൗരവത്തിലേക്കും, നാണത്തിലേക്കും വഴുതിമാറുന്നകാലം. അമ്മാവന്റെ വകയായി ഒരു പഴയ സൈക്കിള് കിട്ടി. ഹൈസ്‌കൂള് പഠനത്തിനായി ഓണക്കുന്നിലെത്താന് ഇതൊരു സൗകര്യമായി. ജൂണ്‍മാസം വയലും തോടും നിറഞ്ഞു കവിയും അന്ന് കുപ്പിത്തോടിന് മാത്രമെ പാലമുളളൂ അതിലൂടെ എത്താന് കുറച്ചധികം സഞ്ചരിക്കണം.\nഹൈസ്‌കൂളിലെത്തിയതിനാല് അല്പം ഗമയൊക്കെയായി. പുസ്തകങ്ങളെല്ലാം പുതിയവ തന്നെ കിട്ടും. പുസ്തകമണം ആസ്വാദിക്കുന്നതിലുളള സന്തോഷം പുതിയ ശീലക്കുട നിവര്‍ത്താനും മടക്കാനുളള അഭിനിവേശം. പേന്റിട്ടു നടക്കുന്ന മാഷന്മാരുടെ ക്ലാസിലിരിക്കാനുളള ഭാഗ്യം ഇതൊക്കെ അഭിമാനമായിത്തോന്നിയ കാലം.\nഎന്തൊക്കെ പറഞ്ഞാലും വിശപ്പിന് പരിഹാരം ആഹാരം കിട്ടിയേ പറ്റൂ. അമേരിക്കക്കാരന്റെ പാല് ഇവിടെ കിട്ടില്ല. ജൂണ്‍മാസത്തെ വിശപ്പ് പറഞ്ഞറിയിക്കാന് കഴിയില്ല. കറുത്തിരുണ്ട അന്തരീക്ഷം, നില്‍ക്കാതെ പെയ്യുന്ന മഴ തണുത്തുവിറക്കുന്ന ശരീരം. അന്ന് ഉച്ചഭക്ഷണത്തിന് വീട്ടില് നിന്ന് കാല് ഉറുപ്പിക കിട്ടും (ഇന്നത്തെ ഇരുപത്തിയഞ്ച് പൈസ).\nസ്‌കൂളിന് തൊട്ടടുത്തുളള നരിയന് രാമേട്ടന്റെ ചായക്കടയിലേക്ക് ഉച്ച സമയത്ത് ഒരോട്ടമാണ്. ഉടഞ്ഞ അലുമിനിയം പ്ലേറ്റില് രണ്ട് കഷണം പൊളളുന്ന പുട്ടും അതിനുമേലെ ചുട്ടുപൊളളുന്ന പയറ് കറിയും. അത് തിന്നാല് വയറ് നിറയും കൂടെ ഒരു ഗ്ലാസ് വെളളച്ചായ (പാലും വെളളം). നാലണയ്ക്ക് തൃപ്തികരമായി വയറു നിറഞ്ഞകാലം.\nജൂണ്‍മാസം സൈക്കിള് യാത്രപറ്റില്ല. അപ്പോള് കൂട്ടത്തോടെ നടക്കുകയാണ് പതിവ്. നാലു മണിയാവുമ്പോള് വിശന്നു നില്‍ക്കാന് പറ്റില്ല. വീട്ടിലേക്ക് ഓട്ടമില്ല. പകരം ധൃതിയില് കൂട്ടുകാരൊന്നിച്ച് നടന്നു പോകും.\nഅക്കാലത്ത് ഹൈസ്‌കൂള് കഴിഞ്ഞ് കോളജ് പഠനത്തിനെത്തുക മഹാ ഭാഗ്യവാന്മാരാണ്. കാസര്‍കോടും കണ്ണുരും മാത്രമെ കോളജ് ഉളളൂ. ഡ്രസ്സും മറ്റും കൊണ്ടു പോകാന് വലിയൊരു ബാഗ് കിട്ടിയത് കോളജിലെത്തിയപ്പോഴാണ്. ആഴ്ചയ്ക്ക് വീട്ടിലേക്കു വരണം. ഒരാഴ്ച ലോഡ്ജില് കഴിയാന് വീട്ടില് നിന്ന് ഇരുപത് രൂപ കിട്ടും. കാസര്‍കോട്ടെ കളിയന് ലോഡ്ജും അണങ്കൂര് ലോഡ്ജും ആണ് പ്രസിദ്ധമായ താമസസ്ഥലങ്ങള്.\nകോളജ് പഠനകാലത്തെ ജൂണ്‍മാസത്തിനും വ്യത്യാസമൊന്നുമുണ്ടാവില്ല. മഴതിമീര്‍ത്ത് പെയ്യുന്ന കാലം തന്നെ. വിശപ്പിന്റെ കാഠിന്യം കൂടിയ കാലവും അതുതന്നെ.\nവീട്ടില് അല്ലാത്തതു കൊണ്ട് വിശപ്പു കൂടും. വിദ്യാനഗറിലെ പട്ടറുടെ ഹോട്ടലും, കേളജിന് മുന്നിലെ ആമൂച്ചാന്റെ ചായക്കടയുമാണ് കോളജ് പിള്ളേരുടെ ഭക്ഷണ കേന്ദ്രങ്ങള്. പട്ടറുടെ ഹോട്ടലിലെ ഇഡ്‌ലിയും സമ്പാറും ഉച്ചനേരത്തെ ഊണും സാമ്പാറും ജീവിതത്തില് മറക്കാന് കഴിയില്ല.\nഅക്കാലത്ത് ഒരേ മുറിയില് കിടന്നുറങ്ങിയവരാണ് നീലേശ്വരത്തെ ഡോ. കെ രാമചന്ദ്രന് നായര്, കൃഷി വകുപ്പില് ഡപ്യൂട്ടി ഡയരക്ടറായി വിരമിച്ച കെ ഒ വി ഗോപാലനും, ഉദിനൂരിലെ സി എം കുമാരനും, കാഞ്ഞങ്ങാട്ടെ ഡോ. ശശിധരനുമൊക്കെ.\nകാലം മാറിക്കൊണ്ടിരിക്കുന്നു. പക്ഷെ ജൂണ് മാസം മാറുന്നില്ല. ജൂണിലെ മഴയും കാര്യമായി മാറിയിട്ടില്ല. ഓരോ ജൂണ് പിറക്കുമ്പോഴും ഓടിത്തിമിര്‍ത്ത, വിശന്നു പോരിഞ്ഞ, പ്രാഥമിക വിദ്യാഭ്യാസ കാലവും അതോടൊപ്പം ഹൈസ്‌കൂള് കോളേജ്പഠനകാലവുംഓര്‍മ്മയിലേക്ക് തിരിച്ചെത്തുന്നു......\nKeywords: Kookkanam Rahman, Article, Story of my foot steps 72, Education


കണ്ണൂർ ജില്ലയിൽ, കണ്ണൂർ കോർപ്പറേഷനും5മുനിസിപ്പാലിറ്റികളും 13 പഞ്ചായത്തുകളും കോവിഡ് ഹോട്ട് സ്‌പോട്ടുകള്; ഇവിടങ്ങളിൽ കർശന നിയന്ത്രണം - Kannur Varthakal Online\nകണ്ണൂർ ജില്ലയിൽ, കണ്ണൂർ കോർപ്പറേഷനും5മുനിസിപ്പാലിറ്റികളും 13 പഞ്ചായത്തുകളും കോവിഡ് ഹോട്ട് സ്‌പോട്ടുകള്; ഇവിടങ്ങളിൽ കർശന നിയന്ത്രണം\nസംസ്ഥാനത്തെ കോവിഡ് ഹോട്ട് സ്‌പോട്ടുകള് പ്രഖ്യാപിച്ച് ആരോഗ്യ വകുപ്പ് ഉത്തരവ് പുറപ്പെടുവിച്ചു. ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് ആണ് ഇക്കാര്യം അറിയിച്ചത്. സംസ്ഥാനത്തെ 88 തദ്ദേശ സ്വയംഭരണ സ്ഥാപനങ്ങളെയാണ് (കോര്‍പറേഷന്, മുന്‍സിപ്പാലിറ്റി, പഞ്ചായത്തുകള് ഉള്‍പ്പെടെ) ഹോട്ട് സ്‌പോട്ടുകളായി പ്രഖ്യാപിച്ചത്. ഇതിൽ 19 എണ്ണം കണ്ണൂരിലാണ്.\nകണ്ണൂര് കോര്‍പറേഷന്, പാനൂര്, പയ്യന്നൂര്, തലശേരി, ഇരിട്ടി, കൂത്തുപറമ്പ് മുന്‍സിപ്പാലിറ്റികള്, കോളയാട്, പാട്യം, കോട്ടയം, മാടായി, മൊകേരി, കടന്നപ്പള്ളി-പാണപ്പുഴ, ചൊക്ലി, മാട്ടൂല്, എരുവശ്ശി, പെരളശേരി, ചിറ്റാരിപ്പറമ്പ, നടുവില്, മണിയൂര് പഞ്ചായത്തുകൾ എന്നിവയാണ് കണ്ണൂർ ജില്ലയിലെ ഹോട്സ്പോട്ട്.\nഹോട്ട്‌സ്‌പോട്ടുകളിൽ കർശന നിയന്ത്രണം തുടരുമെന്നും യാതൊരു ഇളവുകളും ഇവിടങ്ങളിൽ അനുവദിക്കില്ലെന്നും ചീഫ് സെക്രട്ടറി ടോം ജോസ് അറിയിച്ചു. ഓറഞ്ച്, ഗ്രീൻ ജില്ലകളിലെ ഹോട്ട്‌സ്‌പോട്ടുകളിലും കർശന നിയന്ത്രണം ഉണ്ടാവും. ഓറഞ്ച് എ വിഭാഗത്തിലെ ജില്ലകളിൽ 24 മുതലും ഓറഞ്ച് ബി ജില്ലകളിൽ 20 മുതലും നിയന്ത്രണങ്ങളിൽ ഇളവ് അനുവദിക്കും. റെഡ് കാറ്റഗറി ജില്ലകളിൽ ലോക്ക്ഡൗൺ കർശനമാക്കും. കേന്ദ്ര ആഭ്യന്തര മന്ത്രാലയത്തിന്റെ മാർഗനിർദ്ദേശങ്ങൾക്ക് വിധേയമായാണ് കേരളം ഉത്തരവിറക്കിയിരിക്കുന്നതെന്ന് ചീഫ് സെക്രട്ടറി അറിയിച്ചു.\nPrevious രണ്ട് പിഞ്ചു കുട്ടികളും അമ്മയും തനിച്ച് താമസിക്കുന്ന വീട്ടിൽ വാതിലുകളും ജനലുകളും പണി കഴിപ്പിച്ച് കൊടുത്ത് പാനൂർ ജനമൈത്രി പോലീസിന്റെ കാരുണ്യ മുഖം\nNext കേരളം ലോക്ക് ഡൗണിലെ ഇളവുകൾ തിരുത്തും; നടപടി കേന്ദ്രത്തിന്റെ കത്തിന്റെ അടിസ്ഥാനത്തിൽ


സുനന്ദപുഷ്‌കറിന്റെ മരണം..! എല്ലാ രേഖകളുടെയും പകര്‍പ്പ് ശശി തരൂരിന് കൈമാറാമെന്ന് കോടതി - BIGNEWSLIVE | Latest Malayalam News\nസുനന്ദപുഷ്‌കറിന്റെ മരണം..! എല്ലാ രേഖകളുടെയും പകര്‍പ്പ് ശശി തരൂരിന് കൈമാറാമെന്ന് കോടതി\nന്യൂഡല്‍ഹി: നവംബര് മൂന്നിന് കേസ് പരിഗണിക്കാനിരിക്കെ ഭാര്യ സുനന്ദപുഷ്‌കറിന്റെ മരണവുമായി ബന്ധപ്പെട്ട എല്ലാ രേഖകളുടെയും പകര്‍പ്പ് ശശി തരൂരിന് കൈമാറാമെന്ന് കോടതി ഉത്തരവ്. നിലവില് പോലീസ് കൈവശം വച്ചിരിക്കുന്ന രേഖകളാണ് ശശി തരൂര് എംപിക്ക് നല്‍കണമെന്ന് അഡീഷണല് ചീഫ് മെട്രോപൊളിറ്റന് മജിസ്‌ട്രേറ്റ് സമര് വിശാല് ഉത്തരവിറക്കിയത്.\n2014 ജനുവരി 17 നാണ് സുനന്ദപുഷ്‌കറിനെ മരിച്ചനിലയില് ദില്ലിയിലെ ഹോട്ടല് മുറിയില് കണ്ടത്തിയത്. പോസ്റ്റ്‌മോര്‍ട്ടത്തിന്റെ ഉള്‍പ്പെടെയുള്ള രേഖകള് ലഭിക്കുന്നതിനായി മുതിര്‍ന്ന അഭിഭാഷകന് മുഖേനയാണ് ശശി തരൂര് മജിസ്‌ട്രേറ്റുമായി ഇടപെട്ടത്. തരൂരിന് തെളിവുകളുടെ പുതിയ പകര്‍പ്പ് ഉടന് നല്‍കുമെന്ന് പോലീസ് വ്യക്തമാക്കി.\nTags: Indiasasitharoorsunanda pushkar\nവീണ്ടും ആമസോണ് ഗ്രേറ്റ് ഇന്ത്യന് ഫെസ്റ്റിവല്; രണ്ടാം ഘട്ടം ഒക്ടോബര് 24 മുതല് 28വരെ\nജിയോ ഉപഭോക്താക്കള്‍ക്കൊരു സന്തോഷവാര്‍ത്ത; കിടിലന് ഓഫറുകളുമായി ജിയോ പേയ്മെന്റ് ബാങ്ക് വരുന്നു\nപൂഞ്ച് ജില്ലയില് പാകിസ്താന് വെടിനിര്‍ത്തല് കരാര് വീണ്ടും ലംഘിച്ചു: ആര്‍മി ബ്രിഗേഡ് ആസ്ഥാനത്ത് ഷെല്ലാക്രമണം


indonesia tsunami, death toll increases | ഇന്തോനേഷ്യയെ തകർത്തെറിഞ്ഞ് സുനാമിത്തിരകൾ; മരണസംഖ്യ ആയിരത്തിലേക്ക്.. - Malayalam Oneindia\n1 min ago സ്വർണക്കടത്ത് കേസിലെ സ്വപ്ന സുരേഷുമായി ബന്ധമെന്ത്? ശുപാർശ ചെയ്തോ? മറുപടിയുമായി ശശി തരൂർ!\n58 min ago കൊവിഡ് വൈറസ് വായുവിലൂടെ പകരാനും സാധ്യത! തെളിവുകള് ലഭിക്കുന്നെന്ന് ലോകാരോഗ്യ സംഘടന\nPublished: October 1 2018, 12:21 [IST]\nപാലു: ഭൂകമ്പവും സുനാമിയും തകർത്തെറിഞ്ഞ ഇന്തോനേഷ്യയിലെ സുലാവേസി ദ്വീപിൽ മരണസംഖ്യ ആയിരത്തോടടുക്കുന്നു. 832 പേർ മരിച്ചതായാണ് ഔദ്യോഗിക സ്ഥിരീകരണം. മരണസംഖ്യ ഉയരാനുള്ള സാഹചര്യമാണ് നിലവിലുള്ളതെന്ന് ഇന്തോനേഷ്യൻ പ്രസിഡന്റ് ജോക്കോ വിഡോഡോ വ്യക്തമാക്കി.\nകെട്ടിടാവശിഷ്ടങ്ങൾക്കിടയിലും മണ്ണിനടിയിലും നിരവധി മൃതദേഹങ്ങളുണ്ടെന്നാണ് സൂചന. ഭൂകമ്പത്തിൽ തകർന്ന വാർത്താ വിനിമയം സംവിധാനങ്ങൾ പുനസ്ഥാപിക്കാനായിട്ടില്ല.\nവിനോദ സഞ്ചാരികളുടെ ഇഷ്ട നഗരമായിരുന്നു പാലു. നിലംപൊത്തി കിടക്കുന്ന കെട്ടിടങ്ങളും മണലിൽ പുതഞ്ഞ് കിടക്കുന്ന മൃതദേഹങ്ങളുമാണ് പാലുവിലെ ഇന്നത്തെ കാഴ്ചകൾ. മിനുറ്റുകൾക്കുള്ളിലാണ് മരണസംഖ്യ ഉയരുന്നത്. നഗരത്തിലെ വലിയ പാലങ്ങളും റോഡുകളും തകർന്ന് ഗതാഗത മാർഗങ്ങൾ പൂർണമായും അടഞ്ഞിരിക്കുകയാണ്.\nഡൊംഗ്ലയാണ് ഭൂകമ്പത്തിന്റെ പ്രഭവകേന്ദ്രം, മൂന്ന് ലക്ഷത്തിൽ അധികം ആളുകളാണ് ഇവിടെ താമസിക്കുന്നത്. 11 മരണങ്ങൾ മാത്രമാണ് ഡൊംഗ്ലയിൽ സ്ഥിരീകരിച്ചിട്ടുള്ളത്. ഇവിടേക്ക് രക്ഷാപ്രവർത്തകർ എത്തിച്ചേരാനും തടസ്സം നേരിടുന്നുണ്ട്. അതുകൊണ്ട് തന്നെ ഡെംഗാലയിലേ നാശനഷ്ടങ്ങൾ ഇതുവരെ വിലയിരുത്താനായിട്ടില്ല. വാർത്താവിനിമയ സംവിധാനങ്ങളും തകരാറിലാണ്. ഡൊംഗ്ലയിൽ കൂടുതൽ മരണങ്ങൾ സംഭവിച്ചിട്ടുണ്ടാകുമെന്നാണ് അധികൃതർ വിലയിരുത്തുന്നത്.\nപാലു നഗരത്തിൽ എങ്ങും വിലാപ ശബ്ദങ്ങളാണ് മുഴങ്ങി കേൾക്കുന്നത്. മണലിൽ പൊതിഞ്ഞ് കിടക്കുന്ന മൃതദേഹങ്ങളിൽ തങ്ങളുടെ ഉറ്റവരുടെ മുഖം ഉണ്ടോയെന്ന് അന്വേഷിക്കുന്നവരാണ് എവിടെയും. തിരിച്ചറിഞ്ഞ മൃതദേഹങ്ങൾ വലിയ കുഴിയെടുത്ത് കൂട്ടത്തോടെ അടക്കം ചെയ്യുകയാണ്. പകർച്ച വ്യാധികൾ പടരുമോയെന്ന ആശങ്കയിലാണ് അധികൃതർ.\nകുടുങ്ങിക്കിടക്കുന്നവരെ രക്ഷപെടുത്താൻ ദ്രുതഗതിയിലുള്ള രക്ഷാപ്രവർത്തനമാണ് പാലുവിൽ നടക്കുന്നത്. നിരവധി സ്ഥലങ്ങളിൽ രക്ഷാപ്രവർത്തകർക്ക് ഇനിയും എത്തിച്ചേരാൻ കഴിഞ്ഞിട്ടില്ല. ഇന്ധനക്ഷാമവും രക്ഷാപ്രവർത്തനത്തെ ബാധിച്ചിട്ടുണ്ട്. വൈദ്യുതി ബന്ധവും തകർന്നിരിക്കുകയാണ്. ഇന്ത്യയടക്കമുള്ള രാജ്യങ്ങൾ ഇന്തോനേഷ്യയ്ക്ക് സഹായം വാഗ്ദാനം ചെയ്തിട്ടുണ്ട്.\nനാശ നഷ്ടങ്ങൾ പൂർണമായും വിലയിരുത്താനായിട്ടില്ലെങ്കിലും കനത്ത നഷ്ടമാണ് രാജ്യത്തുണ്ടായിരിക്കുന്നത്. പാലുവിൽ മാത്രം 17,000 പേർക്ക് വീട് നഷ്ടമായി. ആറായിരത്തിൽ അധികം കുട്ടികളാണ് ദുരിതാശ്വാസ ക്യാമ്പുകളിലുള്ളത്. വ്യാപാരസ്ഥാപനങ്ങളും ഹോട്ടലുകളും നിലംപൊത്തി. ആശുപത്രിക്കെട്ടിടങ്ങൾക്ക് പുറത്തുവെച്ചാണ് രോഗികൾക്ക് ചികിത്സ നൽകി വരുന്നത്.\nരൂക്ഷമായ ഭക്ഷ്യക്ഷാമമാണ് ദുരിതാശ്വാസ ക്യാമ്പുകളിൽ നേരിടുന്ന പ്രധാന വെല്ലുവിളി. ഭക്ഷണത്തിനും വസ്ത്രത്തിനുമായി ആളുകൾ കടകൾ അതിക്രമിച്ച് കയറുന്നതായും റിപ്പോർട്ടുകളുണ്ട്. ഭൂകമ്പത്തേ തുടർന്ന് അടച്ച വിമാനത്താവളത്തിൽ ഭക്ഷ്യവസ്തുക്കളുമായി വരുന്ന വിമാനങ്ങൾ ഇറക്കാൻ മാത്രം അനുമതി നൽകിയിട്ടുണ്ട്.\nഭൂകമ്പം തകർത്ത ജയിലിൽ നിന്നും നൂറുകണക്കിന് കുറ്റവാളികൾ രക്ഷപെട്ടതായി ഇന്തോനേഷ്യയിലെ ഒരു പ്രദേശിക മാധ്യമം റിപ്പോർട്ട് ചെയ്യുന്നുണ്ട്. 560 തടവുപുള്ളികളിൽ പകുതിയിൽ അധികം ആളുകളും രക്ഷപെട്ടെന്നാണ് റിപ്പോർട്ട്. ശുദ്ധമായ കുടിവെളളം ഇല്ലാത്തതാണ് പാലു നഗരം നേരിടുന്ന മറ്റൊരു പ്രതിസന്ധി.\nറിക്ടർ സ്കെയിലിൽ 7.5 തീവ്രത രേഖപ്പെടുത്തിയ ഭൂചലനവും സുനാമിത്തിരകളുമാണ് ഇന്തോനേഷ്യയിൽ നാശം വിതച്ചത്. ആറ് മീറ്ററോളം ഉയരത്തിലാണ് രാക്ഷത്തിരകൾ പാലുവിൽ ആഞ്ഞടിച്ചത്. സുനാമി മുന്നറിയിപ്പ് പിൻവലിച്ച് മിനിറ്റുകൾക്കുള്ളിൽ കുറ്റൻ തിരകൾ നാശം വിതയ്ക്കുകയായിരുന്നു. 150 ലേറെ തുടർ ചലനങ്ങളാണ് ഇന്തോനേഷ്യയിൽ ഉണ്ടായത്.\nഭൂകമ്പം നിരന്തരം നാശം വിതയ്ക്കുന്ന പ്രദേശമാണ് ഇന്തോനേഷ്യ. 2004ൽ സുമാത്രയിലുണ്ടായ ഭൂകമ്പത്തിൽ ഇന്തോനേഷ്യയിൽ മാത്രം 1,20,000 പേർക്കാണ് ജീവൻ നഷ്ടമായത്. നിരന്തരം ഭീഷണി നേരിടുന്ന പ്രദേശമായിട്ടും സുമാനിയടക്കമുള്ള പ്രകൃതി ദുരന്തങ്ങൾ മുൻകൂട്ടി പ്രവചിക്കാൻ സംവിധാനങ്ങൾ ഇല്ലാത്തിന് വലിയ വിമർശനമാണ് ഉയരുന്നത്. രക്ഷാപ്രവർത്തനത്തിന് ഫലപ്രദമായ സംവിധാനങ്ങൾ ഇല്ലാത്തതാണ് മരണസംഖ്യ ഉയരാൻ കാരണമെന്നും ആരോപണമുണ്ട്.\nindonesia tsunami, death toll increases\nStory first published: Monday, October 1, 2018, 12:21 [IST]


'എന്ത് പ്രഹസനമാണ് സല്‍മാനേ' ശരീരം മുഴുവന് ചെളി തേച്ച് കര്‍ഷകരെ ആദരിച്ച സല്‍മാനെതിരെ ട്രോളുകള് - Pravasishabdam\nHome Entertainment ‘എന്ത് പ്രഹസനമാണ് സല്‍മാനേ’ ശരീരം മുഴുവന് ചെളി തേച്ച് കര്‍ഷകരെ ആദരിച്ച സല്‍മാനെതിരെ ട്രോളുകള്\nബോളിവുഡ് താരം സല്‍മാന് കഴിഞ്ഞ ദിവസം സോഷ്യല് മീഡിയയില് ഒരു ചിത്രം പങ്കുവെച്ചിരുന്നു. ഒരുപാട് ചര്‍ച്ചയായ ഒരു ചിത്രം കൂടിയായിരുന്നു ഇത്. ഇപ്പോഴിതാ ആ ചിത്രം പൊതുജനങ്ങള്‍ക്ക് പരിഹാസ്യമായിത്തീര്‍ന്നിരിക്കുകയാണ്. ചളിയില് കുളിച്ച് നിലത്തിരിക്കുന്ന ഒരു ചിത്രമായിരുന്നു സല്‍മാന് ഖാന് പങ്കുവെച്ചത്. കര്‍ഷകര്‍ക്ക് ആദരം അര്‍പ്പിച്ചുകൊണ്ടുള്ള ഒരു അടിക്കുറിപ്പും ഇട്ടിരുന്നു. എന്നാല് സൂപ്പര് താരം ഈ ചിത്രം ഇട്ടതിന് തൊട്ടുപുറകെ തന്നെ വലിയ ട്രോളുകളാണ് എത്തിയിരിക്കുന്നത്.\n‘എല്ലാ കര്‍ഷകരെയും ബഹുമാനിക്കുക’ എന്ന അടിക്കുറിപ്പോടെ ശരീരം മുഴുവന് ചെളിയായിരിക്കുന്ന ഈ ചിത്രം അദ്ദേഹത്തിന്റെ പന്‍വേലിലുള്ള ഫാംഹൗസില് നിന്നെടുത്ത ചിത്രമാണിതെന്നാണ് റിപ്പോര്‍ട്ടുകള്. ലോക്ക് ഡൗണ് സമയം കൃഷി ചെയ്താണ് സല്‍മാന് ഖാന് തന്റെ സമയം കളയുന്നതെന്ന റിപ്പോര്‍ട്ടുകള് നേരത്തെ പുറത്തു വന്നിരുന്നു. കൃഷി ചെയ്യുന്നതിന്റെ ചിത്രങ്ങള് തന്റെ സോഷ്യല് മീഡിയാ പേജുകളിലൂടെയും സല്‍മാന് പങ്കുവെയ്ക്കുകയും ചെയ്തിരുന്നു. ഇതിന് പിന്നാലെയാണ് കര്‍ഷകര്‍ക്ക് ആദരമര്‍പ്പിച്ചുകൊണ്ടുള്ള താരത്തിന്റെ പുതിയ ചിത്രം.\nസല്‍മാന് ഖാന്റെ പോസ്റ്റ് നിമിഷനേരം കൊണ്ടാണ് വൈറലായത്. താരത്തെ അഭിനന്ദിച്ച് കൊണ്ട് ചിലര് രംഗത്തെത്തിയപ്പോള്, മറ്റൊരു വിഭാഗം കടുത്ത വിമര്‍ശനമാണ് സല്‍മാനെതിരെ ഉന്നയിക്കുന്നത്.അതേസമയം തന്നെ പാവപ്പെട്ട മനുഷ്യരെയും മൃഗങ്ങളെയും കൂടി ബഹുമാനിക്കാന് പഠിക്കൂ എന്നായിരുന്നു ചിലരുടെ കമന്റ്. എന്ത് പ്രഹസനമാണ് എന്ന് ചോദിച്ച് കൊണ്ട് മലയാളത്തിലുള്ള നിരവധി കമന്റുകളും ചിത്രത്തിന് താഴെ കാണാം.അതേസമയം ചെളി ശരീരത്തില് തേച്ച് കൊണ്ടുള്ള ഫോട്ടോഷൂട്ടാണിതെന്നാണ് ചിലര് വിമര്‍ശിച്ചത്.\nPrevious articleതിരുവനന്തപുരത്ത് ആശങ്ക വര്‍ദ്ധിക്കുന്നു;തീരദേശ മേഖലയില് അതീവ ജാഗ്രത\nNext articleരാജ്യത്ത് സ്ഥിതി ഗുരുതരം;24 മണിക്കൂറിനിടെ 582 മരണം, കേസുകള് മുപ്പതിനായിരത്തോടടുത്ത്


കെ.എസ്.യു മാര്‍ച്ചില് എംഎല്‍എയ്ക്ക് മര്‍ദനമേറ്റ സംഭവം; നിയമസഭയില് പ്രതിപക്ഷ ബഹളം\nBy mathew.20 11 2019\nതിരുവനന്തപുരം: നിയമസഭയില് പ്രതിപക്ഷ ബഹളം. ചൊവ്വാഴ്ച നടന്ന കെ.എസ്.യു നിയമസഭാ മാര്‍ച്ചില് ഷാഫി പറമ്പില് എം.എല്.എ, കെ.എസ്.യു സംസ്ഥാന സെക്രട്ടറി കെ.എം അഭിജിത്ത് എ്‌നനിവര്‍ക്ക് പൊലീസ് മര്‍ദനമേറ്റതിനെ തുടര്‍ന്നാണ് നിയമസഭയില് പ്രതിപക്ഷ ബഹളം.\nബാനറുകളും പ്ലക്കാഡുകളുമായാണ് പ്രതിപക്ഷാംഗങ്ങള് സഭയിലേക്കെത്തിയത്. കെ.എം. അഭിജിത്തിന്റെ ചോര പുരണ്ട വസ്ത്രവും ഷാഫി പറമ്പിലിനും അഭിജിത്തിനും മര്‍ദനമേല്‍ക്കുന്ന ചിത്രങ്ങളും പ്രതിപക്ഷാംഗങ്ങള് ഉയര്‍ത്തിക്കാട്ടി.\nചോദ്യോത്തരവേള നിര്‍ത്തിവെച്ച് അടിയന്തരപ്രമേയത്തിന്റെ നോട്ടിസ് പരിഗണിച്ച് അനുമതി നല്‍കണമെന്ന് പ്രതിപക്ഷ നേതാവ് രമേശ് ചെന്നിത്തല ആവശ്യപ്പെട്ടു.\nഅതേസമയം, ഷാഫി പറമ്പില് ഉള്‍പ്പെടെയുള്ളവരെ താന് ആശുപത്രിയില് സന്ദര്‍ശിച്ചതായും ഡോക്ടറോട് സംസാരിച്ചതായും സ്പീക്കര് വ്യക്തമാക്കി. ചോദ്യോത്തരവേള തുടരട്ടെയെന്നും സ്പീക്കര് പറഞ്ഞു. തുടര്‍ന്ന് അല്പ സമയത്തിന് ശേഷം പ്രതിപക്ഷം ബഹളം അവസാനിപ്പിക്കുകയായിരുന്നു.


വിദ്വേഷ പ്രചാരണവും കുത്തിതിരിപ്പും; ഒടുവില് വിജയപ്രഖ്യാപനം നടത്തി ഫിയല് റാവന്; പട്ടികയില് ആദ്യമായി ഇന്ത്യന് പെണ്‍കുട്ടി, അതും മലയാളി – Kairali News | Kairali News Live\nതിരുവനന്തപുരം: വിദ്വേഷ പ്രചാരണങ്ങളെത്തുടര്‍ന്ന്, നീട്ടി വച്ച പോളാര് എക്സ്പെഡിഷനിലേക്കുള്ള വിജയികളെ പ്രഖ്യാപിച്ച് ഫിയല് റാവന്.\nഫിയല് റാവന് ആര്‍ട്ടിക് പോളാര് എക്സ്പെഡിഷന് വേള്‍ഡ് കാറ്റഗറിയിലേക്ക് ആലുവ സ്വദേശിയായ ഗീതു മോഹന് ദാസിനെ തെരഞ്ഞെടുത്തു. ആദ്യമായാണ് ഒരു ഇന്ത്യന് പെണ്‍കുട്ടി ഫിയല് റാവന് പോളാറിലേക്ക് തെരഞ്ഞെടുക്കപ്പെടുന്നത്.\nവിദ്വേഷ പ്രചാരണങ്ങള്‍ക്കെതിരെ രൂക്ഷമായി പ്രതികരിച്ചുകൊണ്ടാണ് ഫിയല് റാവന് വിജയികളെ പ്രഖ്യാപിച്ചത്.\nകമ്പനിയുടെ നിയമാവലിയില് നിന്ന് വ്യതിചലിച്ച് തെറ്റായ രീതിയില് വന് രീതിയില് പ്രചാരണം നടക്കുന്നത് ശ്രദ്ധയില്‍പ്പെട്ടിരുന്നു. ഈ യാത്രയുടെ മൂല്യങ്ങളെ ബഹുമാനിക്കാതെയുള്ള ഇത്തരം പ്രചാരണങ്ങളെപ്പറ്റി നിരവധിപ്പേരാണ് പരാതിപ്പെട്ടതെന്ന് ഫിയല് റാവന് വ്യക്തമാക്കി. ആര്‍ട്ടിക് പോളാര് എക്സ്പെഡിഷന് എന്നത് സാഹോദര്യം, പരസ്പര ബഹുമാനം എന്നിവയെ അടിസ്ഥാനമാക്കിയുള്ള മത്സരമാണെന്ന് ഫിയല് റാവന് വിശദമാക്കി.\nസ്വീഡന്, ഫിന്‍ലന്‍ഡ് എന്നീ രാജ്യങ്ങളിലൂടെ കടന്നുപോവുന്ന 300 കിലോമീറ്ററാണ് അഞ്ചുദിവസത്തെ പോളാര് യാത്ര. ലോകത്തെ ഏറ്റവും സാഹസികമായ യാത്രകളിലൊന്നാണ് ആര്‍ട്ടിക് പോളാര് എക്സ്പെഡിഷന്.\nഡിസംബര് 13 ന് വിജയികളെ പ്രഖ്യാപിക്കുമെന്നായിരുന്നു നേരത്തെയുള്ള പ്രഖ്യാപനം. എന്നാല് മത്സരാര്‍ത്ഥികള് തമ്മില് വലിയ രീതിയില് വിദ്വേഷ പ്രചാരണം നടത്തുന്നത് ശ്രദ്ധയില്‍പ്പെട്ടതിനെ തുടര്‍ന്നാണ് പ്രഖ്യാപനം നീട്ടിയത്. വിദ്വേഷം പടര്‍ത്തുന്ന രീതിയിലുള്ള പ്രചാരണങ്ങളെ പ്രോത്സാഹിപ്പിക്കാനാകില്ലെന്നും അത്തരം സംഭവം ശ്രദ്ധയില്‍പ്പെട്ടാല് മത്സരാര്‍ത്ഥികളെ അയോഗ്യരാക്കുമെന്നും ഫിയല് റാവന് വിശദമാക്കിയിരുന്നു.\nTags: ArcticFjällräven PolarGeethu MohandasPOLAR EXPEDITION


സദാചാര ബോധം കൂടിയവര് ഇങ്ങോട്ട് വരരുത്, പ്ലീസ്!! സാനുവിനും പറയാനുണ്ട് ചിലത് | vp sanu against sfi moral policing in university college - Malayalam Oneindia\n10 min ago കാശ്മീരിലെ മുന് മുഖ്യമന്ത്രി തടവില്; ഇതാണോ നോര്‍മ്മല്? കേന്ദ്രത്തിനെതിരെ ആഞ്ഞടിച്ച് ഒവൈസി\nസദാചാര ബോധം കൂടിയവര് ഇങ്ങോട്ട് വരരുത്, പ്ലീസ്!! സാനുവിനും പറയാനുണ്ട് ചിലത്\nPublished: February 12 2017, 15:37 [IST]\nതിരുവനന്തപുരം: തിരുവനന്തപുരം യൂണിവേഴ്‌സിറ്റി കോളേജില് പെണ്‍സുഹൃത്തുക്കള്‍ക്കൊപ്പം നാടകം കാണാനെത്തിയ യുവാവിനെ മര്‍ദിച്ച സംഭവത്തില് നിലപാട് വ്യക്തമാക്കി എസ്എഫ്‌ഐ അഖിലേന്ത്യാ പ്രസിഡന്റ് വിപി സാനു. ഫേസ്ബുക്കിലിട്ട പോസ്റ്റിലാണ് സാനു ഇക്കാര്യം വ്യക്തമാക്കിയത്. സംഭവത്തില് ജനരോഷം എതിരായതോടെയാണ് നിലപാടറിയിച്ച് സാനു രംഗത്തെത്തിയിരിക്കുന്നത്.\nസദാചാരവാദികളുടെ സംഘടനയാവാന് എസ്എഫ്‌ഐക്ക് കഴിയില്ലെന്ന് സാനു കുറിപ്പില് വ്യക്തമാക്കുന്നു. സാദാചാര ബോധവും വച്ചു കൊണ്ട് ആരും സംഘടനയിലേക്ക് വരേണ്ടതില്ലെന്നും സാനു പറയുന്നു. യൂണിവേഴ്‌സിറ്റി കോളേജിലെ സംഭവം എസ്എഫ്‌ഐ പരിശോധിക്കുമെന്നും എസ്എഫ്‌ഐയില് അംഗമായ ആരുടെയെങ്കിലും ഭാഗത്താണു തെറ്റെങ്കില് നടപടി എടുക്കുമെന്നും സാനു പറയുന്നു.\nസമൂഹത്തിന്റെ നാനാതുറകളെ പ്രതിനിധാനം ചെയ്യുന്ന ബഹുജന വിദ്യാര്‍ഥി പ്രസ്ഥാനമാണ് എസ്എഫ്‌ഐ എന്ന് സാനു പോസ്റ്റില് വ്യക്തമാക്കുന്നു. അതിനാല് പൊതുബോധത്തിന്റെ ഭാഗമായി നില്‍ക്കുന്ന ആളുകള് ഈ സംഘടനയിലുണ്ടാകാമെന്നും സാനു. ഇത്തരക്കാരെ രാഷ്ട്രീയവത്കരിക്കുകയും പൊതുബോധത്തിന്റെ ജീര്‍ണതകളില് നിന്ന് മാറ്റി നിര്‍ത്തുകയുമെന്ന ഭാരിച്ച ഉത്തരവാദിത്വമാണ് ഇതുവരെ എസ്എഫ് ചെയ്തിരുന്നതെന്നും സാനു. എന്നാല് ഇതില് പൂര്‍ണമായി വിജയിച്ചുവെന്ന് അവകാശപ്പെടുന്നില്ലെന്നും അദ്ദേഹം പറയുന്നു. സ്വന്തം കോളേജിലെത്തി ഷൈന് ചെയ്യുന്ന എതിരാളിയെ അടിച്ചോടിക്കുന്ന വീരനായകന്മാരുടെ കഥ പറയുന്ന ഒട്ടനവധി സിനിമകള് മലയാളത്തിലുണ്ടെന്നും അതൊന്നും എസ്എഫ്‌ഐയുടെ നയമല്ലെന്നും അദ്ദേഹം വ്യക്തമാക്കിയിരിക്കുന്നു.\nതെററുകള് തിരുത്തുന്നതാണ് സമീപനം\nമനുഷ്യരുടെ സംഘടനയാണ് എസ്എഫ്‌ഐ എന്ന് സാനു പറയുന്നു. സ്വാഭാവികമായി മനുഷ്യര്‍ക്ക് തെറ്റുപറ്റാമെന്നും സാനു. സമൂഹത്തില് എപ്പോഴും ഇടപെട്ടുകൊണ്ടിരിക്കുന്നവരാണ് തങ്ങളെന്നും നിഷ്‌ക്രിയരായി ഇരിക്കാന് തങ്ങള്‍ക്ക് ആകില്ലെന്നും സാനു വ്യക്്തമാക്കുന്നു. തെറ്റുകളെ ന്യായീകരിച്ച് മുന്നോട്ടുപോവുകയല്ല, ആ തെറ്റുകളെ തിരുത്തുന്നതിനാവശ്യമായ നിലപാടുകള് സ്വീകരിക്കുക എന്നതാണ് എക്കാലത്തും എസ്എഫ്‌ഐയുടെ സമീപനമെന്നും സാനു. യൂണിവേഴ്‌സിററി വിഷയത്തിലും ഈ നടപടി തന്നെയായിരിക്കുമെന്നും സാനു. അവിടെ സംഭവിച്ചത് എസ്എഫ്‌ഐ പരിശോധിക്കുമെന്നും എസ്എഫ്‌ഐയുടെ അംഗമായിട്ടുള്ള ആരുടെയെങ്കിലും ഭാഗത്താണ് തെറ്റെങ്കില് കൃത്യമായി നടപടി സ്വീകരിക്കുമെന്നും സാനു.\nയൂണിവേഴ്‌സിറ്റി കോളേജ് പോലെ കേരളത്തിലെ ചില കോളേജുകളുടെ പേര് മാത്രമെടുത്തും അവിടെ നടക്കുന്ന ഒറ്റപ്പെട്ട സംഭവങ്ങളെടുത്തും എസ്എഫ്‌ഐയെ കരിവാരി തേയ്ക്കാന് ശ്രമിക്കേണ്ടെന്ന് സാനു പറയുന്നു. വിമര്‍ശനങ്ങളില് അസഹിഷഅണുത ഇല്ലെന്നും വിമര്‍ശനങ്ങനെ തുറന്ന മനസോടെ സ്വീകരിക്കുമെന്നും സാനു പറയുന്നു. വിമര്‍ശനങ്ങളില ടെയും സ്വയം വിമര്‍ശനങ്ങളിലൂടെയും ആത്മപരിശോധന നടത്തി നവീകരിക്കപ്പെടുന്നവരാണ് എസ്എഫ്‌ഐ എന്നും സാനു.\nഎസ്എഫ്‌ഐ തകര്‍ക്കുക എന്ന ലക്ഷ്യത്തോടെയാണ് ആക്രമണം നടത്തുന്നതെങ്കില് പാര്‍ട്ടി തളര്‍ന്ന് പോകില്ലെന്ന് സാനു വ്യക്തമാക്കുന്നു. ആക്രമണങ്ങള് നേരിട്ട് തന്നെയാണ് കേരളത്തിലെ ഏറ്റവും വലിയ വിദ്യാര്‍ഥി പ്രസ്താനമായി വളര്‍ന്നതെന്നും സാനു. ഇത്തരം ആക്രമണങ്ങള് തങ്ങള്‍ക്ക് ആത്മവിശ്വാസം നല്‍കുമെന്നും സാനു. അതുകൊണ്ട് എബിവിപിയും ആര്‍എസ്എസും കെഎസ യുവും എംഎസ്എഫും എഐഎസ്എഫും എല്ലാവരും ഒന്നിച്ച് ആക്രമിച്ച് കൊണ്ടേയിരിക്കണമെന്നും സാനു വ്യക്തമാക്കുന്നു.\nഒരുകാലത്തും എസ്എഫ്‌ഐ സദാചാരവാദികളുടെ സംഘടനയല്ലെന്ന് സാനു. എസ്എഫ്‌ഐക്ക് സദാചാരവാദികളുടെ സംഘടന ആകാനും സാധിക്കില്ലെന്നും സാനു പറയുന്നു. അത്തരത്തില് സദാചാരബോധവുമായി ആരെങ്കിലും സംഘഘടനയ്ക്കുള്ളില് ഉണ്ടെങ്കില് പുറത്തു പോകണമെന്നും അല്ലെങ്കില് പുറത്താക്കേണ്ടി വരുമെന്നും സാനു മുന്നറിയിപ്പ് നല്‍കുന്നു.\nsfi university college facebook post പോലീസ് എസ്എഫ്ഐ യൂണിവേഴ്സിറ്റി കോളേജ് ഫേസ്ബുക്ക് പോസ്റ്റ്\nvp sanu against sfi moral policing in university college. vp sanu facebook post.


ഇജോ ക്ഷേത്രം - വിക്കിപീഡിയ\n7°47′2″S 110°30′44″E / 7.78389°S 110.51222°E / -7.78389; 110.51222\nഇന്തോനേഷ്യയിൽ സ്ഥിതിചെയ്യുന്ന ഒരു ഹിന്ദു കാൻഡിയാണ് (ക്ഷേത്രം) ഇജോ ക്ഷേത്രം ( Indonesian: Candi Ijo ). രതു ബോക്കോയിൽ നിന്ന്4കിലോമീറ്ററും യോഗ്യകർത്താ റീജിയണിന്റെ തലസ്ഥാനനഗരമായ യോഗ്യകർത്തയിൽനിന്ന് 18 കിലോമീറ്ററും അകലെയായാണ് ഈ ക്ഷേത്രം സ്ഥിതിചെയ്യുന്നത്. എ.ഡി. പത്താം നൂറ്റാണ്ടിനും പതിനൊന്നാം നൂറ്റാണ്ടിനും ഇടയിൽ മതരം സാമ്രാജ്യ കാലഘട്ടത്തിലാണ് ഈ ക്ഷേത്രം പണികഴിപ്പിച്ചത്. \n2 ക്ഷേത്രത്തിന്റെ വാസ്തുവിദ്യ\n2.1 ക്ഷേത്ര സമുച്ചയം\n2.2.1 പെർവാര ക്ഷേത്രങ്ങൾ\n2.2.2 പ്രധാന ക്ഷേത്രം\nയോഗ്യകർത്തയിലെ സ്ലെമാൻ റീജൻസിയിലുള്ള കെകാമതാൻ പ്രംബനാൻ പ്രദേശത്തുള്ള സാംബിറെജോ ഗ്രാമത്തിലെ ഗ്രോയോകാൻ ഹാംലെറ്റ് എന്ന പ്രദേശത്തായാണ് ഇജോ ക്ഷേത്രം സ്ഥിതിചെയ്യുന്നത്. ക്ഷേത്രം സ്ഥിതിചെയ്യുന്ന ഗുമുക് ഇജോ കുന്ന് എന്ന കുന്നിന്റെ പേരിൽ നിന്നാണ് ക്ഷേത്രത്തിന്റെ പേര് ഉത്ഭവിച്ചത്. ഗുമുക് ഇജോ കുന്നിന്റെ പടിഞ്ഞാറൻ ചരിവിലായാണ് ക്ഷേത്രമൈതാനം സ്ഥിതിചെയ്യുന്നത്. യോഗകാർത്തയ്ക്ക് കിഴക്കായി രതു ബോക്കോ പുരാവസ്തു പ്രദേശത്തു നിന്ന്4കിലോമീറ്റർ തെക്കുകിഴക്കായാണ് ഇജോ ക്ഷേത്ര കോമ്പൗണ്ട് സ്ഥിതിചെയ്യുന്നത്. സമുദ്രനിരപ്പിൽ നിന്ന് 410 മീറ്റർ ഉയരത്തിലാണ് ഇജോ ക്ഷേത്രത്തിന്റെ സ്ഥാനം. ഗുമുക് ഇജോയുടെ പടിഞ്ഞാറൻ കുന്നിനു താഴെയായി അനേകം നെൽവയലുകളും ഗ്രാമങ്ങളും കൂടാതെ അഡിസുസിപ്റ്റോ അന്താരാഷ്ട്ര വിമാനത്താവളവും സ്ഥിതിചെയ്യുന്നു.\nക്ഷേത്ര മൈതാനത്തിന്റെ ആകെ വിസ്തീർണ്ണം 0.8 ഹെക്ടർ ആണ്. എന്നാൽ യഥാർത്ഥ ക്ഷേത്ര മൈതാനം ഇതിലും വളരെ വലുതായിരുന്നിരിക്കാമെന്ന് കണക്കാക്കപ്പെടുന്നു. കുന്നിന്റെ അടിവാരത്തും പടിഞ്ഞാറു ചരിവുകളിലും ചില പുരാവസ്തു പ്രദേശങ്ങളും ക്ഷേത്ര അവശിഷ്ടങ്ങളുമുണ്ട്. ഇത് കുന്ന് കയറുന്നതുമുതൽ പ്രധാന ക്ഷേത്രം വരെയുള്ള വലിയൊരു പ്രദേശം ക്ഷേത്രത്തിന്റെ ഭാഗമായി നിലനിന്നിരുന്നു എന്ന അനുമാനത്തിന് തെളിവുകൾ നൽകുന്നു.\nകുന്നിന്റെ ഭൂപ്രകൃതി അനുസരിച്ച് ക്ഷേത്ര സമുച്ചയം പടിഞ്ഞാറോട്ടും കിഴക്കോട്ടും വ്യാപിക്കുമെന്ന് കണക്കാക്കപ്പെടുന്നു. കുന്നിന്റെ അടിവാരത്തുനിന്നും ക്ഷേത്രത്തിലേക്കുള്ള പാതയിൽ അനേകം തട്ടുകൾ ഉണ്ട്. ഇവയുടെ ഏറ്റവും മുകളിലായാണ് നിലവിലുള്ള ക്ഷേത്രം സ്ഥിതിചെയ്യുന്നത്. ഈ തട്ടുകളിലെല്ലാം പല ക്ഷേത്ര അവശിഷ്ടങ്ങൾ കാണപ്പെടുന്നു. ഇവയിൽ ഭൂരിഭാഗം പ്രദേശത്തും ഉത്ഘനനം നടക്കുന്നു. 10 പെ‍ർവാരകളോ അതിനടുത്തോ ക്ഷേത്ര അവശിഷ്ടങ്ങൾ ഈ തട്ടുകൾക്കുള്ളിൽ മറഞ്ഞുകിടക്കുന്നുണ്ടാവാമെന്ന് കണക്കാക്കപ്പെടുന്നു.  പത്ത് പെർവാര അല്ലെങ്കിൽ അതിലധികം ക്ഷേത്ര അവശിഷ്ടങ്ങൾ ഇപ്പോഴും ഈ ടെറസുകളിൽ അടക്കം ചെയ്തിട്ടുണ്ടെന്ന് കണക്കാക്കപ്പെടുന്നു.\nമൂന്ന് പെർവാര ക്ഷേത്രങ്ങളിൽ ഒന്ന്.\nഏറ്റവും മുകളിലെ തട്ടിലാണ് പ്രധാന ക്ഷേത്രം സ്ഥിതിചെയ്യുന്നത്. ഇവിടെ ഒരു വലിയ ക്ഷേത്രവും മൂന്ന് പെർവാര ക്ഷേത്രങ്ങളും ഉണ്ട്. പ്രധാന ക്ഷേത്രം പടിഞ്ഞാറ് അഭിമുഖമായും മൂന്ന് ചെറിയ പെർവാര ക്ഷേത്രങ്ങൾ കിഴക്ക് അഭിമുഖമായും സ്ഥിതിചെയ്യുന്നു. മൂന്ന് പെർവാര ക്ഷേത്രങ്ങൾ ത്രിമൂർത്തികൾക്കായി (ഹിന്ദുമതത്തിലെ മൂന്ന് പ്രധാന ദൈവങ്ങളായ ബ്രഹ്മാവ്, വിഷ്ണു, ശിവൻ എന്നീ ദൈവങ്ങൾ) സമർപ്പിച്ചിരിക്കുന്നു. മൂന്ന് ക്ഷേത്രങ്ങൾക്കും നിലവറകളും ജാലകങ്ങളുമുണ്ട്. ജാലകങ്ങൾ റോമ്പസ് ആകൃതിയിലാണ് നിർമ്മിച്ചിരിക്കുന്നത്. മേൽക്കൂര മൂന്ന് തട്ടുകളായി നിർമ്മിച്ചിരിക്കുന്നു. ഓരോ തട്ടിലും നിർമ്മിതികളുണ്ട്.\nപ്രധാന ക്ഷേത്രം, മൂന്ന് സ്ഥലങ്ങൾ കാണിക്കുന്നു. പെർവാര ക്ഷേത്രങ്ങളിലൊന്ന് അതിന്റെ പിന്നിൽ കാണാം.\nപ്രധാന ക്ഷേത്രത്തിൽ ചതുരാകൃതിയിലുള്ള തറയാണ് ഉള്ളത്. പടിഞ്ഞാറുഭാഗത്തുനിന്നാണ് ഗർഭഗൃഹത്തിലേക്കുള്ള പ്രവേശനകവാടം. ഈ കവാടത്തിനിരുവശവും രണ്ട് ജനാലകൾ പോലെ തോന്നുന്ന ഭാഗമുണ്ട്. ഇതിൽ കല-മകര അലങ്കാരങ്ങളും കൊത്തുപണികളുമുണ്ട്. വടക്ക്, കിഴക്ക്, തെക്ക് വശത്തുള്ള ഭിത്തികളിലെ ജനലുകളിലും കാലാ-മകര ശൈലിയിൽ അലങ്കരിച്ചിരിക്കുന്നു. മധ്യഭാഗത്തെ ജനൽ മറ്റ് രണ്ട് ജനലുകളിൽ നിന്ന് അല്പം വലിപ്പത്തിലുള്ളതാണ്. ഇവിടെ വിവിധ ഹിന്ദു ദേവതകളുടെ വിഗ്രഹങ്ങൾ ഉണ്ടായിരുന്നിരിക്കണം. ഇപ്പോൾ ഈ സ്ഥലങ്ങൾ ശൂന്യമാണ്.\nനിലത്തുനിന്ന് 1.2 മീറ്റർ ഉയരത്തിലുള്ള പ്രധാന വാതിലിൽ എത്താൻ രണ്ടുവശവും കെട്ടുകൾ ഉള്ള ഒരു ഗോവണിപ്പടി രൂപകൽപ്പന ചെയ്തിട്ടുണ്ട്. വാതിൽ മുകളിൽ കാലയുടെ തല കൊത്തിവയ്ച്ചിരിക്കുന്നു. ഈ തല വാതിലിന് ഇരുവശവുമുള്ള മകരയുടെ ശരീരവുമായി ബന്ധിപ്പിച്ചിരിക്കുന്നു. പുരാതന ജാവയിലെ ക്ഷേത്രങ്ങളിൽ ഈ കല-മകര പാറ്റേൺ സാധാരണയായി കാണപ്പെടുന്നു. മകരയുടെ വായിൽ കൊത്തുപണികളുള്ള ചെറിയ കിളികളുണ്ട്.\nപ്രധാന അറയ്ക്കുള്ളിൽ നാഗത്താൽ അലങ്കരിച്ച ഒരു വലിയ ലിംഗവും യോനിയും ചേർന്ന പ്രതിമ ഉണ്ട്. ഫാലിക് ലിംഗത്തിന്റെയും യോനിയുടെയും ഐക്യം ശിവനും പാർവതിയും തമ്മിലുള്ള ഐക്യത്തെ പ്രതിനിധാനം ചെയ്യുന്നു. ശിവൻ അദ്ദേഹത്തിന്റെ ശക്തിയുമായി ഒന്നുചേർന്നിരിക്കുന്നു എന്നതാണ് ഈ വിഗ്രഹം പ്രതിനിധാനം ചെയ്യുന്നത്. മുറിയുടെ അകത്തെ ഭിത്തിയുടെ ഇരുവശത്തും മൂന്ന് ഭിത്തിമാടങ്ങൾ കാണാം. ഓരോന്നിലും ഒരു ജോടി ദേവത, വലുതോ പ്രധാനമോ അല്ലാത്ത ഹിന്ദു ദേവന്മാർ, ദേവതകൾ എന്നിവയുടെ വിഗ്രഹങ്ങൾ ഉണ്ട്.\nമൂന്ന് തട്ടുള്ള മട്ടുപ്പാവുകളായി ക്രമീകരിച്ചിരിക്കുന്ന പ്രധാന ക്ഷേത്രത്തിന്റെ മേൽക്കൂര മുകളിലേയ്‌ക്കുപോകുന്തോറും വലുപ്പം കുറഞ്ഞു സ്റ്റെപ്പ്ഡ് പിരമിഡ് രൂപപ്പെടുന്നു. ഓരോ വശത്തും ഓരോ സ്റ്റെപ്പിലും3രത്‌നകളുണ്ട്. മേൽക്കൂരയിൽ മുകളിൽ ഉച്ചിഭാഗത്ത് ഒരു വലിയ രത്‌ന ഉറപ്പിച്ചിരിക്കുന്നു. ക്ഷേത്രഭിത്തികളും മേൽക്കൂരയും തമ്മിലുള്ള ബന്ധിപ്പിച്ചിരിക്കുന്ന ഇടങ്ങളിൽ പുഷ്പമാതൃകകളും ഗണങ്ങളുടെയും (കുള്ളൻ) പ്രതിമകൾ കൊണ്ട് അലങ്കരിച്ചിരിക്കുന്നു. മേൽക്കൂരയുടെ അഗ്രഭാഗങ്ങളിൽ പുഷ്പാലംകൃതമായ ഫ്രെയിമുകളുടെ കൊത്തുപണികൾ ഉണ്ട്. ഇവയുടെ മദ്ധ്യത്തിൽ ഹിന്ദു ദേവതമാരുടെ ചിത്രങ്ങൾ ഉണ്ട്. ഇവയുടെ കൈകൾ അനുഗ്രഹമുദ്രയിൽ പിടിച്ചിരിക്കുന്നു. മറ്റേ കയ്യിൽ പൂക്കൾ പിടിച്ചിരിക്കുന്നു.\n↑ 1.0 1.1 "Candi Ijo". National Library of the Republic of Indonesia. മൂലതാളിൽ നിന്നും 15 February 2013-ന് ആർക്കൈവ് ചെയ്തത്. ശേഖരിച്ചത് 21 March 2013.\nവിക്കിമാപ്പിയയിലെ ഇജോ ക്ഷേത്ര ഭൂപടം\n"https://ml.wikipedia.org/w/index.php?title=ഇജോ_ക്ഷേത്രം&oldid=3480212" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 04:56, 28 നവംബർ 2020.


ജി.കെ. സുരേഷ് ബാബു Mar 10, 2018, 12:38 pm IST\nമുഖ്യമന്ത്രി പിണറായി വിജയന് കേരളം ഭരിക്കുന്നത് ആര്‍ക്കുവേണ്ടിയാണ്. മുഖ്യമന്ത്രി സ്വേച്ഛാധിപതിയാണെന്ന ആക്ഷേപം നേരത്തെ തന്നെ ഉള്ളതാണ്. ഇരട്ടച്ചങ്കും ഊരിപ്പിടിച്ച കത്തിയും ഒക്കെ രണ്ടായിരം പോലീസുകാരുടെയും നൂറ് കമാന്‍ഡോകളുടെയും ഇടയില്‍നിന്ന് പറഞ്ഞതോടെ അഹങ്കാരത്തിന്റെയും ധാര്‍ഷ്ട്യത്തിന്റെയും തോത് ബോദ്ധ്യപ്പെട്ടു. സമീപകാലസംഭവങ്ങള് വിലയിരുത്തുമ്പോള് പിണറായിയുടെ പോക്ക് ബംഗാളിലേക്കോ ത്രിപുരയിലേക്കോ തന്നെയാണ് എന്ന കാര്യത്തില് യാതൊരു സംശയവും ആര്‍ക്കും വേണ്ട. ഇനി ബി.ജെ.പിയെ എതിരിടാന് വേണ്ടി കോണ്‍ഗ്രസ്സിന്റെ പിന്തുണയോടുകൂടി കേരളത്തില് മത്സരിക്കാനാണ് ശ്രമമെങ്കില് പണ്ട് നാറുന്നതിനെ ചുമക്കുന്നവരുടെ കഥയിലെ ഗതിയായിരിക്കും അല്ലെങ്കില് തന്നെയും സരിത മുതല് ഓരോരോ കേസുകളില് പെട്ടുകിടക്കുന്ന കോണ്‍ഗ്രസ്സിന്റെയും.\nഎന്താണ് ഇങ്ങനെയൊക്കെ തോന്നാന് എന്ന് ചോദിച്ചാല് സാമാന്യബോധമുള്ള ആര്‍ക്കും തോന്നിപ്പോകുമെന്നാണ് മറുപടി. അടുത്തിടെ നടന്ന മൂന്ന് സംഭവങ്ങളാണ് ഉത്തരകൊറിയന് ഏകാധിപതിയുടെ ആരാധകനായ പിണറായിയുടെ പതനത്തിന്റെ സൂചന നല്‍കുന്നത്. ഒന്നാമത്തേത്, ഇ. ശ്രീധരന് നടത്തിയ വാര്‍ത്താ സമ്മേളനമാണ്. കോഴിക്കോട് തിരുവനന്തപുരം ലൈറ്റ് മെട്രോ പദ്ധതികള് ഡല്‍ഹി മെട്രോ റെയില് കോര്‍പ്പറേഷനെ ഏല്‍പ്പിച്ചുകൊണ്ട് സംസ്ഥാനസര്‍ക്കാര് ഉത്തരവിട്ടിട്ട് വര്‍ഷങ്ങളായി. പക്ഷേ, നിര്‍മ്മാണപ്രവര്‍ത്തനം തുടങ്ങാനുള്ള കരാര് ഇതുവരെ ഒപ്പിട്ടിട്ടില്ല. വര്‍ഷങ്ങളായി കോഴിക്കോട്ടും തിരുവനന്തപുരത്തും ഓഫീസ് എടുത്ത് വാടകയും ശമ്പളവും നല്‍കി ഡി.എം.ആര്.സി പ്രവര്‍ത്തിക്കുകയാണ്. കരാര് ഒപ്പിടണമെന്ന് ആവശ്യപ്പെട്ട് പലതവണ മെയിലും കത്തും ഒക്കെ അയച്ചു. നേരത്തെ ഉടന് ചെയ്യാമെന്നു പറഞ്ഞ കാര്യത്തിന് അവസാനമായപ്പോള് ഒന്ന് കാണാന് പോലും കൂട്ടാക്കാത്ത അവസ്ഥയിലായി. ഇ. ശ്രീധരന് കൂടിക്കാഴ്ചയ്ക്ക് അവസരം ചോദിച്ചപ്പോഴൊക്കെ അനുവാദം നല്‍കാതെ ഒഴിഞ്ഞുമാറുകയായിരുന്നു. ഇ. ശ്രീധരന് വി. ശിവന്‍കുട്ടിയ്ക്കും ജി. സുധാകരനും പിണറായി വിജയനും മാത്രമാണ് നിന്ദ്യന്. കേരളത്തിലെ മൂന്നേകാല് കോടി ജനങ്ങളില് കടുത്ത പിണറായി ഭക്തരായ ഏതാനും ആയിരങ്ങളൊഴികെ ബാക്കി എല്ലാവര്‍ക്കും അദ്ദേഹം ആരാധ്യ പുരുഷനാണ്, കണ്‍കണ്ട ദൈവമാണ്. സ്വന്തം മക്കള് ആരെപ്പോലെയാകണമെന്ന് ചോദിച്ചാല് ഇ. ശ്രീധരനെപ്പോലെയാകണമെന്ന് കേരളത്തിലെ മുഴുവന് അമ്മമാരും പറയും. അതിലൊരു പക്ഷേ, പിണറായിയുടെ ഭാര്യപോലും ഉണ്ടാകും.\nരാജാക്കന്മാരെ ഉപദേശിച്ചിരുന്ന രാജര്‍ഷിമാര് ഭാരതീയ ഭരണപാരമ്പര്യത്തിന്റെ നെടുംതൂണുകളായിരുന്നു. കിരീടധാരണം നടത്തുമ്പോള് ഞാന് എല്ലാത്തിനും അതീതനാണ് എന്നുപറയുന്ന രാജാവിന്റെ തലയില് ധര്‍മ്മദണ്ഡുകൊണ്ട് ഒന്നു മുട്ടി നീ ധര്‍മ്മത്തിന് വിധേയനാണ് എന്നുപറയുന്ന രാജര്‍ഷി. ഇ. ശ്രീധരന് കേരളത്തിന്റെ മാത്രമല്ല, ഭാരതത്തിന്റെ കൂടി രാജര്‍ഷിയാണ്. ഇന്ത്യയുടെ പ്രധാനമന്ത്രിയായ നരേന്ദ്രമോദിയും മുന് പ്രധാനമന്ത്രിമാരും ഒക്കെ ശ്രീധരനെ കാണുന്നത് ആദരവോടെയാണ്. ഭാരതസര്‍ക്കാര് അദ്ദേഹത്തിനെ പത്മവിഭൂഷണ് നല്‍കിയാണ് ആദരിച്ചത്. പാമ്പന്‍പാലം മുതല് കൊങ്കണ് റെയില് വരെ ഭാരതത്തിന്റെ നാനാ ഭാഗങ്ങളിലും തൊട്ടതെല്ലാം പൊന്നാക്കിയ ആ മഹാമനീഷിയുടെ പ്രതിഭ പടര്‍ന്നെത്തി. ജി. സുധാകരനും പിണറായിയും വി. ശിവന്‍കുട്ടിയും അടക്കമുള്ള, പിണറായിയുടെ ഭാഷ കടമെടുത്താല്, പരനാറികളോ നികൃഷ്ടജീവികളോ മലീമസമാക്കാന് ശ്രമിച്ചാല് മോശമാകുന്നതല്ല ഇ. ശ്രീധരന്റെ യശഃസ്സ്. അധികാരത്തിന്റെ ഗര്‍വ്വിലും അഹങ്കാരത്തിലും സപ്തര്‍ഷികളെക്കൊണ്ട് പല്ലക്ക് ചുമപ്പിച്ച യയാതിയുടെ കഥയാണ് പിണറായി ഇ. ശ്രീധരനെ പുകച്ച് പുറത്തുചാടിക്കുമ്പോള് ഓര്‍മ്മവരുന്നത്. പൊതുമേഖലാ സ്ഥാപനമായ ഡല്‍ഹി മെട്രോ റെയില് കോര്‍പ്പറേഷനില് നിന്ന് പഴയ എസ്.എന്.സി ലാവലിന് ഇടപാടില് കനേഡിയന് ഇന്റര്‍നാഷണല് ഡവല്‌മെന്റല് ഏജന്‍സി നല്‍കിയപോലെ കിമ്പളമൊന്നും കിട്ടില്ല. ആ ബോധ്യത്തിലാണ് ഡി.എം.ആര്.സിയെ ഒഴിവാക്കി മറ്റ് സ്വകാര്യ ഏജന്‍സികളെ കൊണ്ടുവരാന് ശ്രമിക്കുന്നത് എന്നകാര്യം ആര്‍ക്കും മനസ്സിലാകുന്നതാണ്. എല്ലാ കാര്യത്തിനും പൊതുമേഖല വേണമെന്ന് ശഠിക്കുന്ന കമ്യൂണിസ്റ്റ് പാര്‍ട്ടിയും പിണറായിയും എന്തുകൊണ്ടാണ് ഡി.എം.ആര്.സിയെ ഒഴിവാക്കിയതെന്ന് കേരളത്തിലെ സാധാരണക്കാരോട് വിശദീകരിക്കണം. അതറിയാനുള്ള അവകാശം കേരളത്തിലെ ജനങ്ങള്‍ക്കുണ്ട്. മലയാളികള് നെഞ്ചിലേറ്റിയ, രാജ്യം മുഴുവന് ആദരവോടെ കാണുന്ന ശ്രീധരനെ ഇകഴ്ത്താനുള്ള വികാരത്തിനെതിരെ കേരളത്തിലെമ്പാടും പ്രതിഷേധം അലയടിക്കും. കണ്ണകിയുടെ കോപത്തില് മധുര ചുട്ടെരിഞ്ഞതുപോലെ ഇ. ശ്രീധരന്റെ കണ്ണിലെ നനവില്, ആ മനസ്സിലുയരുന്ന ചുടുതാപത്തില് പിണറായിയുടെയും സി.പി.എമ്മിന്റെയും ധാര്‍ഷ്ട്യം നീറിയൊടുങ്ങും.\nഅട്ടപ്പാടിയിലെ ആദിവാസി മരണം ഒറ്റപ്പെട്ട സംഭവമല്ല. ഉമ്മന്‍ചാണ്ടി മുഖ്യമന്ത്രിയായിരുന്ന കാലത്ത് ആദിവാസി മരണത്തിന് ഉത്തരവാദി അന്നത്തെ മന്ത്രിമാരാണെന്ന് പറഞ്ഞ ഏ.കെ. ബാലനും സംഘവും ഇന്ന് നിശ്ശബ്ദരാണ്. സമൂഹ അടുക്കള, ആദിവാസികള്‍ക്ക് സൗജന്യ ചികിത്സ, ഒരു പട്ടിണിമരണം പോലും ഉണ്ടാകില്ല തുടങ്ങി വാഗ്ദാനപ്പെരുമഴയും ഇടതുപക്ഷം വന്നാല് എല്ലാം ശരിയാകുമെന്ന വാഗ്ദാനവും ഇന്ന് എവിടെ പോയി? ആദിവാസി ശിശുക്കളുടെ പോഷകാഹാരക്കുറവു മൂലമുള്ള മരണം അട്ടപ്പാടിയില് ഇന്നും തുടരുകയാണ്. അതിനൊപ്പമാണ് മധുവിന്റെ മരണം. ഭക്ഷണം മോഷ്ടിച്ചെന്നു പറഞ്ഞ് ജനക്കൂട്ടം തല്ലിക്കൊന്ന ആ പാവം യുവാവിന്റെ മരണത്തിന് ഉത്തരവാദി മരണത്തിന്റെ വ്യാപാരിയായ പിണറായിയും ആരാച്ചാരായ ഏ.കെ. ബാലനുമല്ലേ? രണ്ടുവര്‍ഷം പൂര്‍ത്തിയാകുന്ന സര്‍ക്കാര് ആദിവാസികളുടെ പട്ടിണി മാറ്റാന്, അവരെ പുനഃരധിവസിപ്പിക്കാന്, കോളനികളില് പോഷകാഹാരമെത്തിക്കാന് എന്തുചെയ്തു? വനവാസി മധുവിന്റെ പ്രശ്‌നം ഒറ്റപ്പെട്ടതല്ല. കേരളത്തില് അങ്ങോളമിങ്ങോളമുള്ള മുഴുവന് ആദിവാസികളുടെയും പ്രശ്‌നമാണ്. ഇതിന് പരിഹാരം കാണാന് കഴിയുന്നില്ലെങ്കില് എന്തിനാണ് ഇങ്ങനെയൊരു സര്‍ക്കാര്? എന്തിനുവേണ്ടിയാണ്, ആര്‍ക്കുവേണ്ടിയാണ് ഈ സര്‍ക്കാര് നിലകൊള്ളുന്നത്?\nസര്‍ക്കാരിന്റെ സ്വജനപക്ഷപാതവും അഴിമതിയും കെടുകാര്യസ്ഥതയും പുറത്തുവരുന്ന തരത്തിലുള്ള നിരവധി സംഭവങ്ങള് അരങ്ങേറിയിട്ടുണ്ട്. ഇതിന്റെ ഏറ്റവും ഒടുവിലത്തേതായിരുന്നു നിയമസഭയിലെ കൈയാങ്കളി കേസ് പിന്‍വലിക്കാനുള്ള പിണറായിയുടെ തീരുമാനം. അന്ന് സ്പീക്കറുടെ വേദിയില് കയറുകയും കസേര മറിച്ചിടുകയും കൈയാങ്കളി നടത്തുകയും ചെയ്തത്. അത് സംബന്ധിച്ച കേസാണ് ഇപ്പോള് ആരുമറിയാതെ പരമരഹസ്യമായി പിന്‍വലിക്കാന് ശ്രമിക്കുന്നത്. ഇക്കാര്യത്തിലും ശിവന്‍കുട്ടിക്ക് ഒരു പങ്കുണ്ട്. ശിവന്‍കുട്ടി നല്‍കിയ അപേക്ഷയിലാണ് കേസ് പിന്‍വലിക്കുന്നത്. ജനാധിപത്യത്തിന്റെ ശ്രീകോവിലെന്ന് അറിയപ്പെടുന്ന നിയമസഭയില് ഒരിക്കലും കാണാനും സഹിക്കാനും കഴിയാത്ത അതിക്രമങ്ങള് ആണ് അരങ്ങേറിയത്. ധാര്‍ഷ്ട്യത്തിന്റെയും അഹങ്കാരത്തിന്റെയും മൂര്‍ത്തിമദ്ഭാവവും അപ്പോസ്തലനുമായ പിണറായിയെ തിരുത്താന് ആര്‍ക്കും കഴിയില്ല. പക്ഷേ, സൂചനകള് വ്യക്തമാണ്. ആര്‍ക്കും സംശയമില്ല പിണറായിയും ബംഗാളിലേക്കു തന്നെ.\nചീഫ് എഡിറ്റർ ജനം ടിവി


Our Messages in Malayalam | മലയാളം – Children for Health\nOur Messages in Malayalam | മലയാളം\nഈ ആരോഗ്യ സന്ദേശങ്ങൾ വിദഗ്ധ ആരോഗ്യ പ്രബോധകരാലും വൈദ്യശാസ്ത്ര വിദഗ്ധരാലും അവലോകനം ചെയ്യപ്പെട്ടവയാണ്. ആരോഗ്യ സന്ദേശങ്ങളുടെ അർത്ഥം കൃത്യമായിരിക്കുന്നിടത്തോളം, അവയെ പരിഭാഷപ്പെടുത്തുകയും അനുരൂപപ്പെടുത്തുകയും ചെയ്യാവുന്നതാണ്. ആരോഗ്യ സന്ദേശങ്ങൾ കൃത്യവും കാലാനുസൃതം പരിഷ്‌ക്കരിച്ചതുമാണെന്നു ഉറപ്പ് വരുത്തുവാൻ വളരെ ശ്രദ്ധ ചെലുത്തപ്പെട്ടിട്ടുണ്ട്. ക്ലാസ് മുറികളിലും പ്രോജക്ടുകളിലും ആരോഗ്യ വിദ്യാഭ്യാസ പ്രവർത്തനങ്ങളുടെ ചട്ടക്കൂട് ഉണ്ടാക്കുന്നതിനും, ചർച്ചകൾക്കും മറ്റ് പ്രവർത്തനങ്ങൾക്കും ഉത്തേജനം നൽകുന്നതിനും ആരോഗ്യ പ്രവർത്തകർ ഈ ആരോഗ്യ സന്ദേശങ്ങൾ ഉപയോഗിക്കുന്നു.\nഉദാഹരണത്തിന്, ശരിയായ കൈ കഴുകൽ പ്രക്രിയയെക്കുറിച്ച് പഠിച്ചതിനു ശേഷം, ‘നമ്മുടെ കുടുംബത്തിലും, സമൂഹത്തിലുമുള്ള വ്യക്തികൾക്ക് കയ്യുകൾ വൃത്തിയായി കഴുകുന്നതിലുണ്ടാകുന്ന ബുദ്ധിമുട്ടുകളുടെ കാരണങ്ങൾ എന്താണെന്നു’ കുട്ടികൾക്ക് അന്യോന്യവും, അവരവരുടെ കുടുംബങ്ങളോടും ചോദിക്കാവുന്നതാണ്. ഈ വിഷയത്തെ കുറിച്ച് കുട്ടികൾ അന്യോന്യം സംസാരിക്കുകയും, എങ്ങനെ പ്രശ്നങ്ങൾ പരിഹരിക്കാം എന്ന് ഒരുമിച്ചു തീരുമാനിക്കുകയും, അത് വഴി മാറ്റത്തിൻറ്റെ കാര്യകർത്താക്കളായി മാറുകയും ചെയ്യുക എന്നതാണ് ഈ ആരോഗ്യ സന്ദേശം പഠിക്കുന്നതിൻറ്റെ അടിസ്ഥാന ഗുണം. ചർച്ചയിലേക്കും പ്രവർത്തിയിലേക്കും നയിക്കുന്ന ഒരു പ്രവേശന കവാടം പോലെയാണ് സന്ദേശം.\nമാതാപിതാക്കൾക്കോ അധ്യാപകർക്കോ, കുട്ടികളോട് ആരോഗ്യ സന്ദേശങ്ങൾ ഹൃദ്യസ്ഥമാക്കാൻ ആവശ്യപ്പെടാം. അല്ലെങ്കിൽ, സന്ദേശം ഹൃദ്യസ്ഥമാക്കുവാൻ സഹായകമാകുംവിധം, കുട്ടികൾക്ക് ഓരോ സന്ദേശത്തിനോടും യോജിക്കുന്ന ചേഷ്ടകളുണ്ടാക്കാം. ഒരു ആരോഗ്യ സന്ദേശം പഠിക്കുകയും, അത് മറ്റുള്ളവരോട് പങ്കു വെയ്ക്കുകയും ചെയ്ത കുട്ടികൾക്ക് പ്രതിഫലമായി ചെറിയ സമ്മാനങ്ങൾ നൽകാവുന്നതാണ്. ഉദാഹരണമായി, ഒരു റിബ്ബണോ ഒരു വർണപ്പകിട്ടുള്ള തുണിയോ സമ്മാനങ്ങളായി കൊടുക്കാവുന്നതാണ്. അവർ പഠിക്കുകയും പങ്കിടുകയും ചെയ്ത ആരോഗ്യ സന്ദേശങ്ങൾ കാണിക്കുവാൻ വേണ്ടി, കുട്ടികൾക്ക് ഇത് ഒരു കമ്പിൽ കെട്ടിയിട്ട് ഒരു വര്‍ണശബളമായ മഴവിൽ കമ്പ് ഉണ്ടാക്കി രസിക്കാവുന്നതാണ്.\nകുട്ടികൾക്ക് പഠിക്കുവാനും പങ്കുവെക്കുവാനുമുള്ള 100 ആരോഗ്യ സന്ദേശങ്ങൾ ചിൽഡ്രൻ ഫോർ ഹെൽത്ത് എന്ന യുകെയിലെ കേംബ്രിഡ്ജ് അടിസ്ഥാനമായ ഒരു ചെറിയ എൻജിഒയാണ് സൃഷ്ടിച്ചത്. ലോകത്തെമ്പാടുമുള്ള ആരോഗ്യ വിദ്യാഭ്യാസ പങ്കാളികളുമായി ചേർന്നാണ് ചിൽഡ്രൻ ഫോർ ഹെൽത്ത് പ്രവർത്തിക്കുന്നത്.\n1. കുഞ്ഞുങ്ങളുടെ സംരക്ഷണം (Malayalam, Caring for Babies & Young Children)\nവിഷയം 1 ലെ 10 സന്ദേശങ്ങൾ ഇതാ: കുഞ്ഞുങ്ങളുടെ സംരക്ഷണം\nശിശുക്കളോടും, ചെറിയ കുട്ടികളോടും കൂടി കഴിയുന്നത്ര കളിക്കുകയും, ആശ്ലേഷിക്കുകയും, സംസാരിക്കുകയും, ചിരിക്കുകയും, പാടുകയും ചെയ്യുക.\nശിശുക്കൾക്കും ചെറിയ കുഞ്ഞുങ്ങൾക്കും പെട്ടന്ന് ദേഷ്യം വരുകയും, ഭയം തോന്നുകയും, കരച്ചിൽ വരുകയും ചെയ്യും, കൂടാതെ അവർക്കു അവരുടെ വികാരങ്ങൾ വിവരിക്കുവാനും കഴിയാറില്ല. ഇപ്പോഴും ദയവുള്ളവരായിരിക്കുക.\nചെറിയ കുട്ടികൾ പെട്ടന്ന് പഠിക്കും: നടക്കുവാനും, ശബ്ദമുണ്ടാക്കുവാനും, കഴിക്കുവാനും കുടിക്കുവാനും. അവരെ തീർച്ചയായും സഹായിക്കുക, പക്ഷെ സുരക്ഷിതമായ തെറ്റുകൾ ചെയ്യുവാനും അവരെ അനുവദിക്കുക.\nഎല്ലാ പെൺകുട്ടികളും ആൺകുട്ടികളും ഒരുപ്പോലെ പ്രാധാന്യം അർഹിക്കുന്നു. എല്ലാവരോടും നന്നായി പെരുമാറുക, വിശേഷിച്ച് അസുഖങ്ങളോ വൈകല്യങ്ങളോ ഉള്ള കുഞ്ഞുങ്ങളോട്.\nചുറ്റുമുള്ളവരുടെ ചേഷ്ടകൾ കുഞ്ഞുങ്ങൾ അനുകരിക്കാറുണ്ട്. നിങ്ങളെ സ്വയം ശ്രദ്ധിക്കുക, അവരുടെ മുൻപിൽ നന്നായി പെരുമാറുകയും അവരെ നല്ല വഴികൾ കാണിച്ചു കൊടുക്കുകയും ചെയ്യുക.\nചെറിയ കുഞ്ഞുങ്ങൾ കരയുന്നതിനു ഒരു കരണമുണ്ടാകും (വിശപ്പ്, ഭയം, വേദന). കാരണമെന്തെന്ന് കണ്ടു പിടിക്കുവാൻ ശ്രമിക്കുക.\nഅക്കങ്ങളുടെയും, അക്ഷരങ്ങളുടെയും കളികൾ കളിച്ചും, ചായമടിയിലൂടെയും ചിത്രരചനയിലൂടെയും വിദ്യാലയത്തിലുള്ള പഠനത്തിനെക്കുറിച്ച് ചെറിയ കുഞ്ഞുങ്ങളെ തയ്യാറാക്കുന്നതിൽ സഹായിക്കുക. അവർക്ക് കഥകൾ പറഞ്ഞു കൊടുക്കുകയും, അവരോടൊപ്പം പാട്ട് പാടുകയും നൃത്തം വെയ്ക്കുകയും ചെയ്യുക.\nഒരു കൂട്ടത്തിൽ, ഒരു ശിശു എങ്ങനെയാണ് പിച്ചവെച്ച് നടക്കുവാൻ തുടങ്ങുന്നതെന്നും, എപ്പോഴാണ് പ്രധാനപ്പെട്ട ‘ഒന്നാമത്തേതുകളായ’ സംസാരിക്കുവാനും, നടക്കുവാനും, സംവദിക്കുവാനും തുടങ്ങുന്നതെന്ന് ശ്രദ്ദിക്കുകയും, അത് ഒരു പുസ്കത്തിൽ രേഖപ്പെടുത്തുകയും ചെയ്യുക.\nശിശുക്കളും ചെറിയ കുട്ടികളും വൃത്തിയുള്ളവരാണെന്നും (പ്രത്യേകിച്ച് കയ്യുകളും മുഖവും), ശുദ്ധ ജലമാണ് കുടിക്കുന്നതെന്നും, നല്ല ആഹാരം ആവശ്യമായ അളവിൽ കഴിക്കുന്നുണ്ടെന്നും ഉറപ്പ് വരുത്തുവാൻ മുതിർന്ന പരിചാരകരേയും കുട്ടികളെയും സഹായിക്കുകയും, അത് വഴി അസുഖങ്ങൾ തടയുകയും ചെയ്യുക.\nശിശുക്കളും കുട്ടികൾക്കും സ്നേഹപരിചരണംനൽകുക, എന്നാൽ നിങ്ങളെ തന്നെ മറന്നുകളയരുത്. നിങ്ങളും പ്രധാനമാണ്.\nശിശുക്കളുടെ പരിചരണം: കുട്ടികൾക്ക് എന്ത് ചെയ്യുവാൻ കഴിയും?\nനമ്മുടെ തന്നെ ഭാഷയിൽ, നമ്മുടെ തന്നെ വാക്കുകൾ ഉപയോഗിച്ച് ശിശുക്കളുടെ പരിചരണത്തെ കുറിച്ചുള്ള സന്ദേശങ്ങൾ തയ്യാറാക്കുക.\nമറ്റ് കുട്ടികളുമായും നമ്മുടെ കുടുംബങ്ങളുമായും സന്ദേശങ്ങൾ പങ്കിടുക!\n‘ആൺകൂട്ടികളുടെയും’ ‘പെൺകുട്ടികളുടെയും’ സംഘങ്ങളായി തിരിക്കുക, ആൺകുട്ടികളെ കൊണ്ട് ‘പെൺകുട്ടികളുടെ കളികൾ’ കളിപ്പിക്കുകയും പെൺകുട്ടികളെ കൊണ്ട് ‘ആൺകുട്ടികളുടെ കളികളും’ കളിപ്പിക്കുക. പിന്നീട്, രണ്ട് സംഘങ്ങളേയും കൊണ്ട് കളികളെക്കുറിച്ചു ചർച്ച ചെയ്യിപ്പിക്കുക. ഉദാഹരണത്തിന്, കളികളെ ആൺകുട്ടികളുടെ കളികളെന്നും പെൺകുട്ടികളുടെ കളികളെന്നും വിളിക്കുന്നതിനോട് നിങ്ങൾ യോജിക്കുന്നുണ്ടോ ? ഉണ്ടെങ്കിൽ എന്തുകൊണ്ട്, ഇല്ലെങ്കിൽ എന്തുകൊണ്ട്?\nവീട്ടിലെയോ വിദ്യാലയത്തിലേയോ ‘നല്ല’ പെരുമാറ്റത്തെക്കുറിച്ചും, ‘ചീത്ത’ പെരുമാറ്റത്തെക്കുറിച്ചും, അവയെ എന്തുകൊണ്ടാണ് അങ്ങനെ വിളിക്കുന്നതെന്നും ചർച്ച ചെയ്യുക.\nഈ വിഷയം സംബന്ധിച്ച് നമ്മൾക്കറിയാവുന്നത് മറ്റുള്ളവരെ കാണിച്ചുകൊടുക്കുവാൻ പോസ്റ്ററുകൾ ഉണ്ടാക്കുക .\nവീട്ടിലോ, വിദ്യാലയത്തിലോ, സമൂഹക്കൂട്ടായ്മകളിലോ, മൊബൈലുകൾ, കിലുക്കാംപെട്ടികൾ, നിർമാണ കട്ടകൾ, പാവക്കുട്ടികൾ, മൃഗങ്ങളും ചിത്രപുസ്തകങ്ങളും എന്നിങ്ങനെയുള്ള കളികോപ്പുകളുടെ നിര്‍മാണം ആയോജനം ചെയ്യുക.\nഅസുഖങ്ങള് തടയുവാനുള്ള ലളിതമായ വഴികളായ സോപ്പുപയോഗിച്ചുള്ള കൈ കഴുകല്, പ്രതിരോധകുത്തിവയ്‌പ്പ്, സമികൃതാഹാരം കഴിക്കല് എന്നിവ കാണിച്ചുകൊണ്ടുള്ള ചിത്രങ്ങളും ചുവര്‍പരസ്യങ്ങളും ഉണ്ടാക്കുക.\nപരിചരണം നല്‍കുന്നവര് ചെറിയ കുട്ടികളുമായി കളിക്കുന്നതിനെ കുറിച്ച് ഒരു ഹ്രസ്വ നാടകം ഉണ്ടാക്കുക. രണ്ട് അമ്മമാര് തമ്മിലുള്ള സംഭാഷണം അവര്‍ക്ക് അഭിനയിക്കാവുന്നതാണ്; ചെറിയ കുട്ടികളെ അടക്കിഒതുക്കി ഇരുത്തണമെന്നു വിശ്വസിക്കുന്ന ഒരു അമ്മയും, കളിതമാശയില് വിശ്വസിക്കുന്ന ഒരു അമ്മയും. ചേഷ്‌ടകളിലൂടെയും ഭാവാഭിനയത്തിലൂടെയും ഒരു വികാരം/ ഭാവം അഭിനയിച്ചു/ അനുകരിച്ച് കാണിക്കുക. ഭാവമോ വികാരമോ എന്താണെന്നത് മറ്റ് കുട്ടികൾ ഊഹിച്ചെടുക്കണം.\nഎന്തുകൊണ്ടാണ് അല്ലെങ്കിൽ എന്താണ് ശിശുക്കളെ കരയിക്കുന്നതും ചിരിപ്പിക്കുന്നതും എന്ന് അച്ഛനമ്മമാരോടും അപ്പൂപ്പനമ്മൂമ്മമാരോടും ചോദിച്ചറിയുകയും അത് ക്ലാസ്സിൽ പങ്ക് വെയ്ക്കുകയും ചെയ്യുക.\nഒരു ക്ലാസ്സിന് അല്ലെങ്കിൽ ഒരു സംഘത്തിന് പ്രാദേശിക സമുദായത്തിൽ നിന്ന് ഒരു കുഞ്ഞിനെ ദത്തെടുക്കാം. കുഞ്ഞ് എങ്ങനെ വളരുന്നുവെന്നു അറിയുവാൻ അമ്മ ഓരോ മാസവും സംഘത്തെ സന്ദർശിക്കുന്നു.\nവൃത്തിയുള്ളവരായിരിക്കുക, ശുദ്ധ ജലം കുടിക്കുക എന്നിങ്ങനെയുള്ള ലളിതമായ ഉപായങ്ങളിലൂടെ അസുഖനങ്ങളെ എങ്ങനെ തടയാം എന്ന് വിശദീകരിക്കുവാൻ വേണ്ടി ഒരു പാട്ട് ഉണ്ടാക്കുകയും അത് വീട്ടിലുള്ള ഇളയ സഹോദരങ്ങളുമൊത്ത് പാടുക.\nപ്രായമുള്ള കുട്ടികൾ മാതാപിതാക്കളുമായി അഭിമുഖം നടത്തി, ശിശുക്കളേയും ചെറിയ കുട്ടികളേയും പരിപാലിച്ചപ്പോൾ അവർക്ക് ഏറ്റവും വിഷമകരമായി അനുഭവപ്പെട്ടത് എന്തായിരുന്നുവെന്നും, അന്ന് അവരെ ഏറ്റവും അധികം സഹായിച്ചത് എന്തായിരുന്നുവെന്നും ചോദിച്ചറിയുക.\nഒരു ശിശുവിൻറ്റെ തലച്ചോറ് വളരുന്നതെങ്ങനെയാണെന്ന് എന്നതിനെ കുറിച്ച് കൂടുതൽ പറഞ്ഞു തരാൻ ഒരു ആരോഗ്യ പ്രവർത്തകനോടോ, ശാസ്ത്ര അധ്യാപകനോടോ ആവശ്യപ്പെടുക.\nതങ്ങളെ പാട്ടുകളും, കഥകളും, കളികളും പഠിപ്പിക്കുവാനും, ശിശുക്കൾക്കും ചെറിയ കുട്ടികൾക്കും വേണ്ടി പാട്ടുകൾ പാടുവാനും, വലിയ കുട്ടികൾക്ക് സമുദായത്തിലെ മുതിർന്നവരോട് ആവശ്യപ്പെടാം.\nശിശുക്കൾക്ക് അസുഖങ്ങൾ വരുന്നത് തടയുവാൻ പ്രധാനമായും ചെയ്യേണ്ടതിനെക്കുറിച്ചുള്ള മുതിർന്നവരുടെ അഭിപ്രായങ്ങൾ എന്താണെന്നു കുട്ടികൾക്ക് ആരായാം.\nകൂടുതൽ അറിയുവാൻ ബന്ധപെടുക: www.childrenforhealth.org – clare@childrenforhealth.org.\n2. ചുമയും, ജലദോഷവും അസുഖങ്ങളും (Malayalam, Coughs, Colds & Pneumonia)\nകുട്ടികൾക്കായുള്ള 100 ആരോഗ്യ സന്ദേശങ്ങൾ 8-14 വയസുള്ള കുട്ടികളെ ഉദ്ദേശിച്ചുള്ള ലളിതവും വിശ്വസനീയവുമായ ആരോഗ്യ വിദ്യാഭ്യാസ സന്ദേശങ്ങളാണ്. ഈ വിധത്തിൽ, ഇതിൽ 10 നും 14 -നും വയസ്സിനിടയിലുള്ള കൗമാരക്കാർ ഉൾപ്പെടുന്നു. പലപ്പോഴും, 10 -നും 14 -നും വയസ്സിനിടയിലുള്ള കൗമാരക്കാരാണ് വീട്ടിലുള്ള ചെറിയ കുഞ്ഞുങ്ങളെ ഗൗനിക്കുന്നതെന്നിരിക്കെ, ഈ കൂട്ടർക്ക് അറിവുണ്ടാകുക എന്നത് വളരെ ഫലപ്രദവും സുപ്രദാനവും ആണെന്ന് ഞങ്ങൾ കരുതുന്നു. കൂടാതെ, ഈ വിധത്തിൽ അവർ അവരുടെ കുടുംബങ്ങളെ സഹായിക്കാൻ വേണ്ടി ചെയ്യുന്ന പ്രവർത്തി അംഗീകരിക്കപ്പെടുകയും പ്രശംസിക്കപ്പെടുകയും ചെയ്യേണ്ടത് പ്രധാനമാണ്. ഈ പറയുന്ന 10 പ്രധാനപ്പെട്ട ആരോഗ്യ വിഷയങ്ങളിൽ 10 സന്ദശങ്ങൾ വീതം ഉൾപ്പെടുന്ന 100 സന്ദേശങ്ങളാണിവ: മലമ്പനി, വയറിളക്കം, പോഷകാഹാരവ്യവസ്ഥ, ചുമയും ജലദോഷവും, കുടൽവിരകൾ, ജലവും ശുചിത്വവും, പ്രതിരോധകുത്തിവെയ്പ്പ്, എച്ച്‌ഐവിയും എയ്ഡ്സും, അപകടങ്ങളും, മുറിവുകളും ആദ്യഘട്ട ബാല്യകാല വളർച്ചയും. ഈ ലളിതമായ ആരോഗ്യ സന്ദേശങ്ങൾ കുട്ടികൾക്ക് വേണ്ടി, വീടുകളിലും, സ്കൂളുകളിലും, ക്ലബ്ബുകളിലും, ക്ലിനിക്കുകളിലും മാതാപിതാക്കൾക്കും ആരോഗ്യ പ്രബോധകർക്കും ഉപയോഗിക്കാവുന്നതാണ്. വിഷയം2ലെ 10 സന്ദേശങ്ങൾ ഇതാ: ചുമയും, ജലദോഷവും അസുഖങ്ങളും\nപാചകം ചെയ്യുന്ന അടുപ്പിൽ നിന്ന് വരുന്ന തീയിലുള്ള ചെറിയ ശകലങ്ങൾ ശ്വാസകോശങ്ങളിൽ കയറുകയും അസുഖങ്ങൾ വരുത്തുകയും ചെയ്യുന്നു. ശുദ്ധ വായു എത്താൻ കഴിയുന്നതും, പുക പോകാൻ കഴിയുന്നതുമായ പുറം ഭാഗങ്ങളിൽ പാചകം ചെയ്ത കൊണ്ട് പുക ഒഴിവാക്കുവാൻ കഴിയും.\nപുകവലിക്കുന്നത് ശ്വാസകോശങ്ങളെ ദുർബലമാകുന്നു. മറ്റുളളവർ വലിച്ചു വിടുന്ന പുക ശ്വസിക്കുന്നതും ദോഷകരമാണ്.\nഎല്ലാവർക്കും ചുമയും ജലദോഷവും വരാറുണ്ട്. മിക്കവരും പെട്ടന്ന് സുഖം പ്രാപിക്കുന്നു. ചുമയോ ജലദോഷമോ3ആഴ്ചകളിൽ കൂടുതൽ നിൽക്കുകയാണെങ്കിൽ, ഒരു ആരോഗ്യ കേന്ദ്രം സന്ദർശിക്കുക.\nബാക്ടീരിയ എന്നും വൈറസ് എന്നും വിളിക്കപ്പെടുന്ന രോഗാണുക്കളുടെ തരങ്ങൾ ഉണ്ട്. മിക്ക ചുമയ്ക്കും ജലദോഷത്തിനും കാരണമാകുന്നത് വൈറസുകളാണ്. അവയെ മരുന്ന് കൊണ്ട് കൊല്ലാൻ കഴിയില്ല.\nശ്വസിക്കുന്ന ശരീരത്തിൻറ്റെ അവയവങ്ങളാണ് ശ്വാസകോശങ്ങൾ. ചുമയും ജലദോഷവും ശ്വാസകോശങ്ങളെ ദുർബലമാകുന്നു. ദുർബല ശ്വാസകോശങ്ങളിൽ ഗുരുതരമായ രോഗം ഉണ്ടാക്കുന്ന ഒരു ബാക്ടീരിയ രോഗമാണ് ന്യുമോണിയ.\nന്യുമോണിയയുടെ (ഒരു ഗൗരവമേറിയ അസുഖം) ഒരു ലക്ഷണം ത്വരിത ശ്വസനമാണ്. ശ്വസനത്തെ ശ്രദ്ധിക്കുക. നെഞ്ച് മുകളിലേയ്ക്കും താഴേയ്ക്കും പോകുന്നത് ശ്രദ്ധിക്കുക. പനിയും, സുഖമില്ലായ്മയും നെഞ്ചുവേദനയുമാണ് മറ്റ് ലക്ഷണങ്ങൾ.\n2 മാസത്തിൽ താഴെ പ്രായമുള്ള ഒരു ശിശു, ഒരു മിനിറ്റിൽ 60- ഓ അതിൽ കൂടുതലോ ശ്വാസങ്ങൾ എടുക്കുകയാണെങ്കിൽ, എത്രയും പെട്ടന്ന് ആരോഗ്യ പ്രവർത്തകൻറ്റെ അടുത്തെത്തേണ്ടതാണ്. 1 മുതൽ5വയസ്സിനിടയിലുള്ള കുട്ടികൾ, ഒരു മിനിറ്റിൽ 20-നും 30-നുമിടയ്ക്കു ശ്വാസങ്ങൾ എടുക്കുകയാണെങ്കിൽ, അത് ത്വരിത ശ്വസനമാണ്.\nഒരു നല്ല സമീകൃത ആഹാരവും (ശിശുക്കൾക്ക് മുലയൂട്ടലും), ഒരു പുകവിമുക്തമായ വീടും പ്രതിരോധകുത്തിവെയ്പ്പും ന്യൂമോണിയ പോലെയുള്ള ഗൗരവമേറിയ അസുഖങ്ങളെ തടയുവാൻ സഹായിക്കുന്നു.\nഊഷ്മാവ് കാത്തും, ഇടയ്ക്കിടെ രുചിയുള്ള പാനീയങ്ങൾ (സൂപ്പ്, പഴച്ചാറ് തുടങ്ങിയവ) കുടിച്ചും, വിശ്രമിച്ചും, നിങ്ങളുടെ മൂക്ക് വൃത്തിയോടെവെച്ചും ചുമയും ജലദോഷവും സുഖപ്പെടുത്താവുന്നതാണ്.\nഒരാളിൽ നിന്ന് മറ്റൊരാളിലേക്ക് ചുമയും ജലദോഷവും മറ്റ് അസുഖങ്ങളും പടരുന്നത് തടയുക. കയ്യുകളും കഴിക്കുവാനും കുടിക്കുവാനും ഉപയോഗിക്കുന്ന പാത്രങ്ങളും വൃത്തിയായി വെയ്ക്കുകയും, കടലാസ്സിലേയ്ക്ക് ചുമക്കുകയും ചെയ്യുക.\nഈ ആരോഗ്യ സന്ദേശങ്ങൾ വിദഗ്ധ ആരോഗ്യ പ്രബോധകരാലും വൈദ്യശാസ്ത്ര വിദഗ്ധരാലും അവലോകനം ചെയ്യപ്പെട്ടവയും ORBയുടെ ആരോഗ്യ വെബ്സൈറ്റിൽ ലഭ്യവു മാണ്: www.health-orb.org. ഈ വിഷയത്തെ കുറിച്ച് കൂടുതൽ അറിയുവാനും, മറ്റുള്ളവരുമായി പങ്ക് വെയ്ക്കുവാനുംവേണ്ടി കുട്ടികൾക്ക് ചെയ്യാവുന്ന പ്രവർത്തനങ്ങൾക്കു ഇതാ ചില ആശയങ്ങൾ.\nചുമയും, ജലദോഷവും അസുഖങ്ങളും: കുട്ടികൾക്ക് എന്ത് ചെയ്യാൻ സാധിക്കും?\nനമ്മുടെ തന്നെ ഭാഷയിൽ നമ്മുടെ തന്നെ വാക്കുകൾ ഉപയോഗിച്ച് ചുമയേയും, ജലദോഷത്തേയും അസുഖങ്ങളേയും കുറിച്ചുള്ള സന്ദേശങ്ങൾ തയ്യാറാക്കുക.\nനിങ്ങളുടെ വീടിൻറ്റെ ഒരു മാതൃക ഉണ്ടാക്കുക. എവിടെയാണ് പുക കെട്ടിനിൽക്കുന്നത്, എവിടെയാണ് പുകയില്ലാത്തത്? പുകയിൽ നിന്ന് അകന്നു കളിക്കുവാൻ കുട്ടികൾക്ക് സുരക്ഷിതമായ ഇടം എവിടെയാണ്?\nമസൂരി, വില്ലൻ ചുമ എന്നിങ്ങനെയുള്ള അപകടകാരികളായ അസുഖങ്ങളിൽ നിന്ന് പ്രതിരോധിക്കുവാൻ കുട്ടികളെ കുത്തിവെയ്പ്പിനു കൊണ്ടുപോകുവാൻ അച്ഛനമ്മമാരെ പ്രോത്സാഹിപ്പിക്കുവാൻ വേണ്ടിയുള്ള പോസ്റ്ററുകൾ ഉണ്ടാക്കുക.\nന്യൂമോണിയയെക്കുറിച്ച് ഒരു പാട്ട് ഉണ്ടാക്കുകയും അത് നമ്മുടെ കുടുംബവുമായും സുഹൃത്തുക്കളുമായും പങ്കിടുക.\nത്വരിത നിലയിലുള്ളതും സാധാരണ നിലയിലുള്ളതുമായ ശ്വസനത്തെ എണ്ണിയെടുക്കുവാൻ നമ്മെ സഹായിക്കുവാൻ നൂലും കല്ലും ഉപയോഗിച്ച് ഒരു പെൻഡുലം ഉണ്ടാക്കുകയും, നമ്മൾ പഠിച്ചത് നമ്മുടെ കുടുംബങ്ങളെ കാണിച്ചു കൊടുക്കുകയും ചെയ്യുക.\nശിശുക്കളെ മുലയൂട്ടുന്നതിനെക്കുറിച്ച് നമ്മുടെ തന്നെ ഒരു നാടകം ഉണ്ടാക്കുക.\nപനിയുളളപ്പോൾ ശീതളാവസ്ഥ നിലനിർത്തുന്നതിനെക്കുറിച്ചും ജലദോഷമുള്ളപ്പോൾ ഊഷ്മാവ് കാക്കുന്നതിനെക്കുറിച്ചും ഒരു നാടകം ഉണ്ടാക്കുക.\nവീട്ടിലോ വിദ്യാലയത്തിലോ, ആഹാരം കഴിക്കുന്നതിന് മുൻപും, കക്കൂസിൽ പോയതിനുശേഷവും, സോപ്പ് ഉപയോഗിച്ച് കയ്യുകൾ കഴുകുന്നതിനായി ഒരു ടിപ്പി ടാപ്പ് ഉണ്ടാക്കുക.\nരോഗാണുക്കൾ പടരുന്നത് തടയുവാൻ വേണ്ടി സോപ്പും വെള്ളവുമുപയോഗിച്ച് കൈയ്യുകൾ കഴുകുന്നതെങ്ങനെയെന്നു പഠിക്കുകയും അത് വഴി ചുമയ്‌ക്കും ജലദോഷത്തിനുമെതിരെ സ്വയം പ്രതിരോധിക്കുകയും ചെയ്യുക.\nന്യൂമോണിയയോ ജലദോഷമോ ആകുവാൻ സാധ്യതയുള്ള സാഹചര്യങ്ങൾ അഭിനയിച്ച് കാട്ടി, ന്യൂമോണിയയെക്കുറിച്ചുള്ള നമ്മുടെ അറിവ് പരിശോധിക്കുക.\nന്യൂമോണിയയുടെ അപകട ലക്ഷണങ്ങൾ എന്തൊക്കെയാണെന്ന് ചോദിക്കുക. നമ്മൾ പഠിക്കുന്നത് നമ്മുടെ കുടുംബങ്ങളുമായി പങ്കിടുക.\nപുകവലി എവിടെയൊക്കെയാണ് നിരോധിച്ചിരിക്കുന്നതെന്ന് ചോദിക്കുക. നിങ്ങളുടെ വിദ്യാലയം പുകവിമുക്തമാണോ?\nനമ്മെ ത്വരിത ശ്വസനത്തിന്ന് പ്രേരിപ്പിക്കുന്ന കാരണങ്ങൾ എന്തൊക്കെയാണ്? നമ്മുടെ ശ്വസനത്തിൻറ്റെ എണ്ണം എടുത്തുകൊണ്ടു, ത്വരിത ശ്വസനം തിരിച്ചറിയുവാൻ പഠിക്കുക വഴി, ഒരു വ്യക്തി ന്യൂമോണിയയുടെ അപകടഭീഷണിയിലാണോ എന്ന് തിരിച്ചറിയുവാൻ നമ്മുക്ക് കഴിയും.\nചുമയും ജലദോഷവും സുഖപ്പെടുത്തുവാനുള്ള പുതിയതും പഴയതുമായ വഴികൾ എന്തൊക്കെയാണെന്ന് ചോദിക്കുക?\nരോഗാണുക്കൾ പടരുന്നതെങ്ങനെയാണെന്നു ചോദിക്കുക. ഹസ്‌തദാനം കളി കളിച്ചതുകൊണ്ട് പഠിക്കുക.\nടിപ്പി ടാപ്പിനെകുറിച്ചോ, ദോലകത്തെക്കുറിച്ചോ അല്ലെങ്കിൽ ഹസ്‌തദാനം കളിയെക്കുറിച്ചോ, അല്ലെങ്കിൽ മറ്റേതെങ്കിലും വിവരങ്ങൾക്ക് വേണ്ടിയോ, ദയവായി ബന്ധപെടുക www.childrenforhealth.org – clare@childrenforhealth.org.\n3. പ്രതിരോധകുത്തിവെയ്പ്പ് (Malayalam, Immunisation)\nവിഷയം3ലെ 10 സന്ദേശങ്ങൾ ഇതാ: പ്രതിരോധകുത്തിവെയ്പ്പ്\nഎല്ലാ വർഷവും ലോകെമെമ്പാടുമുള്ള ലക്ഷോപലക്ഷം മാതാപിതാക്കൾ, പ്രതിരോധകുത്തിവെയ്പ്പിലൂടെ തങ്ങളുടെ കുട്ടികൾ ശക്തരായി വളരുന്നുവെന്നും അസുഖങ്ങളിൽ നിന്ന് സംരക്ഷിതരാണെന്നും ഉറപ്പ് വരുത്തുന്നു.\nഒരു സാംക്രമിക അസുഖം നിങ്ങൾക്ക് പിടിപെടുമ്പോൾ, ഒരു സൂക്ഷ്മ അദൃശ്യ രോഗാണു നിങ്ങളുടെ ശരീരത്തിൽ കടന്നിരിക്കുന്നു എന്നർത്ഥം. ഈ രോഗാണു കൂടുതൽ രോഗാണുക്കളെ സൃഷ്ടിക്കുകയും നിങ്ങളുടെ ശരീരത്തെ നല്ല വിധം പ്രവർത്തിക്കുന്നതിൽ നിന്ന് തടയുകയും ചെയ്യുന്നു.\nനിങ്ങളുടെ ശരീരത്തിൽ, രോഗാണുക്കളുമായി മല്ലിടുവാനായി, ആൻറ്റിബോഡീസ് എന്ന് വിളിക്കപ്പെടുന്ന വിശിഷ്ട പടയാളികളെ പോലുള്ള രക്ഷാധികാരികൾ ഉണ്ട്. രോഗാണുക്കളെ കൊന്നു കഴിയുമ്പോൾ, വീണ്ടു പൊരുതുവാനായി ആൻറ്റിബോഡീസ് നിങ്ങളുടെ ശരീരത്തിൽ തന്നെ തങ്ങുന്നു.\nപ്രതിരോധകുത്തിവെയ്പ്പ് നിങ്ങളുടെ ശരീരത്തിൽ ആൻറ്റജൻസിനെ നിക്ഷേപിക്കുന്നു (കുത്തിവെയ്പ്പിലൂടെയോ അല്ലെങ്കിൽ വായിലൂടെയോ). പടയാളികളെ പോലുള്ള ആൻറ്റിബോഡീസിനെ സൃഷ്ടിക്കുന്നതെങ്ങനെയെന്ന് അവർ നിങ്ങളുടെ ശരീരത്തെ പഠിപ്പിക്കുന്നു.\nഒരു അസുഖത്തിനെതിരെ പ്രതിരോധിക്കുന്നതിന് വേണ്ടി ആവശ്യമുള്ളത്ര ആൻറ്റിബോഡീസ് നിർമിക്കുന്നതിന്, നിങ്ങളുടെ ശരീരത്തെ സഹായിക്കുന്നതിനായി, ചില പ്രതിരോധകുത്തിവെയ്പുകൾ ഒന്നിലധികം തവണ നൽകേണ്ടി വരും.\nഅഞ്ചാംപനി, ക്ഷയം, ഡിഫ്തീരിയ, വില്ലൻ ചുമ, പോളിയോ, റ്റെറ്റനസ് (പിന്നെ മറ്റ് ചിലതും) എന്നിങ്ങനെ മരണവും കഷ്ടപ്പാടും വരുത്തുന്ന ഭയാനകമായ രോഗങ്ങൾ, പ്രതിരോധകുത്തിവെയ്പ്പ് വഴി തടയാൻ കഴിയും.\nനിങ്ങളുടെ ശരീരത്തെ സംരക്ഷിക്കുന്നതിന് രോഗം ബാധിക്കുന്നതിനു മുൻപെ നിങ്ങൾക്കു രോഗപ്രതിരോധം ആവശ്യമാണ്.\nകുട്ടികളെ നേരിട്ട് സംരക്ഷിക്കുന്നതിന് കുഞ്ഞുങ്ങൾക്കു പ്രതിരോധ കുത്തിവയ്പ്പുകൾ നൽകുന്നു. ഒരു കുഞ്ഞിന് അവരുടെ അവസരം നഷ്ടപ്പെട്ടു കഴിഞ്ഞാൽ അവർക്കു പിന്നീടും രോഗപ്രതിരോധം ഉണ്ടാക്കാം.\nകുഞ്ഞുങ്ങൾക്കു വ്യത്യസ്ത സമയങ്ങളിൽ വ്യത്യസ്ത രോഗങ്ങൾക്കു രോഗപ്രതിരോധം നൽകാം. സമൂഹം എപ്പോൾ എവിടെ കുട്ടികൾക്കുരോഗപ്രതിരോധശേഷി നൽകുന്നു എന്ന് കണ്ടെത്തുക.\nകുഞ്ഞുങ്ങളോ ചെറിയ കുട്ടികളോ പ്രതിരോധ കുത്തിവയ്പ്പിന്റെ അന്ന് അല്പം സുഖമില്ലാതിരിക്കുകയാണെങ്കിലും അവർക്കു പ്രധിരോധ കുത്തിവയ്പ് നൽകാം.\nപ്രതിരോധ കുത്തിവയ്പ് : കുട്ടികൾക്ക് എന്ത് ചെയ്യാൻ സാധിക്കും?\nനമ്മുടെ സ്വന്തം വാക്കുകളിൽ നമ്മുടെ സ്വന്തം ഭാഷയിൽ നമ്മുടേതായ പ്രതിരോധ കുത്തിവയ്പ് സന്ദേശങ്ങൾ ഉണ്ടാക്കുക!\nപ്രതിരോധ കുത്തിവയ്പ് ദിനങ്ങൾക്ക് വേണ്ടി പോസ്റ്ററുകൾ ഉണ്ടാകുകയും അവ എല്ലാവർക്കും കാണാവുന്ന സ്ഥലങ്ങളിൽ പ്രദർശിപ്പിക്കുകയും ചെയ്യുക.\nഞങ്ങളുടെ ഗ്രാമത്തിലെ കുഞ്ഞുങ്ങളെ കൊലയാളി രോഗങ്ങൾ ഉപദ്രവിക്കുന്നത് തടയുന്നതിനെ കുറിച്ച് ഒരു നാടകം ഉണ്ടാക്കുക.\nവീരനായകരായ പ്രതിരോധ കുത്തിവയ്‌പ്പുകൾ മാരകമായ രോഗങ്ങളോട് പൊരുതി നമ്മളെ സംരക്ഷിക്കുന്നതിനെക്കുറിച്ചു ചിത്രങ്ങൾ ഉപയോഗിച്ച് ഒരു കഥ ഉണ്ടാക്കുക.\nപ്രതിരോധ കുത്തിവയ്‌പിലൂടെ തടയാൻ സാധിക്കുന്ന ഒന്നോ അതിലധികമോ അസുഖങ്ങളുടെ ഒരു പോസ്റ്റർ ഉണ്ടാക്കുക ഡിഫ്ത്തീരിയ, അഞ്ചാം പനിയും റുബെല്ലയും, വില്ലൻ ചുമ, ക്ഷയം, പഴുപ്പും പോളിയോയും\nആൻറ്റിബോഡി നമ്മളെ സുരക്ഷിതമായും രോഗവിമുക്തമായും സൂക്ഷിക്കുന്ന ഒരു ദയാലുവായ ശക്തനായ സംരക്ഷകൻഎന്നതിനെക്കുറിച്ചു ഒരു നാടകമോ കഥയോ ഉണ്ടാക്കുക.\nഓരോ രോഗങ്ങളെയും കുറിച്ചു പഠിക്കുക, എന്നിട്ടു നമ്മൾ പഠിച്ചത് മറ്റു കുട്ടികളും കുടുംബങ്ങളുമായി പങ്കു വയ്ക്കുക\nനവജാത ശിശുവിനും അവരുടെ അമ്മക്കും സന്തോഷവും ആരോഗ്യവും നിറഞ്ഞ ആദ്യ വർഷത്തെ ആശംസിച്ചുകൊണ്ട് അവരുടെ പ്രതിരോധ കുത്തിവെപ്പുകളുടെ സമയം ഉള്ള ഒരു പ്രത്യേക ജന്മദിന കാർഡ് തയ്യാറാക്കുക.\nപ്രതിരോധ കുത്തിവയ്‌പ്പുകൾ ഏതൊക്കെ രോഗങ്ങൾക്ക് എതിരെ ആണ് നമ്മളെ സംരക്ഷിക്കുന്നത് എന്ന് കണ്ടെത്തുക.\nവൈകല്യങ്ങൾ ഉള്ള കുട്ടികളെ സഹായിക്കുന്നതിനെ kurichu കൂടുതൽ കണ്ടെത്തുക\nപ്രതിരോധ കുത്തിവയ്‌പിനെ കുറിച്ച് നമുക്ക് എത്രമാത്രം അറിയാം എന്ന് കണ്ടെത്തുന്നതിന് വേണ്ടി ഒരു പ്രശ്നോത്തരി ഉണ്ടാകുകയും അതിൽ പങ്കെടുക്കുകയും ചെയ്യുക. ഇത് സുഹൃത്തുക്കളുമായും കുടുംബാംഗങ്ങളുമായും പങ്കുവയ്ക്കുക.\nഏതൊക്കെ പ്രതിരോധ കുത്തിവയ്പുകളാണ് നമുക്ക് ഒന്നിൽ കൂടുതൽ തവണ എടുക്കേണ്ടത് എന്ന് കണ്ടെത്തുക. പ്രതിരോധ കുത്തിവെപ്പുകൾ നഷ്ടപ്പെട്ട കുട്ടികളെ കണ്ടെത്താൻ സഹായിക്കുക.\nരോഗങ്ങളുടെ അതിവിശേഷ ശക്തികൾ എന്തൊക്കെയാണ് എന്നും പ്രതിരോധ കുത്തിവെപ്പുകൾ അവയെ എങ്ങനെ തകർക്കുന്നു എന്നും കണ്ടെത്തുക.\nനമ്മുടെ ക്ലാസ്സിലെ എല്ലാവരും അധ്യാപകരും അവരവരുടെ പ്രധിരോധ കുത്തിവയ്‌പ്പുകൾ എടുത്തിട്ടുണ്ടോ എന്ന് പരിശോധിക്കുക.\nഎല്ലാ കുട്ടികൾക്കും ശിശുക്കൾക്കും പ്രതിരോധ കുത്തിവെപ്പുകൾക്കു പോകാൻ സാധിക്കുന്ന തരത്തിലുള്ള പ്രത്യേക കുത്തിവെപ്പ് സംഭവങ്ങളോ ദിവസങ്ങളോ ഉണ്ടോ എന്ന് കണ്ടെത്തുക.\nഎൻ്റെ കുടുംബത്തിലെ ആരെങ്കിലും പ്രതിരോധ കുത്തിവയ്പ് നഷ്ട്പ്പെടുത്തിയിട്ടുണ്ടോ എന്ന് കണ്ടെത്തുക. എങ്കിൽ പിന്നീട് അവർക്കു അത് എടുക്കാം.\nഎൻ്റെ രാജ്യത്തെ പ്രതിരോധ കുത്തിവയ്‌പ്പുകൾ കുറിച്ചും അത് എപ്പോളൊക്കെ എടുക്കാം എന്നതിനെ കുറിച്ചും അന്വേഷിക്കുക.\nഞങ്ങളുടെ കുടുംബത്തിലെ ആര്കെക്ങ്കിലും കൊലയാളി രോഗങ്ങൾ ഉണ്ടായിട്ടുണ്ടോ എന്നും അവർക്കു എന്ത് സംഭവിച്ചു എന്നും കണ്ടെത്തുക.\n4. മലമ്പനി (Malayalam, Malaria)\nഇതാ 10 സന്ദേശങ്ങൾ വിഷയം4നെ കുറിച്ച്: മലമ്പനി\nമലമ്പനി രോഗബാധിതമായ കൊതുകിൻ്റെ കടിയിൽ നിന്നും പറക്കുന്ന ഒരു അസുഖമാണ്.\nമലമ്പനി അപകടകാരിയാണ്. അത് കുട്ടികളെയും ഗർഭിണികളായ സ്ത്രീകളെയും കൊല്ലാൻ സാധിക്കുന്ന തരത്തിലുള്ള പനിക്കു കാരണമാകുന്നു.\nകൊതുകുകളെ കൊന്നൊടുക്കി അവയുടെ കടി നിർത്തുന്ന കീടനാശനികൾ പ്രയോഗിച്ച കൊതുകു വലകൾക്കുള്ളിൽ കിടന്നു കൊണ്ട് മലമ്പനി തടയാം.\nമലമ്പനി കൊതുകുകൾ പലപ്പോഴും സൂര്യാസ്തമനത്തിനും സൂര്യോദയത്തിനു ഇടയിലാണ് കടിക്കുന്നത്.\nകുട്ടികൾക്ക് മലമ്പനി ബാധിച്ചാൽ അവരുടെ വളർച്ചയും വികാസവും വളരെ സാവധാനത്തിലാകുന്നു.\nമലമ്പനി കൊതുകുകളെ കൊന്നൊടുക്കാൻ മൂന്നു തരത്തിൽ കീടനാശനികൾ തളിക്കാവുന്നതാണ്: വീടുകൾക്കുള്ളിൽ, വായുവിൽ, വെള്ളത്തിൽ.\nകടുത്ത പനി തലവേദനകൾ പേശികളിലും വയറിലും വേദന കുളിരു എന്നിവയാണ് മലമ്പനിയുടെ ലക്ഷണങ്ങൾ. അതിവേഗ പരിശോധനകളും ചികിത്സകളും ജീവിതത്തെ സംരക്ഷിക്കുന്നു.\nഒരു ആരോഗ്യ പ്രവർത്തകൻ നിർദ്ദേശിക്കുന്ന മരുന്നുകൊണ്ട് മലമ്പനി തടയാനും ചികിൽസിക്കാനും സാധിക്കും.\nമലമ്പനി അത് ബാധിച്ച വ്യക്‌തിയുടെ രക്തത്തിൽ ജീവിക്കുകയും അത് മൂലം രക്തക്കുറവും അയാളുടെ ശരീരത്തിന് ക്ഷീണവും തളർച്ചയും ഉണ്ടാക്കുന്നു.\nസമൂഹത്തിൽ മലമ്പനി ധാരാളം ഉള്ള സമയത്തു ആന്റി മലേറിയ ഗുളികകൾക്കു മലമ്പനിയും രക്തക്കുറവും യഥാസ്ഥാനത്തു തടയാനും പ്രതിരോധിക്കാനും സാധിക്കും.\nമലമ്പനി: കുട്ടികൾക്ക് എന്ത് ചെയ്യാൻ സാധിക്കും?\nനമ്മുടെ സ്വന്തം വാക്കുകളിൽ നമ്മുടെ സ്വന്തം ഭാഷയിൽ നമ്മുടേതായ മലേറിയ സന്ദേശങ്ങൾ ഉണ്ടാക്കുക!\nമലമ്പനി എങ്ങനെ പടരുന്നു എന്നും മലമ്പനി തടയാനുള്ള യുദ്ധത്തിൽ നമുക്ക് എങ്ങനെ പങ്കുചേരാമെന്നും മറ്റുള്ളവരെ കാണിക്കാൻ പോസ്റ്ററുകൾ ഉണ്ടാക്കുക.\nമറ്റുള്ള കുട്ടികളോട് പറയാനോ അവതരിപ്പിക്കാനോ വേണ്ടി കൊതുകിൻ്റെ ജീവിത ചക്രം സംബന്ധിച്ച കഥകളോ നാടകങ്ങളൊ ഉണ്ടാക്കുക!\nകീടനാശാനി പ്രയോഗിച്ച കൊതുകു വലകൾ എങ്ങനെ ഉപയോഗികം അല്ലെങ്കിൽ ശ്രദ്ധ പുലർത്താം എന്നത് കാണിക്കുന്ന പോസ്റ്ററുകൾ ഉണ്ടാക്കുക.\nകൊതുകു കടികൾ എങ്ങനെ തടയാം എന്ന് മറ്റുള്ളവരെ കാണിക്കാൻ കഥകൾ പറയുകയും പോസ്റ്ററുകൾ ഉണ്ടാക്കുകയും ചെയ്യുക.\nഒരു കുട്ടി മറ്റൊരു കുട്ടിയിൽ മലമ്പനിയുടെ ലക്ഷണങ്ങൾ എങ്ങനെ തിരിച്ചറിഞ്ഞു അവളെ പരിശോധനകൾക്കായി കൊണ്ടുപോകാൻ മുതിർന്നവരോട് പറയും എന്നതിനെക്കുറിച്ചു കഥകളോ നാടകങ്ങളൊ ഉണ്ടാക്കുക.\nമലമ്പനിയുടെയും രക്തക്കുറവിന്റെയും ലക്ഷണങ്ങളെക്കുറിച്ചും വിരകൾ എങ്ങനെ രക്തക്കുറവിനു കാരണമാകുന്നു മലമ്പനി എങ്ങനെ രക്തക്കുറവിനു കാരണമാകുന്നു എന്നത് സംബന്ധിച്ച് കഥകളോ നാടകങ്ങളോ രചിക്കുക.\nനമ്മുടെ സമൂഹത്തിൽ ഇരുമ്പു സമ്പന്നമായ ഭക്ഷ്യോൽപ്പന്നങ്ങളെക്കുറിച്ചു പോസ്റ്ററുകൾ തയ്യാറാക്കുക.\nകൊതുകു കടിക്കുമ്പോൾ വലയുടെ ഉള്ളിൽ ഇരിക്കാൻ ചെറിയ കുട്ടികളെ സഹായിക്കുക.\nകൊതുകു വലകൾ ശെരിയായി അകത്തേക്കു കയറ്റി വച്ചിട്ടുണ്ടെന്നും ഓട്ടകളൊന്നും ഇല്ല എന്നും ഉറപ്പു വരുത്തുക.\nഎന്ത് കൊണ്ട് ആളുകൾ കൊതുകു വലകൾ ഇഷ്ടപ്പെടുന്നു അല്ലെങ്കിൽ ഇഷ്ടപ്പെടുന്നില്ല എന്നതിനെക്കുറിച്ചും കൊതുകു വലകൾ എന്തൊക്കെ ചെയ്യും അല്ലെങ്കിൽ ചെയ്യില്ല എന്ന് ആളുകൾ വിശ്വസിക്കുന്നു എന്നതിനെക്കുറിച്ചും കഥകളോ നാടകങ്ങളോ രചിക്കുക!\nകൊതുകു വലകൾ എങ്ങനെ ഉപയോഗിക്കാം എന്ന് ആളുകളെ കാണിക്കാൻ ഒരു പ്രചാരണം സംഘടിപ്പിക്കുക.\nഞങ്ങളുടെ വിദ്യാലയത്തിൽ മുതിർന്ന കുട്ടികളോട് കൊതുകു വലകളെ കുറിച്ചും പരിശോധനകൾ കുറിച്ചും സംസാരിക്കുന്നതിനു വേണ്ടി ആരോഗ്യ പ്രവർത്തകരെ ക്ഷണിക്കുക!\nമറ്റുള്ളവരുമായി സന്ദേശങ്ങൾ പങ്കുവക്കുന്നതിനു പാട്ടും നൃത്തവും നാടകവും ഉപയോഗിക്കുക!\nനമ്മുടെ കുടുംബങ്ങളിൽ എത്ര പേർക്ക് മലമ്പനി ഉണ്ടായിട്ടുണ്ടെന്ന് ചോദിക്കുക. നമുക്ക് എങ്ങനെ മലമ്പനി തടയാം? എങ്ങിനെ എപ്പോൾ ലോങ്ങ് ലാസ്റ്റിംഗ് ഇൻസെക്ടിസൈഡ് ട്രീറ്റഡ് ബെഡ് നെറ്റ്‌സ് (എൽഎൽഐഎൻ സ്) തൂക്കണം? ജനൽ മറകൾ, അവ എങ്ങിനെയാണു പ്രവർത്തിക്കുന്നത്? എപ്പോഴാണ് ആളുകൾക്ക് സമൂഹത്തിൽ എൽഎൽഐഎൻ ലഭിക്കാൻ സാധിക്കുന്നത്? മലമ്പനി എങ്ങനെയാണു കൊല്ലുന്നത്? ഗർഭിണികളായ സ്ത്രീകൾക്കും കുട്ടികൾക്കും മലമ്പനി പ്രത്യേകിച്ച് അപകടകരമാകുന്നത് എന്തുകൊണ്ട്? ഗർഭിണികളായ സ്ത്രീകൾക്ക് മലമ്പനി ബാധിക്കാതിരിക്കാൻ ആരോഗ്യ പ്രവർത്തകർ അവർക്ക് എന്താണ് നൽകുന്നത്, എപ്പോളാണ് അവർക്ക് മലമ്പനി ബാധിക്കുന്നതു? ഇരുമ്പും ഇരുമ്പു സമ്പന്നമായ ഭക്ഷണ സാധനങ്ങളും (മാംസം, ചില ധാന്യങ്ങൾ, പച്ചിലകൾ ) വിളർച്ച തടയാൻ സഹായിക്കുന്നത് എങ്ങനെ? കൊതുകു കടിയിൽ നിന്നും ആളുകൾക്ക് എങ്ങനെ അവരവരെയും മറ്റുള്ളവരെയും സംരക്ഷിക്കാം? രക്തത്തിൽ മലമ്പനിയുണ്ടോ എന്ന് പരിശോധിക്കാനുള്ള പ്രത്യേക പരിശോധനകളെ എന്താണ് വിളിക്കുന്നത്?\n5. വയറിളക്കം (Malayalam, Diarrhoea)\nഇതാ 10 സന്ദേശങ്ങൾ വിഷയം5നെ കുറിച്ച്: വയറിളക്കം\nഒരു ദിവസത്തിൽ മൂന്നോ അതിലധികം തവണയോ ഉണ്ടാകുന്ന വെള്ളം പോലത്തെ മലവിസർജ്യമാണ് വയറിളക്കം.\nമലിനമായ ഭക്ഷണത്തിലൂടെയോ വെള്ളത്തിലൂടെയോ അല്ലെങ്കിൽ വൃത്തി ഹീനമായ കൈ വിരലുകൾ വായിൽ സ്പർശിക്കുന്നതിലോടെയോ അല്ലെങ്കിൽ വൃത്തി ഹീനമായ സ്പൂണുകളിലൂടെയോ കപ്പുകളിലൂടെയോ വായിൽ കടക്കുന്ന രോഗാണുക്കളാണ് വയറിളക്കത്തിന് കാരണം.\nജലത്തിന്റെയും ലവണത്തിന്റെയുo നഷ്ടം ശരീരത്തെ തളർത്തുന്നു. ദ്രാവകം പുനർസ്ഥാപിച്ചില്ലെങ്കിൽ നിർജ്ജലീകരണം മൂലം വയറിളക്കത്തിന് പിഞ്ചുകുഞ്ഞുങ്ങളെ കൊല്ലാൻ സാധിക്കും.\nകൂടുതൽ സുരക്ഷിതമായ വെള്ളം കരിക്കിൻ വെള്ളം കഞ്ഞി വെള്ളം തുടങ്ങിയ പാനീയങ്ങൾ നൽകി വയറിളക്കം തടയാം. കുഞ്ഞുങ്ങൾക്കു ഏറ്റവും കൂടുതൽ ആവശ്യം മുലപ്പാലാണ്.\nവയറിളക്കമുള്ള ഒരു കുട്ടിക്ക് വരണ്ട വായും നാക്കും കുഴിഞ്ഞ കണ്ണുകളും കണ്ണുനീരില്ലായ്മയും അയഞ്ഞ ചർമ്മവും തണുത്ത കയ്യും കാലും ഉണ്ടാവാം. കൂടാതെ കുഞ്ഞുങ്ങളുടെ നെറ്റിയിൽ ഒരു കുഴിഞ്ഞ മൃദുലമായ അടയാളവും ഉണ്ടാവും.\nദിവസത്തിൽ അഞ്ചിൽ കൂടുതൽ തവണ വെള്ളം പോലെ മലവിസർജ്യം ചെയ്യുകയോ രക്തം കലർന്ന മലവിസർജ്യം ചെയ്യുകയോ ഛർദിക്കുകയോ ചെയ്യുന്ന കുട്ടികൾ തീർച്ചയായും ആരോഗ്യ പ്രവർത്തകനെ കാണണം.\nഓആർഎസ എന്നത് ഒരാൾ റീഹൈഡ്രേഷൻ സൊല്യൂഷൻ എന്നതിന് നിലകൊള്ളുന്നു. ക്ലിനിക്കുകളിലും കടകളിലും ഓആർഎസ് കണ്ടെത്തുക. അത് ശുദ്ധവും സുരക്ഷിതവുമായ വെള്ളത്തിൽ കൃത്യമായി കലക്കി വയറിളക്കത്തിനുള്ള ഉത്തമ പാനീയം ഉണ്ടാക്കുക.\nവയറിളക്കത്തിനുള്ള ഒട്ടു മിക്ക മരുന്നുകളും പ്രവർത്തിക്കില്ല, പക്ഷെ6മാസത്തിനു മുകളിൽ പ്രായമുള്ള കുട്ടികൾക്ക് സിങ്ക് ഗുളികകൾ വയറിളക്കം വേഗത്തിൽ ശമിപ്പിക്കും. ഓആർഎസ് പാനീയങ്ങളും തീർച്ചയായും നൽകണം.\nവയറിളക്കം ഉള്ള പിഞ്ചു കുഞ്ഞുങ്ങൾക്കു അവരുടെ ഷററം ശക്തമാക്കാൻ സാധ്യമാകുമ്പോളൊക്കെ ഇടക്കിടക്ക് രുചിയുള്ള മിശ്രിതാഹാരം വേണം.\nകുഞ്ഞുങ്ങളെ മുലയൂട്ടുന്നതിലൂടെയും, നല്ല ശുചിത്വ സ്വഭാവങ്ങളിലൂടെയും, പ്രതിരോധ കുത്തിവയ്പുകളിലൂടെയും (പ്രത്യേകിച്ച് റോട്ടാവൈറസിനും മീസല്സിനും എതിരെ) കൂടാതെ ഭക്ഷണം സുരക്ഷിതമാണെന്ന് ഉറപ്പുവരുത്തുന്നതിലൂടെയും വയറിളക്കം തടയാൻ സാധിക്കും.\nഡയറിയ : കുട്ടികൾക്ക് എന്ത് ചെയ്യാൻ സാധിക്കും?\nനമ്മുടെ സ്വന്തം വാക്കുകളിൽ നമ്മുടെ സ്വന്തം ഭാഷയിൽ നമ്മുടേതായ ഡയറിയ സന്ദേശങ്ങൾ ഉണ്ടാക്കുക!\nരോഗാണുക്കളെ വഹിക്കുന്ന ഈച്ചകളെ നമ്മുടെ ഭക്ഷണത്തിൽ നിന്നും അകറ്റി നിർത്താൻ ഒരു ലളിതമായ ഫ്ലൈ ട്രാപ് ഉണ്ടാക്കുക.\nവയറിളക്കത്തിന് അപകട സൂചനകൾ മറ്റുള്ളവരെ കാണിക്കാൻ പോസ്റ്ററുകൾ ഉണ്ടാക്കുക.\nആരോഗ്യ പ്രവർത്തകനെ എപ്പോൾ സഹായത്തിനു വിളിക്കണം എന്നതിനെ കുറിച്ച് ഒരു നാടകം രൂപപ്പെടുത്തുക.\nവയറിളക്കം എങ്ങനെ നിർത്താം എന്നതിനെ കുറിച്ച് ഒരു പാമ്പും ഗോവണിയും കളി ഉണ്ടാക്കുക.\nഉണ്ടാക്കുക ഫസ്റ്റ് എയ്ഡ് കിറ്റുകൾ വീടിനും സ്കൂളിനും വേണ്ടി ഓആർഎസ് അടങ്ങിയിട്ടുള്ള.\nതങ്ങളുടെ വയറിളക്കം ഉള്ള കുഞ്ഞുങ്ങളെ നന്നായിരിക്കാൻ എങ്ങനെ സഹായികളെ എന്ന് രണ്ടു അമ്മമാർ സംസാരിക്കുന്നതു അഭിനയിച്ചു കാണിക്കുക .\nനിര്ജ്ജലീകരണത്തെ കുറിച്ച് നമുക്കറിയാവുന്ന ലക്ഷണങ്ങൾ ഒരു കുഞ്ഞിൻ്റെ ചിത്രം വരച്ചു അടയാളപ്പെടുത്തുന്ന കളി കളിക്കുക.\nനോക്കൂ സസ്യങ്ങൾക്ക് വളരാൻ എങ്ങനെയാണു ജലം ആവശ്യമെന്നു – ജലമില്ലെങ്കിൽ സസ്യങ്ങൾക്ക് എന്ത് സംഭവിക്കുമെന്ന് കണ്ടെത്തൂ.\nനമ്മളെയും നമ്മൾ ജീവിക്കുന്ന സ്ഥലങ്ങളെയും വൃത്തിയായി സൂക്ഷിച്ചു കൊണ്ട് വയറിളക്കത്തെ തടയാൻ സഹായിക്കുക.\nകളിക്കുക ഹസ്തദാനക്കളി എത്ര വേഗത്തിൽ രോഗാണുക്കൾ പടരുന്നു എന്ന് കണ്ടെത്താൻ.\nചോദിക്കുക, നമ്മുടെ മാതാപിതാക്കൾക്ക് എത്ര കാലം മുലയൂട്ടിയിരുന്നു? എങ്ങിനെയാണ് ഒആർഎസും സിങ്കും ഉപയോഗിച്ച് വയറിളക്കം ചികിൽസിക്കുന്നതു? ഒരു ആരോഗ്യ പ്രവർത്തകനിൽ നിന്നും സഹായം ആവശ്യമാണ് എന്ന് കാണിക്കുന്ന അപകട ലക്ഷണങ്ങൾ എന്തൊക്കെയാണ്? നമുക്ക് വയറിളക്കം ഉള്ളപ്പോൾ ഏതൊക്കെ പാനീയങ്ങളാണ് സുരക്ഷിതം? എങ്ങിനെ നമുക്ക് ജലം കുടിക്കാൻ സുരക്ഷിതമാക്കാം സൂര്യപ്രകാശം ഉപയോഗിച്ച്? ഒരു ഓആർഎസ്സും ലഭ്യമല്ലാത്തപ്പോൾ ഏതൊക്കെ പാനീയങ്ങളാണ് സുരക്ഷിതം ? എന്താണ് വയറിളക്കവും കോളറയും, എങ്ങിനെയാണു അവ പടരുന്നത് ?\nകൂടുതൽ വ്യക്തമായ വിവരങ്ങൾക്ക്ഫ്ലൈ ട്രാപ് ഹസ്തദാനക്കളി അല്ലെങ്കിൽ സൂര്യപ്രകാശം ജലത്തെ രോഗാണുവിമുക്തമാക്കുന്നതിനെക്കുറിച്ചു അല്ലെങ്കിൽ മറ്റെന്തിനെങ്കിലും, ദയവായി ബന്ധപ്പെടുക: www.childrenforhealth.org – clare@childrenforhealth.org.\n7. പോഷണം (Malayalam, Nutrition)\nപോഷകാഹാരം എന്ന വിഷയത്തിന്മേലുള്ള7സന്ദേശങ്ങൾ ഇതാ\nപ്രവർത്തിക്കുവാനും, വളരുവാനും ഉത്സാഹിക്കുവാനും നമ്മെ സഹായിക്കുന്ന ആഹാരമാണ് നല്ല ആഹാരം. അത് നമ്മുടെ ശരീരത്തെ പുഷ്ടിപ്പെടുത്തുന്നു.\nവളരെ കുറച്ചു കഴിക്കുമ്പോഴോ, അല്ലെങ്കിൽ പോഷകാംശം കുറഞ്ഞ ആഹാരം (ജങ്ക് ഫുഡ്) കൂടുതൽ കഴിക്കുമ്പോഴോ ആണ് നമ്മുക്ക് പോഷകാഹാരക്കുറവ് ഉണ്ടാകുന്നത്. നല്ല ആഹാരം പര്യാപ്‌തമായ അളവിൽ ഊണ് സമയത്തു പങ്കു വെച്ചു അത് ഒഴിവാക്കാവുന്നതാണ്.\nനന്നായി വളരുന്നുവെന്നു ഉറപ്പാക്കാൻ,2വയസ്സിനു താഴെയുള്ള കുഞ്ഞുങ്ങളെ എല്ലാ മാസവും ഒരു അണ്ടർ 5s ക്ലിനിക്കിൽ കൊണ്ട് പോയി ഭാരം നോക്കേണ്ടതാണ്.\nകുഞ്ഞുങ്ങൾ മെലിയുന്നുണ്ടെങ്കിലോ, അവരുടെ മുഖങ്ങൾ ചീർത്തു കാണുന്നെങ്കിലോ, നിഷ്ക്രിയരായി കാണപെടുന്നെങ്കിലോ, അവരെ ആരോഗ്യ പ്രവർത്തകരെ കാണിക്കേണ്ടതാണ്.\nസുഖമില്ലാതാകുമ്പോൾ, കുഞ്ഞുങ്ങൾക്ക് വിശപ്പ് നഷ്ടപ്പെട്ടേക്കാം. അവർക്കു ധാരാളം കുടിക്കാൻ കൊടുക്കുക, കൂടാതെ സൂപ്പും. സുഖമായി തുടങ്ങുമ്പോൾ, സാധാരണയിലും കൂടുതൽ ആഹാരവും കൊടുക്കുക.\nജനനം മുതൽ ആറ് മാസം വരെ ഒരു കുഞ്ഞിന് കുടിക്കാനും കഴിക്കാനും വേണുന്ന ഒരേ ഒരു ആഹാരം മുലപ്പാലാണ്. അതിൽ ഉത്സാഹമുണ്ട്, വളർച്ചയുണ്ട്, ഓജസ്സുമുണ്ട്.\n6 മാസം കഴിയുമ്പോൾ, കുഞ്ഞുങ്ങൾക്ക് മുലപ്പാലിന് പുറമെ ,3–4തവണ വീട്ടിലുണ്ടാക്കിയ ആഹാരം ഇടിച്ചുകലക്കിയതും, ഓരോ പ്രധാന ഭക്ഷണത്തിനിടയിലും ഒരു ലഖുഭക്ഷണവും ആവശ്യമാണ്.\nഓരോ ആഴ്ചയിലും വ്യത്യസ്ത നിറങ്ങളിൽ സ്വാഭാവിക ആഹാരങ്ങൾ കഴിക്കുന്നത് ആരോഗ്യകരമായ സമതുലിതമായ ഭക്ഷണം കഴിക്കാനുള്ള മികച്ച മാർഗ്ഗമാണ്.\nചുവപ്പും, മഞ്ഞയും പച്ചയും നിറത്തിലുള്ള പഴങ്ങളിലും പച്ചക്കറികളിലും നിറയെ സൂക്ഷമപോഷകങ്ങളാണ്. കാണാൻ വളരെ ചെറുതാണെങ്കിലും, ഇവ നമ്മുടെ ശരീരങ്ങളെ പുഷ്ടിപ്പെടുത്തുന്നു.\nകഴിക്കുവാനും പാകം ചെയ്യുവാനുമുള്ള ആഹാരം കഴുകി ഉപയോഗിക്കുന്നതിലൂടെ അസുഖങ്ങളും കഷ്ടങ്ങളും ഒഴിവാക്കാം. വേവിച്ച ഭക്ഷണം വേഗം ഉപയോഗിക്കുകയോ ശരിയായ രീതിയിൽ സൂക്ഷിക്കുകയോ ചെയ്യുക.\nപോഷണം: കുഞ്ഞുങ്ങൾക്ക് എന്ത് ചെയ്യുവാൻ കഴിയും?\nനമ്മുടെ തന്നെ ഭാഷയിൽ, നമ്മുടെ തന്നെ വാക്കുകൾ ഉപയോഗിച്ച് പോഷണത്തെ കുറിച്ചുള്ള സന്ദേശങ്ങൾ തയ്യാറാക്കുക.\nഒരു വളർച്ച ചാർട്ട് കണ്ടുപിടിച്ചു നിരീക്ഷിക്കുകയും, ഓരോ രേഖയും എന്താണ് സൂചിപ്പിക്കുന്നതെന്ന് മറ്റു കുട്ടികളുടെയൊപ്പവും, ഒരു മുതിർന്ന വ്യക്തിയുടെ സഹായത്തോടെ മനസിലാക്കുക. ഇതിനെ ചിലപ്പോൾ വിളിക്കുന്നത് ആരോഗ്യത്തിലേക്കുള്ള വഴി ചാർട്ട് എന്നാണ്നി. ഇത് ങ്ങളുടെ ഹെൽത്ത് ക്ലിനിക്കിൽ കാണാം.\nഒരു ആരോഗ്യ കേന്ദ്രത്തിൽ പോയി, ശിശുക്കളുടെ ഭാരം നോക്കുന്നതും, അവരുടെ ഭാരം വളർച്ച ചാർട്ടിൽ രേഖപെടുത്തുന്നതും നിരീക്ഷിക്കുക.\nആരോഗ്യ കേന്ദ്രത്തിൽ ശിശുക്കളുടെയും കുഞ്ഞുങ്ങളുടെയും ഭാരം നോക്കുന്നതും, മറ്റു അളവുകൾ എടുക്കുന്നതും നിരീക്ഷിക്കുക.\nഅവരുടെ അറിവിൽ പോഷകാഹാരകുറവുള്ളതോ, ഉണ്ടാകാൻ സാധ്യതയുള്ളതോ ആയ കുട്ടികളുണ്ടോ എന്നും അത്തരക്കാരെ സഹായിക്കാൻ എന്ത് ചെയ്യാൻ കഴിയുമെന്നും ചർച്ച ചെയ്യുക.\nഎന്റ്റെ കുടുംബം എല്ലാ ദിവസവും/ആഴ്ചയും എന്താണ് കഴിക്കുന്നതിനു രേഖപ്പെടുത്തുക? എല്ലാ ആഴ്ചയും പ്രകൃത്യാ ഉളള എത്ര നിറങ്ങൾ നമ്മൾ ഭക്ഷിക്കാറുണ്ട്? നമ്മുടെ കുടുംബത്തിലുള്ള എല്ലാവർക്കും വളരാനും, ഉത്സാഹിക്കാനും, പ്രവർത്തിക്കുവാനുമാവശ്യമുള്ള ആഹാരം കിട്ടാറുണ്ടോ? നമുക്ക് എങ്ങനെ അറിയാം? വളരെ പ്രായമുള്ളവരിലോ , തീരെ പ്രായം കുറഞ്ഞവരിലോ ആരെങ്കിലും എത്ര മാത്രം കുറവ് ആഹാരമാണ് കഴിക്കുന്നതെന്നു ശ്രദ്ധിക്കേണ്ടതുണ്ടോ?\nആഹാരത്തെ കാരണം ആളുകൾക്ക് അസുഖം ബാധിച്ച കഥകളെ കുറിച്ച് തിരക്കുകയും കേൾക്കുകയും ചെയ്യുക.\nഒരു കുട്ടിയ്ക്ക് പോഷകാഹാരക്കുറവുണ്ടോ എന്ന് എങ്ങനെ മനസിലാക്കാം എന്നത് അച്ഛനമ്മമാരിൽനിന്നോ, ആരോഗ്യപ്രവർത്തകരിൽനിന്നോ, മറ്റുള്ളവരിൽനിന്നോ ചോദിച്ചറിയുക.\nശിശുക്കൾക്കും കുട്ടികൾക്കും മോശമായ ഭക്ഷണസാധനങ്ങൾ കാണിക്കുന്ന ഒരു ചിത്ര ചാർട്ട് വരയ്ക്കുക, എന്തുകൊണ്ടാണ് അത് മോശം എന്നത് ഓരോ ഭക്ഷണത്തിന്റേയും അടുത്തായി എഴുതുക.\nആറുമാസത്തിനുശേഷം അമ്മമാർ അവരുടെ കുഞ്ഞുങ്ങൾക്ക് കൊടുക്കുന്ന ആദ്യത്തെ ഭക്ഷണങ്ങൾ എന്താണെന്നു കണ്ടുപിടിക്കുക. എത്ര തവണയാണ് അവർ കുഞ്ഞുങ്ങൾക്ക് ആഹാരം കൊടുക്കുന്നത്? ഉത്തരങ്ങൾ രേഖപ്പെടുത്തി, സുഹൃത്തുക്കളോടൊപ്പം ചേർന്ന് അത് ഒരു ചാർട്ടാക്കി,ഫലങ്ങൾ കാണിക്കാവുന്നതാണ്.\nഒരു പ്രദേശത്തെ ആളുകൾക്ക് വിറ്റാമിൻ സമ്പുഷ്ടമായ എതോകെ ആഹാരങ്ങളാണ് ലഭ്യമെന്നും, ഇത്തരം ആഹാരങ്ങൾ എങ്ങനെയാണ് പാകംചെയ്യുന്നതെന്നും (കടകളിലും/അല്ലെങ്കിൽ വീടുകളിലും) കണ്ടു പിടിക്കുക.\nആഹാരം എങ്ങനെയാണു പാകംചെയ്യുന്നതെന്നും, പത്രങ്ങൾ എങ്ങനെയാണു കഴുകുന്നതും, ഉണക്കുന്നതും എന്നും ആഹാരം തയ്യാറാക്കുന്ന വ്യക്തി കൈ കഴുകുമ്പോൾ, ശരിയായ രീതിയിലാണോ കഴുകുന്നതെന്നും നിരീക്ഷിക്കുക.\nഒരാഴ്ചയിലെ ഓരോ ദിവസവും നമ്മൾ കഴിക്കുന്ന ഭക്ഷണങ്ങളെക്കുറിച്ചു എഴുതുകയും/അല്ലെങ്കിൽ വരക്കുകയും ചെയ്യുക. എല്ലാ ആഹാരങ്ങളുടെയും ചിത്രങ്ങൾക്ക് നമ്മൾക്ക് നിറം കൊടുക്കുകയോ നിറത്തിന്റെ പേര് ചീട്ടുകളിൽ എഴുതുകയോ ചെയ്യാം.\nആറുമാസത്തിനുശേഷം അമ്മമാർ അവരുടെ കുഞ്ഞുങ്ങൾക്ക് കൊടുക്കുന്ന ആദ്യത്തെ ഭക്ഷണങ്ങൾ എന്താണെന്നു കണ്ടുപിടിക്കുകകയും, ഉത്തരങ്ങൾ രേഖപ്പെടുത്തി, അവ പിന്നീട് സുഹൃത്തുക്കളുടെ സഹായത്തോടെ ചാർട്ടുകളാക്കി ഫലങ്ങൾ കാണിക്കുകയും ചെയ്യാം.\nശിശുക്കൾക്കും കുട്ടികൾക്കും നല്ലതും മോശവുമായ ഭക്ഷണസാധനങ്ങൾ ഏതെന്നും, എന്തുകൊണ്ടാണ് അവ നല്ലതും മോശവും ആകുന്നതെന്നും അറിയുക. നമ്മൾക്ക് ഈ ആഹാരത്തിന്റ്റെ ചിത്രങ്ങൾ വരക്കുകയും ഒരു ചിത്ര ചാർട്ട് ഉണ്ടാക്കി ഫലങ്ങൾ കാണിക്കുകയും ചെയ്യാം.\nഒരു ശിശു നന്നായി വളരുന്നുണ്ടോ എന്ന് മനസ്സിലാക്കുവാൻ ഒരു വളർച്ച ചാർട്ട് എങ്ങനെ സഹായിക്കുന്നുവെന്നു ചോദിക്കുക. ഏതൊക്കെ രീതികൾ ഉപയോഗിച്ചാണ് ആഹാരം ഉണക്കുന്നതും , കുപ്പികളിലാക്കുന്നതും, ശുദ്ധമായി സൂക്ഷിക്കുന്നതും? പ്രകൃത്യാ ഉള്ള വർണാഭമായ ആഹാരങ്ങൾ കഴിക്കേണ്ടതിന്റ്റെ പ്രാധാന്യം എന്താണ്? അസുഖബാധിതരായിരിക്കുമ്പോഴും, അതിനു ശേഷവും കഴിക്കുവാൻ അനുയോജ്യമായ ആഹാരങ്ങൾ ഏതൊക്കെയാണ്?\nആരോഗ്യ പ്രവർത്തകരിൽ നിന്ന് മുലയൂട്ടലിനെക്കുറിച്ചും , അത് ഒരു ഉതകൃഷ്ട്ട തീരുമാനമാകുന്നതിന്റ്റെ കരണങ്ങളെക്കുറിച്ചും മനസ്സിലാക്കുക.\nഅസുഖബാധിതനായ ഒരു കുട്ടിക്ക് ആവശ്യത്തിനുള്ള ആഹാരവും വെള്ളവും കിട്ടുന്നുണ്ടോ എന്ന് ഉറപ്പു വരുത്തുവാൻ നമ്മൾ എന്താണ് ചെയ്യേണ്ടതെന്ന് ചോദിക്കുക.\nനമ്മുടെ പ്രദേശത്തെ, നമ്മുടെ സുഹൃത്തുക്കളുടെ ഇടയിൽ മുലയൂട്ടുന്ന അമ്മമാരാരൊക്കെയെന്നും, അവർ എന്തിനാണ് മുലയൂട്ടുന്നതെന്നും മനസിലാക്കുക. ഒരു കുഞ്ഞ് വളരുന്നതിനനുസരിച്ചു മുലപാൽ എങ്ങനെ മാറുന്നു എന്ന് ചോദിക്കുക. ഒരു കുഞ്ഞിൻറ്റെ ആരോഗ്യത്തിന് കുപ്പികൾ എങ്ങനെയാണു അപകടകാരികൾ ആകുന്നത്?\nആഹാരം കേടായോ എന്നും അത് ഭഷ്യയോഗ്യമല്ലെന്നും എങ്ങനെ മനസിലാക്കാം എന്നത് കുട്ടികൾക്ക് മുതിർന്ന സഹോദരങ്ങളോടോ മറ്റുള്ളവരോടോ ചോദിക്കാം.\n8. കുടലിനുള്ളിലെ വിരകൾ (Malayalam, Intestinal Worms)\nകുടൽവിരകൾ എന്ന എട്ടാം വിഷയത്തിന്മേലുള്ള 10 സന്ദേശങ്ങൾ ഇതാ.\nനമ്മൾ കഴിക്കുന്ന ആഹാരം ശരീരം ഉപയോഗിക്കുന്നത് കുടൽ എന്ന അവയവത്തിൽ വെച്ചാണ്. ലക്ഷോപലക്ഷം കുഞ്ഞുങ്ങളുടെ കുടലുകളിൽ വിരകൾ താമസിക്കുന്നുണ്ട്.\nവേരുകൾ, വൈറ്റ്വോർ, ഹുക്ക് വിരകൾ , ബിൽഹാഴ്സ്യ (ട്രിസ്റ്റോസോമയാസിസ്) എന്നിവയെല്ലാം വ്യത്യസ്ത ശരീരത്തിന്റെ വിവിധ ജീവികളാണ് ജീവിക്കുന്നത്. വേറെ ചിലരും ഉണ്ട്!\nവിരകൾ കാരണം നമ്മൾക്ക് സുഖമില്ലായ്മയും ക്ഷീണവും അനുഭവപ്പെടാൻ സാധ്യതയുണ്ട്. വയറുവേദന, പനി, ചുമ, സുഖമില്ലായ്മ എന്നിവയ്‌ക്കു അവ കാരണമാകാറുണ്ട്.\nവിരകൾ നമ്മുടെ ശരീരത്തിനുള്ളിലായതുകൊണ്ടു, അവയുണ്ടെന്ന കാര്യം നമ്മൾ അറിഞ്ഞു എന്ന് വരില്ല, പക്ഷെ ചില നേരങ്ങളിൽ അവയെ മലത്തിൽ കാണാൻ കാണാൻ കഴിയും.\nവിരകളും അവയുടെ മുട്ടകളും വിവിധ രീതികളിലാണ് നമ്മുടെ ശരീരങ്ങളിൽ പ്രവേശിക്കുന്നത്. ചിലതു ആഹാരത്തിലൂടെയും ദുഷിത വെള്ളത്തിലൂടെയും കയറി പറ്റും. മറ്റുള്ളവ നഗ്ന പാദങ്ങളിലൂടെ കയറും.\nവിരയിലാക്കാനുള്ള ഗുളികകളിലൂടെ വിരകളെ ഇല്ലാതാക്കുന്നത് വളരെ എളുപ്പവും വില കുറഞ്ഞതുമായ വഴിയാണ്. എല്ലാ6മുതൽ 12 മാസങ്ങൾക്കിടയിലോ, ചില വിരകളുടെ കാര്യത്തിൽ അതിൽ കൂടുതലോ തവണകളിലോ, ആരോഗ്യ പ്രവർത്തകർ ഇതു നൽകുന്നു.\nമൂത്രത്തിലും മലത്തിലുമാണ് വിരകളുടെ മുട്ടകൾ താമസിക്കുന്നത്. മലമൂത്ര വിസർജ്ജനത്തിന്നു ഒന്നുകിൽ കക്കൂസുകൾ ഉപയോഗിക്കുക അല്ലെങ്കിൽ അവ സുരക്ഷിതമായി നീക്കം ചെയ്യുക. വിരകളുടെ മുട്ടകൾ നിങ്ങളുടെ കയ്യുകളിൽ കയറാതിരിക്കുവാൻ, മലമൂത്ര വിസർജ്ജനത്തിനു ശേഷവും, മറ്റുള്ളവരെ മലമൂത്ര വിസര്ജ്ജനത്തിനു സഹായിച്ചതിന് ശേഷവും, നിങ്ങളുടെ കയ്യുകൾ സോപ്പ് ഉപയോഗിച്ച് കഴുകുക.\nവിരകൾ നിങ്ങളുടെ ശരീരങ്ങളിൽ കയറുന്നതു തടയുവാൻ, മലമൂത്ര വിസർജ്ജനത്തിനു ശേഷവും , ആഹാരം പാകം ചെയ്യുന്നതിനും, കഴിക്കുന്നതിനും, കുടിക്കുന്നതിനും മുൻപും സോപ്പ് ഉപയോഗിച്ച് കയ്യുകൾ കഴുകുകയും, പച്ചക്കറികളും പഴങ്ങളും കഴുകയുകയും, ചെരുപ്പുവുകൾ ധരിക്കുകയും ചെയ്യുക.\nചില വിരകൾ മണ്ണിൽ താമസിക്കുന്നു. അതിനാൽ മണ്ണിൽ തൊട്ടതിന് ശേഷം എപ്പോഴും കയ്യുകൾ കഴുകുക.\nകഴിക്കുവാനുള്ള പച്ചക്കറികളും പഴങ്ങളും നനക്കുമ്പോൾ, മനുഷ്യന്റ്റെ മലമൂത്ര വിസർജ്ജന അവശിഷ്ടങ്ങൾ ഇല്ലാത്ത വെള്ളം ഉപയോഗിക്കുക.\nകുടലിനുള്ളിലെ വിരകൾ : കുട്ടികൾക്ക് എന്തു ചെയ്യാനാകും?\nനമ്മുടെ സ്വന്തം ഭാഷയിൽ, സ്വന്തം വാക്കുകൾ ഉപയോഗിച്ച്, കുടൽ വിരകളെ കുറിച്ച് സന്ദേശങ്ങൾ ഉണ്ടാക്കുക!\n‘പാദങ്ങൾ ഉപയോഗിച്ച് സമ്മതിദാനം രേഖപ്പെടുത്തുക’ പ്രയോഗിച്ചു പ്രശ്‍നോത്തരി പൂരിപ്പിക്കുകയും, വിരകളെക്കുറിച്ചു നിങ്ങൾക്ക് എത്ര മാത്രം അറിയാം എന്ന് കണ്ടു പിടിക്കുക.\nകയ്യുകൾ കഴുകുക വഴിയും, ചെരുപ്പുകൾ ധരിക്കുവാൻ ഓർക്കുക വഴിയും വിരകളുടെ സംക്രമം എങ്ങനെ തടയാം എന്നത് മനസ്സിലാക്കുവാൻ വിരകളെക്കുറിച്ചുള്ള ഒരു കഥ കേൾക്കുക.\nനമ്മുടെ സ്കൂളുകളിൽ ഭക്ഷണം എങ്ങനെ തയ്യാറാക്കപെടുന്നു എന്നും നമ്മുടെ പാചകക്കാരൻ ഭക്ഷണത്തെ എങ്ങനെ വിരകളിൽ നിന്നും സുരക്ഷിതമായി സൂക്ഷിക്കുന്നു എന്നും കണ്ടു പിടിക്കുക.\nമലത്തിൽ നിന്ന് മണ്ണിലേക്കും വെള്ളത്തിലേക്കും വിരകളുടെ മുട്ടകൾ പടരുന്നത് ഒഴിവാക്കുവാൻ, എപ്പോഴും കക്കൂസോ മൂത്രപ്പുരയോ ഉപയോഗിക്കുക.\nനമ്മുടെ കയ്യുകൾ വൃത്തിയായി കഴുകുന്നതിനായി സോപ്പും വെള്ളവും വൃത്തിയുള്ള വസ്ത്രങ്ങളും ആവശ്യമാണ്.\nനമ്മുടെ കുടുംബാംഗങ്ങൾക്ക് വിരകളെക്കുറിച്ഛ് എന്ത് അറിയാമെന്ന് പരിശോധിക്കാൻ ഒരു സർവ്വേ നടത്തുക.\nദുഷ്ടരായ വിരകളെക്കുറിച്ചും, കുടുംബത്തിന്റ്റെ ആഹാരം അവ മോഷ്ട്ടിക്കുന്നത് കുട്ടികൾ എങ്ങനെ തടഞ്ഞു എന്നതിനെക്കുറിച്ചും ഒരു നാടകം തയ്യാറാക്കുക.\nകഴിക്കുന്നതിനു മുൻപ് പച്ച കറികൾ കഴുകികൊണ്ടും, ഇറച്ചി നന്നായി വേവിച്ചു കൊണ്ടും, ആഹാരത്തെ വിരകളിൽ നിന്ന് എങ്ങനെ മുക്‌തമാക്കാം എന്നത് കാണിക്കുവാനായി ചിത്രങ്ങൾ ഉണ്ടാക്കുക.\nവിരകൾ പടരുന്നത് എങ്ങനെ തടയാം എന്നതിനെക്കുറിച്ചോ, എപ്പോഴാണ്/എങ്ങനെയാണ് കൈ കഴുകേണ്ടതെന്നു നമ്മെ ഓർമിപ്പിക്കുവാൻ, കൈ കഴുകുന്നതിനെക്കുറിച്ചോ ഒരു പാട്ട് ഉണ്ടാക്കുക.\nപാകം ചെയ്യുന്നതിന് മുൻപും കഴിക്കുന്നതിന് മുൻപും പച്ചക്കറികളും, പഴങ്ങളും കഴുകുന്നതിനെക്കുറിച്ഛ് നമ്മെ ഓർമിപ്പിക്കുവാൻ ഒരു പോസ്റ്റർ ഉണ്ടാക്കുക.\nസൃഷ്ടിക്കുകയും കളിക്കുകയും ചെയ്യുക പദങ്ങൾ പൂരിപ്പിക്കുക ഏന്ന കളി കൃമികളെക്കുറിച്ചുള്ള നമ്മുടെ അറിവ് പരിശോധിക്കുവാൻ അല്ലെങ്കിൽ സൃഷ്‌ടിക്കുക എപ്പോഴാണ് കൈ കഴുകേണ്ടതെന്ന് എന്ന് അറിയാൻ ഒരു ച്യോദ്യാവലിഉണ്ടാക്കുക മുൻപ് എന്തെങ്കിലും കൈകൊണ്ട് ചെയ്യുമ്പോൾ നമ്മുടെ കൈ കഴുകണം ശേഷം എന്തെങ്കിലും ചെയ്യുന്നുണ്ട്. സഹായത്തിന് ചുവടെയുള്ള ചോദ്യങ്ങൾ ഉപയോഗിക്കുക.\nനമ്മള് കഴിക്കുന്ന ആഹാരം നമ്മുടെ ശരീരങ്ങള് എങ്ങനെയാണ് ഉപയോഗിക്കുന്നതെന്ന് ചോദിക്കുക. നമ്മുടെ വന്‍കുടലിന്റ്റെ നീളമെത്രയാണ്? വിരകള് എങ്ങനെയാണ് നമ്മുടെ ആഹാരം എടുക്കുന്നത്? ഒരു നാടവിരയ്ക്ക് എത്ര നീളം വരെ വളരാനാകും? നിങ്ങള്‍ക്ക് എത്ര തരം വിരകളെക്കുറിച്ച് അറിയാം? നിങ്ങളുടെ പ്രദേശത്ത് സാധാരണയായി കണ്ടുവരുന്ന വിരകള് ഏതൊക്കെയാണ്? നിങ്ങള്‍ക്ക് വിരശല്യം ഉണ്ട് എന്നതിന്റ്റെ ലക്ഷണങ്ങള് എന്തൊക്കെയാണ്? വിരയിളക്കാനുള്ള മരുന്ന് എവിടെയാണ് നിങ്ങള്‍ക്ക് ലഭിക്കുക? അത് ആരാണ് കഴികേണ്ടത്? ഒരു ദിവസം ഒരു വിരയ്ക്ക് എത്ര മുട്ടകള് ഇടാന് കഴിയും? വിരകള്‍ക്ക് നമ്മുടെ ശരീങ്ങളില്‍നിന്നു ആഹാരത്തിന് പുറമേ വിറ്റമിന് എയും എടുക്കുവാന് കഴിയും – നമ്മുക്ക് വിറ്റമിന് എയുടെ ആവശ്യം എന്താണെന്നു കണ്ടുപിടിക്കാമോ? വിരകളുടെ കുഞ്ഞുങ്ങളെ കോശകൃമികള് എന്നാണ് വിളിക്കുന്നത്. ഏത് കോശകൃമികളാണ് ചര്‍മത്തിലൂടെ നമ്മുടെ ശരീരങ്ങളില് കയറി പറ്റുന്നത്? കക്കൂസോ മൂത്രപ്പുരയോ ഉപയോഗിക്കുക വഴിയും നമ്മുടെ മലം സുരക്ഷിതമായി നീക്കം ചെയ്യുക വഴിയും വിരകള് പടരുന്നത് എങ്ങനെ തടയാം? നമ്മുടെ സ്കൂളിൽ വിരയിളക്കൽ ദിവസങ്ങളുണ്ടോ? അവ എന്നാണ്? എന്ത് കൊണ്ടാണ് എല്ലാവർക്കും ഒരേ ദിവസം വിരയിളക്കൽ ഗുളികകൾ കിട്ടുന്നത്? ഈ ലോകത്തിൽ എത്ര കുട്ടികൾക്ക് വിരശല്യമുണ്ട്? വിരകളുടെ സംക്രമം നാം തടയണം, എന്നതിന് ഇത്ര മാത്രം പ്രാധാന്യം കല്പിക്കപെടുന്നത് എന്ത് കൊണ്ടാണ് ? നമ്മുടെ ദഹനസംവിധാനത്തെക്കുറിച്ച് – അത് എങ്ങനെ പ്രവർത്തിക്കുന്നു, അതിൻറ്റെ പ്രവർത്തനം സ്തംഭിപ്പിക്കുന്നതിൽ വിരകളുടെ പങ്ക് എന്താണ്? ഒരു വിരയുടെ മുട്ട എത്ര ചെറുതാണ്? നിങ്ങൾക്കു അറിയാവുന്ന ഏറ്റവും ചെറിയ വസ്തു ഏതാണ്? വെള്ളം ശുദ്ധമാണോ അശുദ്ധമാണോ എന്ന് നമ്മൾക്ക് എങ്ങനെ പറയാൻ കഴിയും? ചെടികൾക്കു വളരാൻ ആവശ്യമുള്ളത് എന്താണ്? ചെടികൾക്കു സുരക്ഷിതമായി നൽകുവാൻ കഴിയുന്ന വളം നമ്മൾക്ക് എങ്ങനെ ഉണ്ടാക്കാം?\nഈ പറയുന്നവ ഉണ്ടാക്കുവാനുള്ള കൂടുതൽ വിവരങ്ങൾക്കായി ടിപ്പി ടാപ്പ് അല്ലെങ്കിൽ ഒരു കൈ കഴുകൽ കേന്ദ്രം അല്ലെങ്കിൽ ഒരു പദം പൂരിപ്പിക്കൽ കളി , ദയവായി ബന്ധപെടുക www.childrenforhealth.org – clare@childrenforhealth.org.\n9. അപകടങ്ങളും മുറിവുകളും തടയുന്നതിനെക്കുറിച്ഛ് (Malayalam, Accidents & Injury Prevention)\nഇതാ 10 സന്ദേശങ്ങൾ വിഷയം9നെ കുറിച്ച്: അപകടങ്ങളും മുറിവുകളും തടയുന്നതിനെക്കുറിച്ഛ്\nപാചകം ചെയ്യപെടുന്ന ഇടങ്ങൾ കുട്ടികൾക്ക് അപകടകരമാണ്. തീയിൽ നിന്നും മൂർച്ഛയുള്ളതും ഭാരമുള്ളതുമായ സാധനങ്ങളിൽ നിന്നും കുട്ടികളെ അകറ്റി നിർത്തുക.\nതീ യിൽ നിന്നുണ്ടാകുന്ന പുക കുട്ടികൾ ശ്വസിക്കുന്നത് ഒഴിവാക്കപ്പെടേണ്ടതാണ്. അത് അസുഖങ്ങളും ചുമയും ഉണ്ടാക്കുന്നു.\nവിഷകരമായ എന്തും കുട്ടികൾക്ക് അപ്രാപ്യമായ തരത്തിൽ വെയ്ക്കുക. ലഖുപാനീങ്ങളുടെ ഒഴിഞ കുപ്പികളിൽ വിഷങ്ങൾ ഇടാതിരിക്കുക.\nഒരു കുട്ടിക്ക് പൊള്ളലേറ്റാല്, വേദന കുറയുന്നതുവരെ പോള്ളലിന്മേല് തണുത്ത വെള്ളം ഒഴിക്കുക (10 മിനിട്ടോ അതില് കൂടുതലോ).\nവാഹനങ്ങളും സൈക്കിളുകളും എല്ലാ ദിവസവും കുട്ടികളെ കൊല്ലുകയും മുറിപെടുതുകയും ചെയ്യുന്നു. എല്ലാ വാഹനങ്ങളെകുറിച്ചും അറിവുണ്ടാകുകയും എങ്ങനെ സുരക്ഷിതമായിരിക്കാം എന്ന് മറ്റുള്ളവരെ കാണിച്ചു കൊടുക്കുകയും ചെയ്യുക.\nകത്തികള്, ഗ്ലാസ്, വൈദ്യുതി പ്ലഗ്ഗുകള്, വയറുകള്, ആണികള്, സൂചികള് ഇത്യാദി ചെറിയ കുട്ടികള്‍ക്ക് അപകടകരമായ വസ്തുക്കളെപറ്റി ശ്രദ്ധാകൂലരായിരിക്കുക .\nഅഴുക്ക് കഴിക്കുന്നതിൽ നിന്നും ചെറിയ വസ്തുക്കൾ ( ഉദാ: നാണയ തുട്ടുകൾ, ബട്ടണുകൾ) വായ്‌ക്കുള്ളിലേക്കോ, വായ്ക്കടുത്തേക്കോ കൊണ്ട് പോകുന്നതിൽ നിന്നും ചെറിയ കുട്ടികളെ തടയുക.\nവെള്ളത്തിലേക്ക് വീഴുവാൻ സാധ്യതയുള്ള ഇടങ്ങളിൽ (നദികൾ, കായലുകൾ, കുളങ്ങൾ, കിണറുകൾ) കളിക്കുന്നതിൽ നിന്ന് കുട്ടികളെ വിലക്കുക.\nവീട്ടിലേക്കും സ്കൂളിലേക്കുമായി ഒരു പ്രഥമ ശുശ്രുഷ സഞ്ചി ഉണ്ടാക്കുക (സോപ്പ്, കത്രിക, അണുനാശിനി, രോഗാണുനാശിനി ക്രീം, പഞ്ഞി, ഉഷ്ണമാപിനി, ബാൻഡേജ്, പ്ലാസ്റ്ററും ഓആർഎസ്സും).\nഒരു ചെറിയ കുട്ടിയുമായി പുതിയ ഒരു സ്ഥലത്തേക്ക് പോകുമ്പോൾ, ജാഗ്രതയുള്ളവരായിരിക്കുക. ചെറിയ കുട്ടികൾക്ക് ഉണ്ടായേക്കാവുന്ന അപകടങ്ങളെക്കുറിച്ഛ് നിരീക്ഷിക്കുകയും അന്വേഷിക്കുകയും ചെയ്യുക.\nഅപകടങ്ങളും മുറിവുകളും തടയുന്നത്: കുട്ടികൾക്ക് എന്ത് ചെയ്യാൻ സാധിക്കും?\nസ്വന്തമായി ഉണ്ടാക്കുക അപകടങ്ങളും മുറിവുകളും തടയുന്നത് നമ്മുടെ സ്വന്തം ഭാഷയിൽ സ്വന്തം വാക്കുകൾ ഉപയോഗിചുള്ള സന്ദേശങ്ങൾ!\nമറ്റ് കുട്ടികളുമായും നമ്മുടെ കുടുംബങ്ങളുമായും സന്ദേശങ്ങൾ പങ്കിടുക\nവിഷവസ്തുക്കൾ സുരക്ഷിതമായി സൂക്ഷിക്കുന്നതിനെ കുറിച്ച് പോസ്റ്റർ ഉണ്ടാക്കുക: അവയെ എങ്ങനെ സൂക്ഷിക്കാം, എങ്ങനെ ലേബലൊട്ടിക്കം, എങ്ങനെ കുട്ടികളെ അവയിൽ നിന്നും അകറ്റിനിർത്താം.\nഉണ്ടാക്കുക ഒരു പ്രഥമ ശുശ്രുഷാ സഞ്ചി ആർക്കെങ്കിലും മുറിവേൽക്കുകയാണെങ്കിൽ നമ്മൾക്ക് ഉപയോഗിക്കാൻ.\nചെറിയ കുട്ടികൾക്ക് സുരക്ഷിതമായി കളിയ്ക്കാൻ പാകത്തിലുള്ള കളിപ്പാട്ടങ്ങൾ ഉണ്ടാക്കുക.\nനദിയിലോ കായലിലോ ഒരു അത്യാഹിത ഘട്ടത്തിൽ ഉപയോഗിക്കുവാനായി ഒരു കയറും ചങ്ങാടവും ഉണ്ടാക്കുക.\nകുട്ടികളുടെ സുരക്ഷയെക്കുറിച്ചു എല്ലാവരുടെയും അവബോധം ഉയർത്തുവാനായി ഒരു സുരക്ഷാ പ്രചാരണം സംഘടിപ്പിക്കുക.\nനിങ്ങളുടെ പ്രദേശത്ത് കുട്ടികൾ മുങ്ങി മരിയ്ക്കാൻ സാധ്യതയുള്ള ജലാശയങ്ങളെക്കുറിച്ചുo, കുട്ടികളെ സുരക്ഷിതരാക്കുവാൻ എന്ത് ചെയ്യാൻ കഴിയും എന്നതിനെക്കുറിച്ചുo ഒരു സർവ്വേ നടത്തുക.\nകളിക്കുക പക്ഷെ എന്തിന്? കളി വീട്ടിൽ ഉണ്ടാകുന്ന അപകടങ്ങളെക്കുറിച്ഛ്.\nനമ്മുടെ വീടുകൾ എങ്ങനെ കൂടുതൽ സുരക്ഷിതമാക്കാം എന്ന് ആലോചിക്കുകയും പോസ്റ്ററുകളിലൂടെയും, പാട്ടുകളിലൂടെയും, നാടകങ്ങളിലൂടെയും ആശയങ്ങൾ പങ്കു വെയ്ക്കുകയും ചെയ്യുക.\nകണ്ടു പിടിക്കുക ഒരു ആരോഗ്യ പ്രവർത്തകനിൽ നിന്ന് എന്തെല്ലാമാണ് നമ്മൾക്ക് ആവശ്യമുള്ളതെന്ന് ഒരു പ്രാഥമിക ശുശ്രുഷ സഞ്ചിയിൽ വീട്ടിലേക്കും സ്കൂളിലേക്കും.\nസൃഷ്ടിക്കുക, കളിക്കുക അപകടങ്ങളെ കണ്ടെത്തുക പോസ്റ്റർ അല്ലെങ്കിൽ സ്കെച്ചിൽ എല്ലാ അപകടങ്ങളും കണ്ടുപിടിക്കാൻ കഴിയുമോ എന്ന് നോക്കുക.\nനമ്മൾ ഒരു കുട്ടിയെ പരിപാലിക്കുമ്പോൾ, കുട്ടിയുടെ സുരക്ഷയെക്കുറിച്ഛ് നമ്മൾ ബോധവാന്മാരാണെന്ന നിലയിൽ പ്രവർത്തിക്കുക.\nഒരു അത്യാഹിതത്തിൽ സഹായിക്കുവാൻ കഴിയുവാൻ വേണ്ടി ആടിസ്ഥാനപരമായ പ്രാഥമിക ശുശ്രഷ വിധി പഠിക്കുക, നമ്മുടെ പ്രാഥമിക ശുശ്രുഷ കഴിവുകൾ വളർത്തുവാനും അഭ്യസിക്കുവാനും നിര്‍ദ്ദിഷ്‌ടനിലയില് പ്രവര്‍ത്തിക്കുകയും അവ നമ്മുടെ കുടുംബാംഗങ്ങളുമായും സുഹൃത്തുക്കളുമായും പങ്കു വെയ്ക്കുകയും ചെയ്യുക.\nനമ്മുടെ വീടുകളിൽ ചെറിയ കുട്ടികൾക്ക് ഉണ്ടായേക്കാവുന്ന അപകടങ്ങൾ കണ്ടുപിടിക്കുകയും ചിത്രീകരിക്കുകയും ചെയ്യുക.\nമുറിവുളുടെ ഭീഷണിയെക്കുറിച്ഛ് നമ്മൾക്ക് അറിയുന്ന കാര്യങ്ങൾ ചെറിയ കുട്ടികളോടും മുതിർന്നവരോടും പങ്കു വെയ്ക്കുക.\nഒരു കുഞ്ഞിന് ശ്വാസം മുട്ടുന്നതായി കാണുമ്പോൾ എന്താണ് ചെയ്യേണ്ടതെന്ന് പഠിക്കുകയും, അത് നമ്മുടെ അച്ഛനമ്മമാർക്കും, അപ്പൂപ്പനമ്മൂമ്മമാർക്കും സഹോദരങ്ങൾക്കും കാണിച്ചു കൊടുക്കുകയും ചെയ്യുക.\nപൊള്ളൽ, മുങ്ങി മരിക്കൽ ഇത്യാദി അപകടസാധ്യതകളോ അല്ലെങ്കിൽ ഒരുപാട് വാഹനത്തിരക്കുള്ള റോഡുകൾ പോലുള്ള ആപത്തുകൾ കണ്ടെത്തുവാൻ പഠിക്കുക.\nവീട്ടിനുള്ളിൽ പൊള്ളലേൽക്കാനുള്ള അപകടസാധ്യതകളെന്തൊക്കെയാണ് എന്ന് ചോദിക്കുക. ഒരാൾക്ക് പൊള്ളലേൽക്കുകയാണെങ്കിൽ എന്താണ് നമ്മൾ ചെയ്യേണ്ടത്? അടുക്കളയിലുള്ള ചൂടുള്ള വസ്തുക്കളിൽ നിന്നും ദ്രാവകങ്ങളിൽ നിന്നും കുട്ടികളെ എങ്ങനെ സുരക്ഷിതരാക്കാം? നിങ്ങളുടെ പ്രദേശത്ത് ആളുകൾ കുഞ്ഞുങ്ങളെയും ചെറിയ കുട്ടികളെയും അപകടങ്ങളിൽ നിന്ന് സുരക്ഷിതരായി വെയ്ക്കാറുണ്ടോ? – എങ്ങനെയാണ് അവർ അത് ചെയ്യുന്നത്? പ്രായം കൂടുതലുള്ള കുട്ടികളെക്കാളും മുതിർന്നവരെക്കാളും എന്ത് കൊണ്ടാണ് ശ്വാസം മുട്ടിന്റ്റെ കൂടുതല് അപകട സാധ്യത, കുഞ്ഞുങ്ങളും ചെറിയ കുട്ടികളും അഭിമുഖീകരിക്കുന്നത്? സ്വയം അപകട ഭീഷണിയിലകാതെ, നമ്മള്‍ക്ക് എങ്ങനെ വെള്ളത്തില് മുങ്ങി താഴുന്ന ഒരാളെ രക്ഷിക്കാം?\nഎങ്ങനെയാണ്കൂ ഉണ്ടാക്കെണ്ടാതെന്ന കൂടുതല് നിശ്ശിത വിവരങ്ങള്‍ക്ക് ടിപ്പി ടാപ്പ് അല്ലെങ്ങില് എന്താണ് ഉള്‍പ്പെടുത്തുകഒരു പ്രാഥമിക ശുശ്രുഷ സഞ്ചിയില് അല്ലെങ്ങില് ഒരു ഉദാഹരണംഒരു ‘അപകടങ്ങള് കണ്ടുപിടിക്കുക’ പോസ്റ്ററിന്റ്റെ, ദയവായി ബന്ധപെടുക www.childrenforhealth.org – clare@childrenforhealth.org.


ഒന്നിൽ കൂടുതൽ പുരുഷന്മാരെ പ്രണയിച്ച പെണ്ണ് വെടിയായെന്ന്; പത്തിൽ കൂടുതൽ പെണ്ണുങ്ങളെ പ്രണയിച്ചു, തേച്ചവനും പറയും..! - OMF Media Live\nViral Viral Topics ഒന്നിൽ കൂടുതൽ പുരുഷന്മാരെ പ്രണയിച്ച പെണ്ണ് വെടിയായെന്ന്; പത്തിൽ കൂടുതൽ പെണ്ണുങ്ങളെ പ്രണയിച്ചു, തേച്ചവനും...\nഒന്നിൽ കൂടുതൽ പുരുഷന്മാരെ പ്രണയിച്ച പെണ്ണ് വെടിയായെന്ന്; പത്തിൽ കൂടുതൽ പെണ്ണുങ്ങളെ പ്രണയിച്ചു, തേച്ചവനും പറയും..!\nഫേസ്ബുക്കിൽ ഡോ. ഷിനു ശ്യാമളാൻ പങ്കുവെച്ച കുറിപ്പിന്റെ പൂർണരൂപം ഇങ്ങനെ;\nമലയാളിയും ചില സ്ത്രീ സദാചാര ബോധവും. രാത്രിയിൽ ഒറ്റയ്ക്ക് സഞ്ചരിക്കുന്ന പെണ്ണ് വെറും പോക്ക് കേസായത് കൊണ്ടല്ല, അവൾക്ക് ധൈര്യവും ചങ്കൂറ്റവുമുള്ളത് കൊണ്ടാണ്. ഒരു പെണ്ണ് അല്പം ഇറക്കം കുറഞ്ഞ വസ്ത്രമോ കൈയില്ലാത്ത ഉടുപ്പോ ഇടുന്നത് അവൾ ആണുങ്ങളെ വളയ്ക്കാൻ വേണ്ടിയല്ല, അവൾക്ക് എന്താണോ സൗകര്യമായി തോന്നുന്നത് അവൾ അത് ധരിക്കുന്നു. വല്ലപ്പോഴും മദ്യപിക്കുന്ന പെണ്ണിന് സ്വഭാവദൂഷ്യമാണ് എന്ന് എല്ലാ ദിവസവും തന്നെ മദ്യപിക്കുന്ന പുരുഷന്മാർ പറയുന്നത് കേൾക്കാം. എന്താല്ലേ? ഒന്നിൽ കൂടുതൽ പുരുഷന്മാരെ പ്രണയിച്ച പെണ്ണ് വെടിയാണെന്ന് പത്തിൽ കൂടുതൽ പെണ്ണുങ്ങളെ പ്രണയിച്ചു തേച്ചവനും പറയും. അവന് എന്തുമാകാം എന്ന് അവനോട് ആരാ പറഞ്ഞേ?\nഎല്ലാവരോടും മിണ്ടുന്ന പെണ്ണിനെ വളയ്ക്കാൻ എളുപ്പമാണ് എന്നത് വെറുതെയാണ്. അവരിൽ നിന്ന് രണ്ടെണ്ണം കിട്ടാൻ സാധ്യത കൂടുതലാണ് എന്നെ തോന്നുന്നുള്ളൂ. “Never judgeabook by its cover” എന്ന് പറയുന്നത് പോലെ “Never judgeawoman by the dress or lifestyle she follows, talk to her and know her yourself rather than hearing it from others”. പുരുഷനെ പോലെയല്ല സ്ത്രീ ഒതുങ്ങി അടങ്ങി ജീവിക്കണം എന്ന് പറഞ്ഞു പഠിപ്പിക്കുന്ന അമ്മമാരെ വേണം ആദ്യം തിരുത്താൻ. കാലിന്മേൽ കാൽ വെച്ചു മുതിർന്നവരുടെ മുന്നിലോ ഉമ്മറത്തോ ഇരിക്കാൻ പാടില്ല എന്ന് പഠിപ്പിക്കുന്ന അമ്മമാരെ വേണം തിരുത്താൻ. അത്തരം വീട്ടുകാരെ വേണം ആദ്യം ഉപദേശിക്കാൻ.\nപെണ്ണ് എന്നത് എച്ചിൽ പാത്രം കഴുകാനോ, ഭർത്താവിന്റെ ബാക്കി വെച്ച പാത്രത്തിൽ കഴിക്കേണ്ടവളോ അല്ല. അവൾ അവളാണ്. അവൾക്ക് സ്വന്തമായി ഒരു ഐഡൻറിറ്റി ഉണ്ട്. അത് ഇല്ലാതെയാക്കുന്ന രീതിയിൽ അവളെ വളർത്തരുത്. പുരുഷന് മേലെയോ കീഴയോ അല്ല അവളുടെ സ്ഥാനം, അവൾക്ക് സ്ഥാനം പുരുഷന് ഒപ്പം കൊടുക്കണം. അത് വീടുകളിൽ നിന്ന് തന്നെ തുടങ്ങണം. Woman empowerment should begin at home ഡോ. ഷിനു.\nPrevious articleസൗഭാഗ്യ വെങ്കിടേഷിന്റെ പ്രീവെഡ്ഡിങ്ങ് ചിത്രങ്ങള് വൈറല്..!അതിസുന്ദരിയായി താരം..!\nNext articleജോളിയാകുമെന്ന് പറഞ്ഞ നടി ഡിനി ഡാനിയേലിനെതിരെ പീഡനക്കേസുമായി പെൺകുട്ടി;